
LA  CHESTIUNEA  „MONUMENTULUI  MITROPOLI 
TULUI  ŞAGUNA“. 

Congresul  nostru  naţional  bisericesc  din  a.  1878  sub  Nr.  pro¬ 
tocolului  296,  a  adus  concluzul,  ca  «în  recunoştinţa  meritelor  mari 
ale  fericitului  arhiepiscop  şi  mitropolit  Andreiu  baron  de  Şaguna, 
câştigate  pentru  biserică  şi  naţiune ,  spre  eternizarea  memoriei  ace¬ 
luia  ş,  decretează  ridicarea  unui  monument  din  partea  mitropoliei 
şi  spre  scopul  acesta  dispune  (congresul)  a  se  face  colecte  benevole 
în  toată  provincia  mitropolitană  ş.  c.  1. 

Dacă -socotim,  că  au  trecut  30  de  ani  de  atunci  şi  totuş, 
banii,  cari  au  intrat  pentru  acest  monument  la  consistorul  mitro¬ 
politan,  din  toate  trei  eparhiile,  abia  trec  preste  suma  de  40  mii 
coroane,  o  mirare  va  cuprinde  pe  tot  omul  pentru  acest  rezultat, 
care  nu  stă  în  nici  o  proporţiune  cu  înalta  stimă  şi  veneraţiune 
ce  poartă  tot  românul  ortodox  faţă  de  numele  şi  memoria  lui 
Şaguna. 

Paradoxul  acesta  se  explică  numai  aşa,  că  cauza  colectei 
acesteia  s’a  pus  pe  panta  oficiozităţii  şi  s’a  tractat,  ca  orice  che¬ 
stiune  şi  ca  alte  concluze  ale  corporaţiunilor  noastre  bisericeşti, 
comunicându-se  concluzul  la  consistorii,  iară  consistoriile  scriind 
la  protopopi,  aceştia  Ia  parohi,  după  şablonul  obicinuit. 

A  lipsit  cine  să  îndemne,  să  încălzască  şi  să  se  apropie  de 
inima  poporului,  crezându-se,  că  fiind  vorba  de  marele  Şaguna, 
fiecare  va  contribui  cu  ceva  la  ridicarea  monumentului ;  şi  totuş 
nu  se  întâmplă  şi  nu  s’a  întâmplat  aşa.  Experienţa  ne-a  dovedit, 
că  numai  acele  colecte  au  reuşit,  cari  s’au  pus  la  cate  la  timp 
potrivit  şi  la  cari  s’au  dat  cu  stăruinţă  şi  ocaziuni  repeţite  îndemn 
fiecăruia  a  contribui ;  de  exemplu  pot  servi  cele  două  colecte 
deschise  în  timpul  din  urmă  de  înalt  Preasf inţitul  nostru  Domn 

arhiepiscop  şi  mitropolit  loan  Meţianu ,  pentru  biserica  catedrală 
şi  pentru  înfiinţarea  unui  fond  cultural. 

Ambe  aceste  două  colecte  au  reuşit  strălucit,  pentrucă  s’a 
tractat  lucrul  cu  pricepere  şi  dacă  nu  ar  fi  răsunat  vocea  arhie¬ 
reului,  care  să  încălzească  inimile,  am  fi  ajuns  şi  cu  aceste  două 
colecte  tot  acolo,  unde  suntem  cu  colecta  pentru  monumentul 
lui  Şaguna. 

Altă  dovadă,  că  chestiunea  colectei  pentru  monumentul  lui 
Şaguna  nu  s’a  tractat  cu  destulă  îngrijire,  este  şi  rezultatul  mi¬ 
nimal  a!  colectei,  abia  de  4 — 5  mii  coroane  din  eparhiile  Arad 
şi  Caransebeş,  unde  nimenea  nu  va  contesta,  că  numele  lui  Şa¬ 
guna  este  tot  aşa  în  mare  cinstire,  ca  şi  în  arhidieceză. 

Este  încâtva  şi  genant  a  ne  extinde  mai  departe  pe  tema 
aceasta,  şi  întrucât  am  atins  aceste,  am  făcut-o  pentru  a  preveni 
pe  acei  puţini,  cari  din  rezultatul  nemulţămitor  al  colectei  pentru 
monumentul  lui  Şaguna,  vor  să  concludă  la  puţina  popularitate  a  lui. 

Alta  este  însă  chestiunea  ce  mi-a  dat  îndemn  la  scrierea 
acestor  rânduri.  Este  mai  presus  de  orice  îndoială,  că  prin  con- 
cluzul  de  mai  sus,  congresul  a  intenţionat  facerea  unui  monument 
demn  de  o  mitropolie  ca  a  noastră  şi  demn  de  un  bărbat  mare 
ca  Şaguna,  de  aceea  congresul  nici  nu  şi-a  impus  un  termin 
preclus  pentru  aceasta,  ci  ridicarea  monumentului,  naturaiminte, 
s’a  făcut  pendentă  dela  adunarea  mijloacelor  necesare,  cari  la 
nici  un  caz  nu  pot  fi  suficiente  40-50  mii  cor. 

De  dorit  şi  bine  ar  fi  fost,  ca  un  astfel  de  monument  să  se 
fi  ridicat  cât  mai  curând  şi  să  se  fi  dat  gata  cu  ocaziunea  ser¬ 
bării  centenare  dela  naşterea  mitropolitului  Şaguna,  ce  va  avea 
loc  în  toamna  acestui  an;  dară  dacă  nu  s’a  putut,  urmarea  na¬ 
turală  este,  ca  să  se  amâne  facerea  monumentului  contemplat 
pe  alte  timpuri,  când  se  vor  aduna  mijloacele  suficiente.  Nu 
este  dat  ale  săvârşi  toate  noi  cei  de  astăzi;  generaţiunile  viitoare 
vor  venera  tot  mai  mult  memoria  lui  Şaguna,  în  măsura  după 
cum  mai  mult  se  va  limpezi  judecata  asupra  faptelor  şi  meri¬ 
telor  lui. 

Pornind  dela  aceste  vederi,  cari  fiind  juste,  aşa  credem,  vor 
fi  împărtăşite  şi  de  alţii,  mărturisim,  că  ne-a  frapat  ştirea,  ce  a 
străbătut  şi  în  publicitate,  că  în  cercurile  competente  s’ar  inten¬ 
ţiona,  ca  chestiunea  monumentului  lui  Şaguna  să  se  finalizeze 

acum  într’o  formă  sau  într’alta  şi  anumit,  ca  acum  din  incidentul 
serbării  centenare  dela  naşterea  mitropolitului  Şaguna  să  se  pună 
în  catedrală,  la  un  loc  potrivit,  o  icoană,  purtând  chipul  lui  Şa¬ 
guna  în  colori.  Această  deslegare  a  chestiunii  mi  se  pare,  câ  nu 
corespunde  concluzuiui  congresual,  care  sub  monumentul  lui 
Şaguna  sigur  şi-a  gândit  ceva  mai  grandios,  mai  ales  că  pentru 
o  icoană  în  biserică  nu  era  de  lipsă  să  se  aştepte  30  de  ani  şi 
să  se  pună  în  mişcare  o  mitropolie  întreagă  de  peste  1 1  v  milion 
de  credincioşi  români. 

Finalizându-se  astfel  treaba  aceasta,  s’ar  bagateliza  o  idee 
grandioasă  şi  mijlocul  prin  care  un  popor,  o  biserică,  a  căutat  să 
se  achiteze  cu  onoare  de  o  datorinţă  morală,  ca  popor  care  se 
ţine,  cu  drept,  a  fi  numărat  între  popoarele  culte  europene. 

Se  susţine  de  unii,  că  ritul  . bisericei  orientale  n’ar  admite 
«chipuri  cioplite»,  adecă  statue  sau  monumente  turnate  în  bronz 
sau  sculptate  în  peatră,  ci  numai  icoane,  cari  în  cazul  de  faţă  s’ar 
putea  realiza  şi  cu  puţinele  mijloace  ce  s’au  colectat. 

însaş  nedumerirea  aceasta,  daca  este  sau  nu  admisibil  pentru 
un  arhiereu  român  ortodox  a  i-se  ridica  un  monument  sculptat, 
în  sine  şi  pentru  sine  este  un  motiv,  de  a  nu  se  desiega  iute  şi 
cu  grabă  o  chestiune  importantă  ca  aceasta,  pe  baza  vederilor 
individuale  şi  unilaterale;  să  aşteptăm  ca  să  mai  vorbească  şi 
alţii  după  noi  —  alţi  oameni  —  alte  vederi. 

Nu  ar  fi  nimic  de  obiectat  la  aceea,  ca  să  se  procure  un 
portret  al  mitropolitului  Şaguna  pentru  catedrală,  însă  să  nu  se 
zică,  câ  chestiunea  monumentului  este  rezolvită. 

Din  contră,  ridicarea  monumentului  pentru  mitropolitul  Şaguna, 
să  rămână  o  chestiune  deschisă,  fondul  destinat  spre  acest  scop 
să  se  sporească  prin  continuarea  colectelor,  ce  au  să  se  facă  cu 
mai  multă  căldură,  ca  ceeace  nu  se  poate  realiza  acum  să  se 
poată  face  mai  târziu,  chiar  şi  după  50  de  ani,  —  numai  să  se 
execute  într’un  mod  corăspunzător  şi  demn. 

Convingerea  mea  este,  că  congresul,  prin  concluzul  său  mai 
suscitat,  n’a  putut  înţelege  altceva  în  cuvintele:  -ridicarea  unui 
monument»,  decât  o  statuă  turnată  sau  sculptată,  precum  şi  alte 
neamuri  ridică  monumente  pentru  bărbaţii  lor  binemeritaţi. 

Pretextul  că  n’ar  fi  compatibil  aşa  ceva  în  ritul  oriental,  ar 
însemna,  că  numai  noi  Românii  să  ne  izolăm,  cu  asemenea  idei, 

de  toată  ceealaltă  lume  civilizată  —  precum  fac  anumite  secte 
religionare,  cari  explicând  unilateral  câte  o  învăţătură,  se  sepa- 
rează  în  vieaţa  lor  culturală  de  alţii  şi  spre  paguba  lor,  devin 
odioşi  înaintea  lumii. 

Chestiunea  ar  fi  numai  atunci  de  discutat  —  din  acest  punct 
de  vedere,  —  dacă  ar  fi  vorba,  ca  o  figură  a  lui  Şaguna  formată 
în  materie  brută  să  se  aşeze  în  biserică. 

La  aceasta  —  aşa  cred,  —  nimenea  n’a  cugetat.  Ar  fi  de¬ 
stule  locuri  corespunzătoare  spre  acest  scop,  s’ar  putea  ridica 
chiar  pe  locurile  ce  sunt  în  proprietatea  arhidiecezei,  unde  s’au 
zidit  şi  au  să  se  zidească  edificii  monumentale,  unele  iniţiate  de 
însuş  mitropolitul  Şaguna;  numai  trebue  căutate  şi  bine  alese. 

Motivul  adus  de  alţii,  că  nici  pentru  aceea  n’ar  trebui  făcut 
pentru  Şaguna  un  monument  public,  pentrucă  ar  fi  expus  la 
atacuri  şi  vătămări  din  partea  celor  cari  nu  văd  pe  Români  cu 
ochi  buni,  —  mi  se  pare  tot  atât  de  puţin  serios,  ca  şi  când  ar 
zice  cineva,  că  mitropolitul  nostru  sâ  nu  iasă  nicicând  pe  uliţă 
la  preumblare  sau  cu  alte  trebuinţe,  pentrucă  ar  fi  expus  la  in¬ 
sultele  publicului. 

E  drept,  că  multe  se  întâmplă  în  ziua  de  astăzi,  dar  să 
credem,  că  totuş  nu  stăm  aşa  de  rău  în  Sibiiu;  dar  nici  n’ar  fi 
lucru  cuminte,  ca  până  ia  atâta  să  ne  resignăm,  încât  să  nu  cutezăm 
a  ridica  în  Sibiiu  un  monument  pentru  mitropolitul  Şaguna;  dacă 
ne-am  arăta  aşa  de  slabi,  însuş  duhul  lui  Şaguna  ne-ar  demanda 
să  nu  mai  umblăm  cu  ideea  unui  monument  pentru  el,  ci 
să  ne  întoarcem  din  «pământul  făgăduinţii  -  lui  la  oalele  cu  carne 
egiptene,  precum  era  sub  neputinciosul  episcop  Moga. 

încheiu  cu  «ceterum  censeo»  că  chestiunea  ridicării  monu¬ 
mentului  pentru  mitropolitul  Şaguna,  decretată  de  congres,  în 
tot  cazul  să  nu  se  finalizeze  acum,  în  o  formă,  poate  nu  destul 
de  măreaţă,  ci  să  se  amâne  pentru  alte  timpuri,  când  şi  mijloa¬ 
cele  cele  de  lipsă  se  vor  fi  adunat. 

Serbarea  centenară  pentru  mitropolitul  Şaguna,  ce  se  pre¬ 
găteşte  a  se  ţinea  la  începutul  lunei  Octomvrie  a.  c.  sâ  nu  pre¬ 
ocupe  pe  nimenea  în  ce  priveşte  monumentul  contemplat  de 
congres,  căci  sărbarea  din  acest  an  îşi  are  şi  fără  monument 
programul  său  destul  de  bogat.  p. 

B.  SPINOZA  ŞI  PANTEISMUL. 

-  Studiu  apologetic.  — 

(Urmare). 

Cele  două  opere  ale  lui  Spinoza,  cari  fură  tipărite  fiind  el 
încă  în  vieaţă,  nu  erau  destinate  publicităţii.  Spinoza  îşi  împăr¬ 
tăşi  vederile  sale  filozofice,  pe  cari  nu  voia  să  le  expue  într’un 
sistem,  unui  elev  al  său,  explicându-i  filozofia  lui  Descartes,  des- 
voltând-o  într’o  formă  matematică  şi  în  dictate.  Cum  vedem  deci, 
Spinoza  îşi  începuse  în  acest  timp  (1663)  activitatea  sa  indivi¬ 
duală.  Acest  dictat  se  mărginea  numai  la  expunerea  părţii  a 
doua  şi  începutul  părţii  a  treia  din  « Principiile »  lui  Descartes. 
Când  Spinoza  veni,  în  anul  1663  la  Amsterdam  şi  le  arătă  unor 
prieteni  ai  săi,  numitele  explicaţii,  aceştia  îl  îndemnară,  ru- 
gându-1,  ca  să  explice  asemenea  şi  partea  primă  a  « Principiilor » 
lui  Descartes  şi  s’o  tipărească.  Spinoza  se  lăsă  înduplecat  şi  în  timpul 
şederii  lui  în  Amsterdam,  în  două  săptămâni,  îşi  complectă  studiul, 
înmulţindu-1  şi  cu  partea  primă  şi  îl  tipări  cu  o  prefaţă  şi  sub 
îngrijirea  Dr-lui  Meyer,  care  cu  14  ani  mai  târziu  edita  şi  cele¬ 
lalte  opere  ale  lui  Spinoza.  Titula  era  aceasta:  « Renati  Des  Cartes 
Principia  philosophiae  tnore  geometrico  demonstrata  per  B.  de  Sp. 
Amstelodanesem ». 

Pe  când  scria  Spinoza  cartea  acesta,  nu  mai  era  cartezian 
şi  nici  nu  voia  să  apară  în  public  ca  elev  a  lui  Descartes  şi  de 
aceia  îl  îndemna  pe  editorul  său,  ca  în  prefaţă  să  explice,  câ 
învăţăturile  pe  cari  le  demonstrează  Spinoza  în  cartea  aceasta 
nu  sunt  nici  ale  lui  şi  nici  nu  consună  cu  vederile  lui  în  toate 
privinţele.  Astfel  îşi  tipări  Spinoza  cea  dintâi  carte.  Nefiind  împăcat 
cu  conţinutul  ei,  e  firesc  că  se  simţea  străin  de  ea,  care  moment 
îl  şi  accentuează  el  într’o  epistolă  adresată  lui  W.  Blyenbergh. 1 II 

2.  Mai  înainte  de  apariţia  «Principiilor  filozofiei  lui  Descartes», 
pe  la  1654 — 1655,  scrie  Spinoza  « Tractatus  de  deo  et  homine 
ejusque  felicitatae »2  ca  pe  un  sol  premergător  al  Ethicei.  In  capi¬ 
tolul  al  doilea  al  «Tractatului  »  sunt  introduse  două  dialoguri  frag¬ 
mentare,  în  cari  purcede  Spinoza  dela  concepţia  naturii  ca  unitate 
eternă,  în  acelaş  fel  în  care  şi-o  imaginează  si  Giordano  Bruno 
(1548—1600).  Nu  poate  fi  îndoială  că  Spinoza  să  nu  fi  fost  în- 
fluinţat  în  scrierea  aceasta  de  filozofia  lui  G.  Bruno.3  D-zeu  e 
prezentat  de  cama  sui;  D-zeu  e  fiinţă  cea  mai  perfectă,  eus  per- 
fectissimum.  D-zeu  posede  o  mulţime  nenumărată  de  însuşiri,  din 
cari  fiecare  de  sine,  în  felul  său,  e  infinit  perfectă.  Fiecare  sub¬ 
stanţă  trebue  să  fie  infinit  perfectă,  pentrucă  ea  nu  se  poate 

I  Spinoza,  Epistola  XXXIV,  ad  Blyenbergh  sir  8  sq. 

II  Falckenberg,  op.  cit.  p.  105. 

a  Windelband,  op.  cit.  i.  p.  196. 


determina  sau  mărgini,  nici  prin  sine  şi  nici  prin  alta.  Există  1 
numai  o  singură  substanţă,  pentrucă  o  substanţă  nu  poate  pro-  f 
duce  o  altă  substanţă  şi  nici  nu  se  poate  imagina  prin  o  altă  ’ 
substanţă.  Fiecare  substanţa  care  e  cuprinsă  în  mintea  nemăr-  S 
genită  a  lui  D-zeu,  se  aîlâ  de  fapt  şi  în  natură.  In  natură  nu  sunt 
însă  diferite  substanţe,  ci  numai  una  şi  identică  cu  D-zeu  etc. 

3.  Tot  prin  anii  1655 — 1662,  scrie  Spinoza  * Tracfatus  de  ; 
intelledus  etnendatione »,  in  care  se  poate  afla  uşor  germenul  din 
care  a  fost  urzită  Etilica,  Bunurile  lumeşti  nu  sunt  în  stare  să-i 
aducă  omului  mulţumire.  Cunoaşterea  adevărului  e  binele 
suprem  etc. 

4.  In  scrierea  a  doua,  pe  care  şi-a  publicat-o  Spinoza  însuş,  ; 
ne  apare  filozoful  în  lumina  sa  adevărată.  Întrebările  principale 
cari  îl  preocupă,  îl  pun  în  contrazicere  directă  cu  rabinii:  a)  re¬ 
laţia  dintre  filozofie  şi  religie,  b)  cunoaşterea  naturală  faţă  de 
revelaţiunea  divină  şi  c)  libertatea  gândirii. 

Această  despărţire  deplină  a  religiei  de  ştiinţă,  pe  care  o 
predică,  Spinoza  n’a  învăţat-o  din  literatura  Evreilor,  ci  era  o 
tendinţă  ce  izvora  din  spiritul  vremurilor  sale.1 * 3  « Tracfatus  Theo- 
logico- Politicus-  nici  filozofia  şi  nici  religia  nu-şi  servesc  una 
alteia  ( anciliantar ),  ci  fiecare  îşi  are  problemele  sale  deosebite.  ; 
Fiinţa  religiunii  nu  e  cunoaşterea  adevărului,  ci  ascultarea.  Rado 
obiinct  regmim  veritatis  et  sapientiae,  ideologia  aute/n  pietatis  et 
obedietiae .-  Deaceia  nici  Biblia  să  nu  se  amestece  în  domeniul 
cugetării  şi  nici  cugetarea  să  nu  fie  supusă  Bibliei.”-  Biblia  nu 
ne  revelează  legi  naturale,  ci  legi  morale.  îndată  ce  religia  îşi 
câştigă  preponderanţă  asupra  filozofiei,  cugetarea  omenească  se 
umple  de  fanatismul  credinţii  şi  astfel  se  sfârşeşte  pacea  şi  liniştea. 
Libertatea  ştiinţii  e  tot  deodată  şi  în  interesul  religiei.  Fiindu-i 
oprit  credinţii  să  judece  în  domeniul  filozofiei,  nu  va  putea  perse¬ 
cuta  pe  filozofi.  Abia  în  cazul  acesta  din  urmă  se  poate  desvolta 
adevărata  vieaţă  religioasă  constatatoare  din  iubire  şi  mulţumire.4 

Pentru  cercetările  sale  critice  în  ceeace  priveşte  materialul 
biblic  al  T.  V.  deşi  rezultatele  n’au  fost  în  totdeauna  cele  mai 
norocoase,  s’a  numit  Spinoza  şi  « Părintele  criticei  biblice ■». 

5.  Compendium  gramatices  linquae  Hebraeae. 

6.  Corespondenta  lui  Spinoza  cu  persoane  marcante  ale  vre¬ 
murilor  sale,  din  cari  ţin  să  amintesc  şi  să  mă  ocup  mai  pe  larg 
cu  epistolele  schimbate  cu  Oldenburg  din  Londra.  însemnă¬ 
tatea  acestei  corespondenţe  este  foarte  mare  pentru  înţelegerea 

1  Windelbaml,  op.  cit.  1.  p.  104. 

-  Spinoza.  Trac».  Theol.-Polit.  cap.  XIV. 

3  O.  c.  cap.  XV. 

1  Fischer.  op.  cit.  I.  p.  150. 

mai  uşoară  a  scrierilor  sale  de  frunte.  Epistolele  lui  Spinoza  din- 
preună  cu  răspunsurile  primite  şi  în  general  toate  scrierile  lui, 
sunt  traduse  şi  comentate  în  limba  germană  de  Kirchmann,  în 
Pfiilos.  Bibliothek. 

7.  Opera  principală  a  lui  Spinoza,  care  a  rămas  şi  până 
astăzi  ca  un  monument  de  bronz  al  înţelepciunii  omeneşti,  ca 
una  din  cele  7  minuni  ale  lumii,  e  fără  îndoială  Ethica,  lucrată 
între  anii  1662—65,  dar  refăcută  şi  schimbată  până  la  moartea 
lui.  Ethica  fu  tipărită,  cu  foarte  mari  rezerve,  abia  după  moarte 
şi  ce  e  mai  interesant,  fără  numele  autorului. 

Spinoza  purcede  şi  în  cartea  acesta  dela  definiţia  lui  Des- 
cartes  a  substanţei  şi  anume:  res ,  qaae  ita  existit,  ut  nulla  alia 
re  indigeat  ad  existendum;  şi  substantia  creata  ca:  res,  quae  solo 
Dei  concursu  eget  ad  existendum . 

Intru  cât  priveşte  metodul  observat  de  Spinoza,  e  cel  mate¬ 
matic.  Spinoza  dorea  chiar  ca  să-şi  ridice  Ethica  sa  la  o  sigu¬ 
ranţă  matematică  şi  din  cauza  aceasta,  împotriva  metodului  silo¬ 
gistic,  întrebuinţează  el  metodul  sintetic-matematic.1 

Adevăratului  conţinut  al  Etilicei,  îi  premerg  o  serie  de  defi- 
niţiuni,  cărora  le  urmează  axioamele  necesare.  Cu  ajutorul  defi¬ 
niţiilor  şi  axioamelor,  sunt  documentate  propoziţiile  ( propositiones ). 
Propoziţiilor  le  urmează  aşanumitele  corolarii,  cari  se  deduc  ime¬ 
diat  din  propoziţii  şi  în  sfârşit  scholiile,  întrebuinţate  pentru  întărirea 
documentării.  Astfel  din  elemente  puţine,  se  durează  întreaga 
clădire  a  metafizicei,  a  fizicei  şi  a  Ethicei.2  Din  metodul  acesta 
întrebuinţat  de  Spinoza,  se  poate  ghici  uşor  şi  ideia  fundamentală. 
Fiind  lumea  imaginată  după  sistemul  matematic,  e  necesar  ca  şi 
ordinea  existentă  în  lume  să  fie  matematică.  Dupăcum  în  mate¬ 
matică  totul  rezultă  cu  necezitate,  asemenea  trebue  să  fie  şi  în 
lumea  văzută,  în  lumea  fiinţelor  şi  lucrurilor.  Matematica  nu  cu¬ 
noaşte  scopuri,  astfel  sunt  eliminate  şi  din  univers  toate  scopurile. 

Prima  parte  a  Ethicei  se  ocupă  cu  D-zeu  şi  purcede  dela 
definiţia  următoare:  Per  causam  sui  inlelligo  id,  cuitis  essentia 
involvit  existenîiam  sive  id,  cuius  natura  non  protest  concipi  nisi 
existens.3  Sub  cauza  sui  înţeleg  aceia,  a  cărei  fiinţă  cuprinde  în 
sine  existenţa  sau  a  cărei  natură  să  poate  imagina  numai  ca  exi¬ 
stenţă,  legâng  astfel  de  concepţia  fiinţii  indispensabila  concepţie  a 
existenţei.4  Anselni  de  Canterbury,  a  afirmat  cel  dintâi,  că  din  singura 
concepţie  a  lui  D-zeu,  se  poate  deduce  şi  existenţa  sa.  Descartes 
primi  acest  argument,  năzuind  să-l  întărească  ca  argument  onto¬ 
logic  pentru  demonstrarea  existenţii  lui  D-zeu.  Dela  Descartes 

1  Falckenberg,  op.  cit.  p.  108. 

-  Fischer  op.  cit.  p.  229. 

3  Spinoza,  Ethices  def.  I. 

4  Kirchmann,  Erlauterungen  zu  Sp.  Ethik.  p.  2  Philos.  Biblioth. 

trecu  la  Spinoza,  susţînându-1  faţă  de  fiecare  substanţă,  dar 
deoarece  el  admite  numai  o  singură  substanţă  identică  cu  D-zeu, 
faţă  de  aceasta  singură  substanţă  eternă. 

A  doua  definţie  e  următoarea:  Acel  obiect  se  numeşte  în 
felul  său  mărginit,  care  se  poate  mărgini  prin  un  alt  obiect  de 
aceiaş  natură.  Ea  res  dicitur  in  suo  genere  finita,  quae  alia  ejusdem 
naturae  terminări  poiest.'  Ca  exemplu  de  demonstrare  aduce 
Spinoza  următorul:  un  corp  este  în  cazul  acela  mărginit,  având 
posibilitatea  de  a  ne  imagina  unul  şi  mai  mare;  asemenea  şi  o 
ideie  e  mărginită,  îndată  ce  se  poate  mărgini  prin  o  altă  ideie, 
dar  un  corp  nu  se  poate  mărgini  prin  o  ideie  şi  nici  o  ideie  nu 
se  poate  mărgini  prin  un  corp. 

Urmează  definiţia  celor  trei  concepţii,  cari,  după  Spinoza, 
întruchipează  temelia  filozofiei  şi  anume  definiţiile:  substanţei ,  a 
atributului  şi  a  modului. 

Substanţa.  Per  substa/itiam  intelligo  id,  quod  in  se  ei  per  se 
concipitur;  hoc  est  id  cuius  conceptus  non  indiget  concepţii  alterius 
rei ,  a  quo  formari  debeat.-  Sub  substanţă  înţeleg  aceea  ce  se  poate 
concepe  în  sine  şi  prin  sine  şi  la  conceperea  căreia  n’avem 
lipsă  de  concepţia  altui  lucru.  Această  substanţă  fiind  cauza 
tuturor  fenomenelor  şi  lucrurilor,  o  numeşte  Spinoza,  D-zeu,  fiind 
pe  deplin  convins,  că  acest  D-zeu  stă  în  cea  mai  evidentă  contra¬ 
zicere  ca  concepţia  creştină  a  lui  D-zeu.  Pentru  Spinoza  D-zeu 
ti  li  -  i  creatorul  universului,  ci  numai  un  eus  absolute  infinitum; 
nu  e  nici  spirit  şi  nu-i  înzestrat  cu  nici  o  putere  creatoare.  Dens 
sive  natura P 

Atributul.  Per  attributum  intelligo  id,  quod  intellectus  de 
substantia  percipit  tanquam  einsdem  essentiam  constituens.  Sub 
atribut  înţeleg,  aceia  ce-şi  poate  imagina  cugetarea  despre  substanţă, 
ceeace  compune  esenţa  ci.  Cu  cât  o  substanţă  are  mai  multă 
realitate,  cu  atât  are  şi  atribute  mai  multe.  Omul  recunoaşte  din 
nenumăratele  însuşiri  ale  lui  D-zeu  numai  acelea  pe  cari  le 
cuprinde  în  sine  şi  anume  două:  cugetarea  şi  întinderea.  Şi  deoarece 
ambele  atribute  se  pot  imagina  fără  ajutorul  celuilalt,  adecă 
fiecare  prin  sine  (per  se),  sunt  amândouă  diferite  şi  de  sine  stă¬ 
tătoare.  Mânecând  Spinoza  dela  concepţia  unitară  a  substanţei, 
cele  două  lumi,  adecă  spiritul  şi  materia,  devin  una  şi  aceiaş. 
Intre  cele  două  lumi  se  înfinpă  o  armonie  desăvârşită  şi  eternă. 
D-zeu  e  absolut  nemărgenit,  pe  când  atributele  în  felul  lor  (in 
suo  genere j  sunt  numai  nemărgenite.1 * 3 4 

1  Spinoza,  op.  cit.  def.  II. 

3  Spinoza,  op.  cit.  I.  def.  3. 

3  Spinoza,  Epist.  ad.  Oldenburg  I. 

4  Falckenberg  op.  cit.  p.  112, 

Modus.  Per  modurn  intelligo  substantiae  affectiones  sive  id, 
quodiin  alio  est ,  per  quod  etiam  concipitur. 1  Prin  modus  înţelege 
Spinoza  formele  individuale  şi  separate  ale  obiectelor,  în  cari  se 
individualizează  existenţa  comună  a  substanţei.  Modurile  se  ra- 
poartă  la  substanţă,  ca  valurile  mării,  la  mare.  Spinoza  între¬ 
buinţează  cuvântul  modus  şi  nu  accidenţă  ( accedens ),  deşi  în 
epistola  a  4-a  adresată  lui  Oldenburg,  înţelesul  ambelor  cuvinte 
e  acelaş.  Per  modificafionem  autem  sive  per  accidens  id  quod  in 
alio  est ,  et  per  id,  in  quo  est,  concipitur  etc:- 

Definiţia  lui  D-zeu.  Per  deutn  intelligo  ens  absolute  infinitum , 
hoc  est ,  substantiam  constantem  infinitis  attributis ,  quorum  unurn- 
quodquae  aeternam  et  infinitam  essentiam,  exprimit,  Spinoza  în¬ 
ţelege  sub  D-zeu  fiinţa  absolut  nemărginită,  adecă  acea  substanţă 
constătătoare  din  nenumărat  de  multe  atribute,  din  cari  fiecare 
de  sine  expimă  o  eternă  şi  nemărginită  fiinţă  (essentia,  Wesenheit). 
Definiţia  aceasta  e  cea  adevărată,  zice  Spinoza  şi  urmează  de-acolo, 
că  sub  D-zeu  se  înţelege  un  ens  absolut  perfect  şi  nemărgini».1 2 3 

Definiţia  libertăţii.  Ea  res  libera  dicetur,  quae  ex  sola  suae  na- 
turae  necessitate  existit  et  a  se  sola  ad  agendum  determinatur  etc.x 
Spinoza  nu  admite  scopurile  şi  voinţa  liberă.  Aceea  se  numeşte 
liber,  care  există  numai  din  necezitatea  firei  sale  şi  se  liotâreşte 
la  activitate  numai  prin  sine.  Libertatea  se  prezintă  de  Spinoza 
numai  ca  un  mod  oarecare  al  necezităţii;  lucrând  cineva  din  ne¬ 
cesitatea  firii  sale  proprii,  lucră  liber  şi  neliber  numai  întru  atât, 
întrucât  această  necezitate  ar  veni  din  extern.  Necesare  şi  silite 
se  numesc  acelea  ce  sunt  determinate  prin  altul  la  existenţă  sau 
activitate,  într’un  mod  precis  şi  hotărit. 

Definiţia  eternităţii.  Per  aerternitatem  intelligo  ipsam  existen- 
tiam,  qua  ex  sola  rei  aeternae  defimtione  necessario  sequi  conci- 
piturP  Sub  eternitate  înţeleg  eu  însaş  existenţa,  întrucât  se  poate 
ea  imagina,  ca  urmând  cu  necezitate  din  definiţia  eternităţii.  Cu 
alte  cuvinte,  eternitatea  lui  Spinoza  nu-i  altceva  decât  existenţa 
lipsită  de  timp  sau  cum  se  exprimă  el  în  alt  loc:  At  quum  in 
eterno  tion  datur  quando,  nec  antenec  post  etc. 6  In  concepţia  eter- 
nu  se  cuprinde  nicicând,  nici  înainte,  nici  după  etc.  Această 
concepţie  a  eternităţii  numai  în  cazul  acela  se  poate  înţelege, 
dacă  se  eliminează  şi  se  deosebeşte  cu  totul  timpul  din  o  concepţie 
oarecare.  Spinoza  pune  mare  preţ  pe  această  concepţie,  deoarece 
din  aceste  adevăruri  eterne  şi  afară  de  timp,  se  întruchipează 

1  Spinoza,  op.  cit.  1.  def.  5. 

2  Spinoza,  Epist.  ad.  Oldenburg  IV. 

8  Spinoza,  Epist.  ad  Oldenburg  I. 

*  Spinoza,  op.  cit.  I.  def,  7. 

1  Spinoza,  op.  cit.  I.  def.  8. 

“  Spinoza,  op.  cit.  I.  prop.  33  Scholl.  ii. 

substanţa  divină,  până  când  toate  cele  temporale,  finite,  singu¬ 
ratice  etc.,  sunt  moduri  ale  lui  D-zeu. 

Imediat  celor  8  definiţii,  adauge  Spinoza  pentru  mai  uşoara 
înţelegere  a  sistemului  său  filozofic,  încă  7  axioame. 

I.  Omnia  quae  sunt ,  vel  in  se  vel  in  alio  sunt.'  Toate  câte 
există,  sunt  sau  în  sine,  sau  în  altul. 

II.  Id  quod  per  aliud  non  potest  concipi,  per  se  concipi  debet.2 * 4 * * * 8 
Ce  nu  se  poate  concepe  prin  sine,  trebue  conceput  prin  altul. 
Atât  axioatna  I,  cât  şi  a  ll-a  repetează  şi  întăresc  definiţiile  sus¬ 
ţinute  despre  substanţă. 

III.  Ex  data  causa  determinata,  necesario  sequitur  affectus  ei 
contra ,  si  nulla  detur  determinata  causa,  impossibile  est,  ut  affectus 
sequaturp  Dintr’o  cauză  anumită  şi  hotărîtă,  urmează  cu  nece- 
zitate  un  efect,  sau  invers,  nu  poate  urma  un  efect,  dacă  nu 
există  o  cauză  hotărâtă.  Şi  din  această  axioamă  se  poate  vedea 
că  lucrarea  şi  cauza  sunt  utia  şi  aceiaş. 

IV.  Effectul  cognitio  a  cognitione  causae  dependet  et  eondern 
involviO  Cunoaşterea  efectului  depinde  dela  cunoaşterea  cauzei. 
Efectul  nu  se  poate  cunoaşte  fără  cunoaşterea  cauzei.  Spinoza 
pentru  adeverirea  celor  susţinute,  recurge  la  comunitatea  cauzei 
cu  efectul,  identificând  efectul  cu  cauza.  Nam  qiium  nihil  sit  in 
effeciu  comune  cum  causa,  totum  quod  haberet,  haberet  a  nihilo. h 

V.  Quae  nihil  commune  cum  se  invicem  habent,  etiam  per  se 
invicem  intelligi  non  possunt,  sive  conceptus  unius  alterius  conceptum 
non  involvitg  Lucruri,  cari  n’au  nimic  comun  întreolaltă,  nu  se 
pot  înţelege  reciproc  prin  sine,  sau  concepţia  unuia  nu  invoalvă 
în  sine  concepţia  celuilalt. 

VI.  Idea  vera  debet  cum  suo  ideato  convenire.1  Adevărata 
concepţie  trebue  să  consune  cu  obiectul  respectiv.  Axioma 
aceasta  se  apropie  mai  mult  de  o  definiţie  a  adevărului.  (In 
partea  a  doua  a  Ethicei,  Spinoza  se  ocupă  mai  de  aproape  cu 
definiţia  aceasta). 

VII.  Quidquid  ut  non  existens  potest  concipi,  eius  essentia  non 
involvit  exist eniiam. M  Tot  ce  se  poate  imagina  ca  neexistent,  nu 
invoalvă  în  sine  existenţa. 

Definiţiilor  şi  axiomelor  le  urmează  propoziţiile,  dar  deoarece 
studiul  meu,  n’are  pretensiunea  de  a  face  o  cercetare  amănunţită 
a  Ethicei,  mă  voiu  mărgini  deocamdată  numai  la  câteva  puncte 
mai  principale. 

1  Spinoza,  op.  cit  Axiomata. 

5  Spinoza,  op.  cit.  Axiomata. 

s  Spinoza,  op.  cit.  Axiomata. 

4  Spinoza,  op.  cit.  Axiomata. 

s  Spinoza,  Epist.  ad  Oldenburg  IV. 

e  Spinoza.  op.  cit.  I.  Axiomaia  5. 

'•  Spinoza,  op.  cit.  I.  Axiomata  6. 

8  Spinoza,  op.  cit.  1.  Axiomata  7. 

Există  numai  o  singură  substanţă,  imaginată  ca  causa  sui. 
Substanţa  aceasta  e  cu  necezitate  nemărginită  şi  provăzută  cu  o 
mulţime  nenumărată  de  atribute,  —  omtiis  substantia  est  necessario 
infinita d  —  şi  Dumnezeu,  sau  acea  substanţă  constatatoare  din 
nenumărat  de  multe  atribute,  din  cari  fiecare  exprimă  o  fiinţă 
eternă  şi  nemărginită,  există  cu  necezitate.  Dens  sive  substantia 
constans  infinitis  attributis,  quorum  unumquodque  aeternam  et  in- 
finitam  essentiam  exprimit,  necessario  exist it.9- 

Afară  de  Dumnezeu  nu  poate  să  existe  sau  nu  poate  fi 

imaginată  o  altă  asemenea  substanţă. s  Prin  urmare  afară  de 

Dumnezeu,  nici  nu  există  altă  substanţă.  Dară  cu  toate  că  el  e 
o  substanţă  nemărginită,  totuş  e  absolut  neîmpărţit  şi  simplu. 
Există  numai  un  Dumnezeu,  fiindcă  poate  exista  numai  o  sub¬ 
stanţă  absolut  nemărginită.  Constând  substanţa  din  atribute,  ii 
aparţin  lui  Dumnezeu  nu  numai  toate  atributele,  ci  i-se  cuvin  lui 
şi  toate  modurile,  ca  efecte  ale  substanţei.  Dumnezeu  posede 
toate  atributele,  din  cari  nouă  ne  sunt  cunoscute  cele  principale 
două  şi  anume:  cugetarea  şi  întinderea ,  opunând  Spinoza  lui 
Descartes  —  celor  două  substanţe  —  două  atribute  ale  unei 

substanţe:  cugetarea  şi  întinderea.  Tot  ce  există  e  în  Dumnezeu, 
sau  dupăcum  se  exprimă  el,  un  modus  al  lui  Dumnezeu  şi  din 
cauza  aceasta,  Dumnezeu  e  causa  efficiens  a  tuturor  lucrurilor. 

Dumnezeu  lucră  numai  după  legile  firii  sale  şi  nu-i  silit  de  ni¬ 
meni,  prin  urmare  cu  o  absolută  libertate,  fiind  el  singura  cauză 
liberă.  Dumnezeu  e  cauza  imanentă  a  tuturor  lucrurilor.  Deus  est 
omnium  causa  immanens,  non  vero  transiensă 

Sunt  unii,  zice  Spinoza,  cari  îşi  imaginează  pe  Dumnezeu 
ca  pe  un  om  constatator  din  trup  şi  suflet,  caşicând  ar  fi  supus 
patimilor.  Din  cele  spuse  până  acum,  se  poate  vedea  cu  depli¬ 
nătate,  cât  de  mult  se  depărtează  aceşti  oameni  de  cunoaşterea 
adevărului  şi  de  aceea  las  această  părere  la  o  parte.  Căci  toţi 
cari  au  contemplat  cât  de  puţin  numai  firea  lui  Dumnezeu,  pot 
dubita  că  Dumnezeu  ar  fi  corporal.  Ei  o  dovedesc  aceasta  in¬ 
voluntar,  zicând  că  sub  un  corp  înţeleg  ceva  lung,  lat,  adânc, 
mărginit  cu  oarecari  margini  şi  despre  Dumnezeu,  ca  despre  o 
fiinţă  cu  necezitate  nemărginită,  nu  se  poate  susţinea  ceva  mai 
absurd,  decât  lucrul  acesta.*  In  alt  loc  vorbind  despre  minuni 
zice:  «Minunile  şi  neştiinţa,  le  socotesc  deopotrivă,  căci  acei  cari 
voesc  să  proptească  fiinţa  lui  Dumnezeu  şi  religia  pe  minuni, 
nu  fac  altceva,  ci  cearcă  să  prezinte  şi  să  explice  un  lucru  obscur 

1  Spinoza,  op.  cit.  I.  Propos.  8. 

-  Spinoza,  op.  cit.  I.  Propos.  11. 

5  Spinoza,  op.  cit.  I.  Propos.  14. 

4  Spinoza,  op.  cit.  I.  prop.  18. 
s  Spinoza,  op.  cit.  I.  prop.  15  Schol. 

prin  altul  şi  mai  obscur,  întemeind  astfel  un  nou  metod  de  do¬ 
cumentare,  a  cărui  greşală  nu-i  imposibilitatea,  ci  neştiinţa». 

Vorbind  mai  departe  despre  minunile  lui  lisus  şi  în  special 
despre  învierea  lui  din  morţi  zice:  da,  o  admit  spiritual,  dar 

nu  aşa  cum  a  înţeles-o  poporul  de  rând,  câ  lisus  fiind  dăruit  cu 

eternitatea,  s’a  sculat  din  morţi  (morţii  îi  înţeleg  în  acel  mod,  în 
care  s’a  exprimat  lisus:  «lăsaţi  pe  morţi  să-şi  îngroape  morţii 

săi  )  şi  a  vieţuit  şi  mai  departe  ca  o  pildă  strălucită  de  sfinţenie. 

întru  atâta  a  înviat,  întrucât  prin  pătimirea  şi  moartea  sa 
a  dat  un  exemplu  demn  de  urmat  apostolilor.  Astfel  în  felul 
acesta  n’ar  fi  greu  să  se  explice  întreaga  evangelie».  Continuând 
epistola,  scrie  Spinoza  mai  departe:  «Sunteţi  poate  de  părerea, 
că  locurile  acelea  din  evangelia  lui  loan  şi  din  epistola  cătră 
Evrei  îmi  contrazic?  Toată  neînţelegerea  izvoreşte  de  acolo,  că 
fin eţele  limbilor  orientale  se  obicinuesc  să  se  măsure  cu  măsura 
limbilor  europene  şi  cu  toate  că  loan,  si-a  scris  evangelia  sa  în 
limba  grecească,  totuş  e  făurită  în  stil  şi  sens  evraic.  Fie  în 
sfârşit  cum  va  fi,  dar  eu  te  întreb,  că,  crezi  după  cum  spune 
Scriptura,  că  Dumnezeu  s’a  revelat  şi  a  locuit  în  templu  sau  în 
cort,  sau  că  el  însuş  era  fiinţa  unui  nor  sau  a  unui  templu  sau 
a  cortului?  Şi  ceeace  e  mai  însemnat,  e  că  însuş  lisus  s’a  numit 
pe  sine  templul  lui  Dumnezeu,  pentrucă,  dupâcum  am  zis  mai 
nainte,  Dumnezeu  s’a  revelat  în  lisus  într’un  mod  remarcabil, 
care  fapt  51  exprimă  şi  loan  puternic  şi  plin  devieaţă:  Cuvântul 
trup  s'a  făcut».  Dens  sese  maxime  in  Cristo  manifestavit,  quod 
fohannes  ut  efficacius  exprimeret  dixit:  verbiirn  factum  esse  carnetn. 1 

Toate  atributele  lui  Dumnezeu  sunt  neschimbabile;  totul  ce 
[  rovine  din  firea  absolută  a  unui  atribut  dumnezeesc  e  prin 
urmare  asemenea  etern  şi  nemărginit.  Fiinţa  lucrurilor  produse 
prin  Dumnezeu,  nu  invoalvă  şi  existenţa;  Dumnezeu  e  cauza 
fiinţei  lor,  a  purcederii  lor  în  existenţă  şi  a  rămânerii  lor  în  exi¬ 
stenţă.  Singuraticele  obiecte  nu  sunt  altceva  decât  efecte  sau 
moduri  ale  lui  Dumnezeu,  prin  cari,  într’un  chip  hotârît,  se  pot 
exprima  atributele  lui  Dumnezeu.  Res  pariicuiares  nihil  sunt ,  ni  si 
Del  attributorum  affectiones ,  sive  modi,  c/uibus  Dei  atribuia  certo 
et  determinato  modo  exprimatur:’  Tot  ce  se  întâmplă  sau  fiecare 
act  al  voinţei,  e  determinat  prin  Dumnezeu.  Singuraticele  lucruri, 
cari  au  o  existenţă  finită,  şi  mărginită,  pot  fi  determinate  la  exi¬ 
stenţă  şi  activitate  numai  prin  o  cauză  mărginită  şi  nu  nemijlocit 
prin  Dumnezeu,  deoarece  activitatea  nemijlocită  a  lui  Dumnezeu 
creiază  numai  lucruri  nemărginite  şi  eterne.  Dumnezeu  nu-şi 
propune,  asemenea  oamenilor,  scopuri  voite,  după  cari  ar  făptui, 

1  Spinoza,  F.pist.  ad  Oldenburg  23. 

8  Spinoza,  op.  cit.  I.  Prop.  XXV.  Coroilar. 

ci  dinpotrivă,  urmează  Iegei  aceleia  care  coraspunde  firii  sale. 
Urmarea  firească  a  acestei  deduceri,  e  precum  am  arătat-o  mai 
nainte,  excluderea  minunilor  şi  revelaţiunii  divine  creştine. 

Fiind  Dumnezeu  cauza  liberă  sau  Dumnezeu  în  atributele 
sale,  e  numit  de  Spinoza,  natura  naturans;  iar  natura  naturata , 
se  numesc  acelea,  cari  purced  din  necezitatea  firii  dumnezeeşti, 
sau  a  unui  atribut  oarecare,  sau  cu  alte  cuvinte,  toate  modurile 
atributelor  lui  Dumnezeu,  întrucât  ele  pot  fi  imaginate  ca  obiecte 
în  Dumnezeu  şi  nu  afară  de  El.  Per  natura  naturantem  nobis 
intelligendum  est  id,  quod  in  se  et  per  se  concipitur  sive  talia  sub- 
staniiae  atribuia  quae  aeternam  et  infinitam  essentiam  exprim  unt, 
hoc  est  Deus,  quatenus  ut  causa  libera  consideratur.  Per  naturatam 
autem  intelligo  id  omne  quod  ex  necessitate  Dei  naturae  sive  unius- 
cuiusque  Dei  atributorum  sequitur  etc.1 

Intelectul,  care  spre  deosebire  de  absoluta  cogitatio,  e  un 
modus  cogitandi,  —  hotărît  şi  deosebit  de  celelalte  moduri,  pre¬ 
cum  voluntas,  cupiditas  şi  amor,  cari  aparţin  la  natura  naturans 
şi  nu  la  natura  naturata  —  atât  ca  intelect  nemărginit,  cât  şi  ca 
intelect  mărginit.  Voluntas  şi  intellectus  se  rapoartă  la  cogitatio, 
precum  motus  şi  quies,  la  extensio.  In  Trectatus  de  deo,  numeşte 
Spinoza  intellectus ,  pe  fiul  născut  al  lui  Dumnezeu  (Dei  infinitus 
filius),  în  care  se  cunoaşte  de  Dumnezeu  fiinţa  tuturor  lucrurilor 
într’un  mod  etern  şi  neschimbat  —  o  hipoteză  asemănătoare  cu 
doctrina  lui  Plotin  despre  rod-.-. 

Lucrurile  nu  s’au  creat  şi  nici  nu  se  pot  crea  de  Dumnezeu 
altfel  decum  sunt  ele  create,  pentrucă  toate  ies  cu  necezitate  din 
firea  neschimbată  a  lui  Dumnezeu  şi  n’au  fost  create  de  El 
pentru  anumite  scopuri  şi  din  anumite  cauze,  Res  nullo  alio  modo , 
neque  alio  ordine  a  Deo  produci  potuerunt,  quatn  produdae  sunt2 
Puterea  este  identică  cu  fiinţa  lui  Dumnezeu.  Dei  potentia  est 
ipsa  ipsius  essentia.3  Tot  ce  e  în  puterea  lui  rezultă  cu  necesitate. 

Nimic  nu  există  în  univers  din  firea  căruia  n’ar  rezulta  acti¬ 
vitate,  fiind  totul  ce  există  un  mod  hotărît  al  puterii  făptuitoare 
dumnezeeşti.  Quidquid  concipimus  in  Dei  protestate  esse,  id  ne- 
cessario  est.A  Nilul  există  ex  cuius  natura  aliquis  effectus  non 
sequatur. 3 

Astfel  termină  Spinoza  partea  primă  a  Etilicei,  despre  Dum¬ 
nezeu,  resumându-o  în  următoarele  cuvinte :  «Cu  acestea  am 
definit  firea  şi  însuşirile  Iui  Dumnezeu;  El  există  cu  necezitate; 
t-1  e  unul;  fâptueşte  în  urma  necezităţii  firii  sale;  El  e  cauza 

*  Spinoza,  op.  cit.  I.  Prop.  29  Schol. 

Spinoza,  op.  cit.  I.  Prop.  33. 

5  Spinoza,  op.  cit.  I.  Prop.  34. 

4  Spinoza,  op.  cit.  I.  Prop.  3~. 

1  Spinoza,  op.  cit.  I.  Prop.  37. 

liberă  a  tuturor  lucrurilor  şi  în  sfârşit,  totul  există  numai  în 
Dumnezeu  şi  depinde  de  El,  aşa  că  fără  El  nimic  nu  se  poate 
imagina  ca  existent,  de  mai  nainte  fiind  totul  determinat  de  El 
şi  anume  nu  din  libertatea  voinţii  sau  din  alte  motive,  ci  conform 
necezitătii  firii  sale  şi  nemărginitei  puteri  dumnezeeşti.' 1 

(Va  urma)  /.  Broşu. 


BISERICA  ŞI  CATEHIZAREA. 

O  chestiune  capitală  —  aş  îndrăzni  să  zic:  de  suprema 
importanţă  azi  —  pentru  biserica  noastră,  este  tocmai  cate¬ 
hizarea. 

Importanţa  catehizării  îşi  are,  peste  tot,  izvorul  şi  temeiul  în 
originea,  în  fiinţa  şi  în  menirea  bisericii,  iar  motivarea  —  în  acele 
mari  şi  multe  trebuinţe  zilnice,  de  ordine  spirituală-morală, 
în  vieaţa  bisericească  şi  în  ceea  a  particularilor  cari  constitue 
biserica. 

Importanţa  catehizării,  însă,  nu  o  simte  numai  biserica  pentru 
realizarea  scopului  său  spiritual,  ci  şi  statul.  \ 

Legislaţiunea  de  stat,  astfel  şi  la  noi,  a  codificat  învăţământul  | 
religiunei  ca  obligator.  Doară  de  dragul  bisericii?  Nu  tocmai,  ci  j 
pentrucă  adevărata  şi  durabila  bunăstare  a  cetăţenilor  în  parti-  1 
cular  şi  a  statului  ca  colectivitate  a  cetăţenilor,  numai  pe  bazele  1 
vieţii  religioase  şi  morale  se  poate  clădi.  j 

Cum  ne  spun  mai  ales  învăţămintele  zilelor  noastre,  statul 
înţelege  bine:  Ce  înseamnă  puterea  cuvântului  lui  Dumnezeu  şi 
puterea  religiunei.  Deaceea  el  caută  să  valoreze  aceasta  forţă 
spirituală-morală  şi  în  serviciul  scopurilor  sale  speciale  de  stat. 

Trebue  să  ne  bucurăm,  de  o  parte,  că,  în  acest  veac  al 
împăgânirii,  în  numele  culturii,  cuvântului  lui  Dumnezeu  i-se  recu-  < 
noaşte  netăgăduita  putere.  j 

Dar,  tot  atunci,  de  altă  parte,  ni-se  impune,  mai  bine  zis :  j 
bisericii  i-se  impune,  prin  firea  lucrului,  să-şi  scoată  învăţămintele  i 
din  aceasta  situaţie,  pentrucă  ei  i-s’a  dat  cuvântul  lui  Dumnezeu  4 
spre  păstrare  şi  spre  administrare  sau  propovăduire. 

A  absta  dela  aceasta,  pentru  biserică  ar  însemna  atâta,  cât: 
a  renunţa  la  sine  însaş,  a-şi  renega  originea  şi  scopul  de  a  întemeia 

1  Spinoza,  op.  cit.  I.  Prop.  36,  Appendix. 

împărăţia  lui  Dumnezeu  pe  pământ,  şi  a  se  mulţumi  cu  acele 
forme  de  vieaţă  şi  de  administrare  în  externis,  pe  cari  le  are 
oricare  organizare  socială-omenească. 

I. 

Biserica  lui  Hristos  este  zidită  pe  temelia  credinţei.  Zidirea 
ei  însaş  —  luând  aci  înţelesul  spiritual-moral  —  s’a  făcut  prin 
predicarea  cuvântului  lui  Dumnezeu.  De  aceea  slujitorii  bisericii 
se  numesc,  deja  la  începutul  creştinismului  «miniştri  (sau  chiver- 
nisitori)  ai  Cuvântului»  lui  Dumnezeu.  Luca  I.  2. 

Cuvântul  lui  Dumnezeu  şi  Biserica  sunt  inseparabile  deolaltă. 
Cuvântul  lui  Dumnezeu  —  adevărul  credinţei  şi  moralei  lui 
Christos  —  numai  prin  biserică  se  poate  păstra,  şi  numai  prin 
organele  chemate  ale  ei,  clerul,  se  poate  propovădui. 

Ce  urmează  de-aci?  Aceea,  că  clerul  are  datorinţa  impusă 
prin  natura  oficiului  său,  de  a  lucra  la  lăţirea  Cuvântului  lui 
Dumnezeu.  Fără  de  aceasta  lucrare,  se  împiedecă  realizarea  che¬ 
mării  bisericii,  iar  slujitorii  aceştia  înşişi  vin  în  contrazicere  cu 
însuş  oficiul  lor. 

Deja  la  începutul  creştinismului,  Christos  însuş  impuse  apo¬ 
stolilor  săi  (Mt.  XXVIII.  19.),  ca  mai  întâi  să  înveţe  şi  numai  după 
aceea  să  boteze. 

E  atât  de  firesc  lucrul  acesta,  încât  în  privinţa  aceasta  numai 
la  inima  celui  înrăit  se  va  sălăşlui  îndoiala.  Administrării  tainelor 
trebue  să-i  premeargă  învăţarea  sau  predicarea.  Altcum  lucrând, 
ajungem  la  situaţia  condamnată  de  însuş  Hristos,  de  a  da  «câ¬ 
nilor»  —  adecă  celorce  nu  sunt  curaţi,  pentrucă  nu  sunt  pre¬ 
gătiţi  şi  luminaţi  spre  a  primi  — -  cele  sfinte  (Marcu.  VIII.  27). 

Aşadar  activitatea  bisericii  are  să  înceapă  cu  punerea  în  apli¬ 
care  a  diregătoriei  predicatoriale.  Numai  apoi  poate  veni  la  rând 
administrarea  mijloacelor  de  sfinţire  şi  întărire  spirituală  sau  du¬ 
hovnicească,  punând  adecă  opera  acestei  sfinţiri  şi  întăriri  pe 
temelia  luminării  minţii  şi  a  cuceririi  inimii  prin  instruire  şi  prin 
darul  Iui  Dzeu. 

In  restimpul  apostolic,  de  asemenea  s’a  ţinut  —  ba  şi  mai 
mult :  s’a  făcut  mai  pregnantă  —  distincţiunea  aceasta  în  oficiul 
preoţesc. 

Se  înmulţiseră  creştinii  pe  timpul  apostolilor.  După  porunca 
lui  Hristos  însă  (Mt.  XXVIII...),  oficiul  predicatorial  cerea  acum 

şi  mai  mari  stăruinţe.  Trebuiau  luminaţi  nu  numai  membrii  exis¬ 
tenţi  ai  comunităţii  creştine,  ci  să  se  ţină  samă  şi  de  luminarea 
şi  cucerirea  celor  rămaşi  în  afară  de  comunitate. 

Deci,  apostolii  (Faptele  Ap.  VI)  află  că  nu  este  cuvios ,  ca  ei 
să  lase  Cuvântul  lui  Dumnezeu  şi  să  slujească  meselor  şi  că  ei, 
apostolii,  trebue  să  petreacă  în  rugăciune  şi  întru  slujba  cu¬ 
vântului «. 

Apostolii  îşi  rezervaseră,  aşadar,  «slujirea  cuvântului»,  ceeace 
s’a  transmis  urmaşilor  lor  —  Episcopilor  —  şi  se  practică  până 
azi  prin  literile  pastorale  şi  cuvântările  bisericeşti  ale  ierarhilor. 
Iar  când  oficiul  «slujbei  cuvântului»  nu-1  mai  putură  îndeplini 
arhiereii  singuri,  deoparte  se  puseră,  --  în  cursul  veacurilor  — 
predicatori  stabili  pe  la  catedrale,  —  iar  în  afară  preoţii  trimişi 
la  păstorire,  aveau  pe  lângă  celelalte  îndatoriri  ale  oficiului,  să 
predice  ca  delegaţi  stabili  ai  episcopului  lor. 

Astfel  începe  îndatorirea  predicării  de  sus,  dela  arhierei,  cari 
sunt  proprii  învăţători  bisericeşti,  şi  trece  până  la  cel  mai  din  jos 
presbiter  cu  jurisdicţiune  pastorală. 

Astfel  se  făcu  biserica  o  adevărată  şcoală  pentru  credincioşi, 
—  aşadar  pentru  credincioşi  în  primul  loc,  dar  fără  a  renunţa  la 
învăţarea  şi  a  celor  rămaşi  afară  de  biserică.  Din  vremea  sfinţilor 
apostoli,  Sfântul  Pavel,  celce  a  stăruit  mai  mult  în  «slujba  cu¬ 
vântului»,  este  autoritatea  la  care  se  cuvine  să  ne  mai  provocăm. 

Apostolul  neamurilor,  pătruns  de  sfânta  convingere,  că  pro- 
povăduirea  Cuvântului  este  factor  de  căpetenie  în  vieaţa  şi  acti¬ 
vitatea  bisericii,  dă  poruncă  (II.  Tim.  IV.  2)  pentru  toate  vremurile: 
«Propovădu este  cuvântul,  stârneşte  asupra  cu  vreme  şi  fără  de  vreme , 
mustră,  ceartă,  îndeamnă,  cu  toată  răbdarea  şi  cu  învăţătura». 

Trebue  o  poruncă  mai  desluşită  ?  Poate  să  fie  ceva  mai  obli- 
gător  în  biserică,  decât  cuvântul  scripturii  pe  care  se  razimă 
întreaga  vieaţa,  organizaţia  şi  disciplina  bisericească? 

Dar  sf.  Apostol  mai  are  un  cuvânt  decizător  în  chestia  de 
faţă.  Preoţii,  cei  ce-şi  ţin  bine  diregătoria,  cu  îndoită  cinste  să  se 
cinstească,  mai  ales  ceice  se  ostenesc  în  cuvânt  şi  întru  învă¬ 
ţătură»  (I.  Tim.  V.  17).  Iar  ceialaiţi,  cari  n’au  destulă  râvnă 
sfântă  pentru  apostolia  cuvântului,  sunt  făcuţi  atenţi  (I.  Tim.  IV.  14): 
să  nu  fie  nebăgători  de  samă  de  darul  ce  li-s’a  dat.  Iar  explicarea 
o  dă  tot  apostolul,  când  zice  (II.  Tim.  IV.  3),  că  va  fi  vreme, 

când  învăţătura  cea  sănătoasă  nu  o  vor  primi,  ci  oameniij  după 
poftele  sale  îşi  vor  alege  loruşi  învăţători.  Atunci  apoi  va  fi ,  cum 
este  deja  azi,  atât  de  actuală  întrebarea,  sulevată  de  apostolul 
neamurilor  (Rom.  X.  14)  cu  atâta  îngrijorare  pentru  soartea  bi¬ 
sericii,  deja  la  anul  58  ori  59  după  Christos:  Cum  va  invocă 
lumea  numele  aceluia,  întru  carele  nu  a  crezut?  Cum  vor  crede 
oamenii  aceluia,  de  care  nu  au  auzit?  şi  cum  vor  auzi  fără  de 
propovăduit  ort  .- 

Dar  importanţa  propoveduirii  —  din  care  face  parte  orga¬ 
nică  şi  catehizarea  —  iese  la  iveală  şi  mai  mult,  prin  partea 
ei  negativă:  practica  disciplinară  a  bisericii  a  fost  de  neîndură¬ 
toare  asprime  faţă  cu  ceice  păcătuiai!  prin  părăsirea  propovăduirii. 

Când,  adecă,  adormea  zelul  predicării,  autoritatea  biseri¬ 
cească  lua  în  mână  băţul  certării,  faţă  de  toţi  factorii  chemaţi  la 
propovăduîrea  cuvântului,  fie  ei  de  orice  treaptă  ierarhică. 

Legislaţiunea  bisericească  a  pus  în  vedere  cele  mai  grele 
pedepse  pentru  cei  ce  sunt  nebăgători  de  seamă  de  darul  şi 
datorinţa  oficiului  predicatorial.  Aşa  d.  ex  Canonul  58  apostolesc 
pune  în  vedere  oprirea  dela  oficiu  sau  suspendarea  celui  ce  nu 
poartă  grija  învăţării  poporului,  —  iar  dacă  acela  ar  rămânea  şi 
mai  departe  în  nepurtarea  de  grije  şi  în  lene,  —  zice  canonul, 
să  i  se  iee  darul,  fie  el  episcop,  ori  numai  preot. 

Nepurtarea  aceasta  de  grije  e  socotită  în  biserica  veche  (de 
S.  Vasilie  cel  Mare)  ca  uciderea  de  oameni.  Şi  nici  nu  se  poate 
cvalifica  nici  astăzi  această  întrelăsare  —  în  alt  chip.  Şi,  dacă  e 
să  atingem  dureroasa  situaţie  de  azi  —  în  biserică  este  azi  atât 
de  generală  această  «ucidere  de  oameni»  în  chipul  că  satele 
noastre  sunt  lăsate,  atât  de  mult  şi  în  atât  de  multe  locuri,  pradă 
neştiinţei  sufleteşti. 

...Dar  chestia  catehizării,  din  atinsele  puncte  de  vedere,  şi 
de  altfel  este  aşa  de  limpede,  încât  nu  reclamă  multă  vorbă. 

Preoţia  lui  Christos  nu  poate  fi  separată  —  nici  măcar  în 
parte  —  de  predicarea  cuvântului;  aşa  dar  nici  de  catehizare; 
doar’  însuş  Christos  a  zis:  «Lăsaţi  pruncii,  să  vie  la  mine...» 

Predicarea  cuvântului  este  nu  numai  o  prerogativă  a  oficiului 
preoţesc,  Ia  care  prerogativă  să  poţi  renunţa,  ci  e  datorinţă  ofi¬ 
cioasă  sine  qua  non  în  sensul  cel  mai  perfect  al  cuvântului. 

io 

Evident  deci,  că  predicarea  cuvântului  este  temelia,  pe  care 
trebue  să  se  aşeze  activitatea  ulterioară  a  preotului:  păstorirea 
sau  conducerea  sufletească  şi  administrarea  celor  sfinte.  Christos 
încă  a  împărţit  întâi  lumina  cuvântului  său  dumnezeesc  —  doctrina, 
şi  numai  pe  ceice  i-au  primit  cuvântul,  i-a  împărtăşit  de  lucrările 
sale  charismatice,  de  darurile  sfinţirei  sufleteşti.  —  Alt  procedeu 
nu  este  binecuvântat  şi  nici  nu  poate  duce  la  întărirea  credinţei 
şi  a  moralului,  ci  numai  la  scăderea  prestigiului  şi  la  sigure 
pagube  pentru  biserică  în  viitor. 

Astăzi,  deci,  când  la  tot  colţul  de  stradă  şi  la  tot  pasul  se. 
ivesc  proroci  falşi,  cari  îndeamnă  la  credinţe  şi  opintiri  străine 
de  trecutul  bisericii  noastre  şi  de  viitorul  neamului  nostru,  — 
nu  ar  fi,  oare,  un  păcat  din  cele  mai  grele,  a  nu  stărui  să  se 
reguleze  —  în  lăuntru  şi  în  afară  —  pe  baze  cuvenite  chestiunea 
catehizării,  prin  care  să  ne  legăm  poporul  strâns  de  biserică?! 

Dr.  Gh.  Ciithandu. 

MODERNISMUL  Şl  ENCICLICA  „PASCENDI“. 

VI. 

Urmările  Enciclicei. 

(Sfârşit.) 

Uşurinţa  de  a  lovi  în  felul  acesta  şi  dorinţa  de  a  întră  în 
graţiile  autorităţii  bisericeşti  a  trezit  o  mulţime  de  fiinţe  fără  con¬ 
ştiinţă  care  s’au  pus  pe  spionat,  ajungând  fiecare  să  se  teamă  şi 
de  umbra  lui.  Cele  de  mai  la  vale  pe  care  le  traduc  după  Journal 
de  Geneve  (art.  «contra  delaţiunii»  din  11  Martie  1908)  vor  da 
fiecăruia  o  idee  mai  precisă  de  ce  a  însemnat  această  atmosferă 
în  Francia  şi  câte  inimi  a  amărît  şi  cum  a  încurcat  chiar  bunul 
mers  al  studiilor  bisericeşti: 

Nu  înţeleg  se  vorbesc  aici  de  calomniile  sau  denunţările  care  se 
petrec  zilnic  prin  presă.  Sunt  ziare  catolice  care  în  fiecare  dimineaţă  cer 
papii  capul  vre-unui  episcop.  Nu-s  de  felicitat.  Acest  apel  la  braţul  pon¬ 
tifical  de  obicei  nu  se  inspiră  de  un  zel  prea  curat  pentru  religiune,  iar 
acuzarea  prin  care  ar  dori  să  se  acopere,  e  şi  ea  tot  atât  de  necinstită. 
Oricum,  acuzatorul  nu-şi  ascunde  faţa,  şi  acuzatul  ştie  cine  şi  dc  ce  îl 
acuză.  La  rândul  iui  are  putinţa  de  a  se  apăra  şi  ataca. 

Vreau  însă  să  vorbesc  de  delaţiunea  anonimă  de  care  cei  ochiţi  de 
ea  n’att  nici  un  chip  de  a  se  apăra  şi  pe  care  înaita  administraţiune  bi- 

sericească  pare  că  ar  voi  s’o  facă  o  regulată  procedura  de  cârmuire  şi  o 
unealtă  de  domnie.  Dar  e  deja  lungă  lista  preoţilor,  prelaţilor  şi  chiar  şi 
a  episcopilor  care  au  a  se  plânge  de  aceste  nouă  moravuri  clericale.  N’aş 
afirma-o  dacă  n’aş  fi  în  măsură  să  citez  fapte.  Singura  încurcătură  este, 
din  nefericire,  numai  alegerea  faptelor  care  se  pot  cita : 

Abaţii  Naudet  şi  Dabry,  promotori  ai  democraţiei  creştine,  au  fost 
de  curând  osândiţi  de  Sf.  Oficiu;  de-asemenea  şi  ziarele  lor,  Justice  sociale 
şi  Vie  catholique.  N'am  a  mă  face  aici  apărătorul  ortodoxiei  lor  faţă  de 
acest  sfânt  tribunal.  Dar  nu  mi  se  poate  refuza  dreptul  de  a  constata  că 
aceşti  doi  eclesiastici  fuseseră  mai  întâi  violent  atacaţi  în  cinstea  lor  pre¬ 
oţească  de  o  cărticică  anonimă  pe  care  autorul  său  nu  uitase  de  a  o  tri- 
mcte  la  Roma  la  locul  potrivit,  şi  pe  care  de  altmintrelea  o  răspândeşte 
din  belşug'  în  toate  oraşele  în  care  abatele  Naudet,  predicator  foarte  căutat, 
e  chemat  să-şi  exercite  ministerul  cuvântului  său.  Să  fie  simplă  coinci¬ 
denţă?  Poate.  Fapt  este  însă  că  abatele  Naudet  a  izbutit  se  smulgă  masca 
autorului  numitei  cărticele  care  nu  este  altul  decât  un  abate  cu  numele 
Delmont,  profesor  la  facultăţile  catolice  din  Lyon,  şi  că  acesta  din  urmă, 
astfel  descoperit,  şi  de  altfel  magistral  executat  de  victima  sa,  a  primit 
din  partea  Sf.  Scaun,  ca  un  fel  de  despăgubire  sau  răsplată,  titlul  de  pro- 
tonotar  apostolic.  Şi  asta  coincidenţă?  S'o  dorim. 

Cazul  Monseniorului  Batiffol  nu  e  mai  puţin  sugestiv,  pentrucâ  în 
urma  unei  denunţări  regulate  a  trei  profesori  ai  Institutului  catolic  din  Ta¬ 
luza  a  fost  el  revocat  din  funcţiunea  de  rector.  Fireşte  revocat  ca  modernist. 

Institutul  catolic  din  Paris  nu  scapă  nici  el  de  zelul  celor  ce  infor¬ 
mează  pe  Sanctitatea  Sa.  Se  ştie  că  prea  distinsul  rector  al  acestui  institut, 
Monseniorul  Baudrillart,  având  oarecare  îndoieli  cu  privire  la  interpretarea 
unui  pasagiu  din  enciclica  Pascendi  în  care,  cu  vagi  rezerve,  se  interzicea 
elevilor  din  învăţământul  liber  superior  de  a  azista  la  cursurile  facultăţilor 
statului,  trimese  papii  un  memoriu  în  care  îi  expuse  periculele,  din  unele 
puncte  de  vedere  foarte  grave,  dacă  această  oprire  s’ar  întinde  prea  de¬ 
parte.  Cardinalul  Merry  del  Val  îl  răspunse  că  în  unele  cazuri  excepţio¬ 
nale  şi  in  anumite  condiţiuni  putea  autoriza  studenţii  să  urmeze  cursurile 
Sorbonei.  Monseniorul  Baudrillart  profită  fireşte  de  această...  toleranţă. 
Mare  fii  mirarea  sa  când  acum  câteva  zile  primi  dela  secretarul  de  stat  o 
nouă  scrisoare  în  care  i-se  imputa  că  abuzează  de  învoirea  acordată.  Cu 
scopul  numai  de  a  proba  că  poliţia  sa  era  bine  făcută,  cardinalul  Merry 
del  Val  dădu  rectorului  numele  elevilor  Institutului  catolic  din  Paris  care 
urmează  la  Sorbona  cursurile  d-lui  Bergson.  Se  crede,  dar  nu  se  ştie  sigur 
care  ar  fi  profesorul  care  a  documentat  atât  de  bine  pe  secretarul  de  stat. 
Se  aşteaptă  ca  prin  vre-o  distincţiune  onorifică  Roma  să  aibă  grije  de  al 
arăta  încrederii  egalilor  săi. 

Cunosc  pe  de  altă  parte  preoţi  care  au  trebuit  să  se  justifice  la  Sf. 
Scaun,  fiindcă  fuseseră  denunţaţi  nu  de  episcopul  lor,  ci  de  confraţi  pentru 
tendenţele  liberale  ale  conferenţelor  sau  predicilor  lor.  Cunosc  de-asemenea 

episcopi,  şi  din  acei  pe  care  Roma  îi  preţueşte  mai  mult,  care  au  aflat 
prin  adevărate  mustrări  semnate  de  tinărul  cardinal  Merry  del  Val  că  mo¬ 
dernismul  se  strecura  şi  în  seminariile  mari  ale  lor. 

Să  amintim  cazul  Monseniorului  Amette,  astăzi  arhiepiscop  de  Paris? 
Pe  când  era  încă  vicar  al  cardinalului  Richard  se  duce  la  Roma,  abia  cu 
câteva  luni  înainte  de  moartea  acestui  din  urmă,  pentru  a  da  socoteală 
Sfântului  Părinte  de  administrarea  diecezei,  potrivit  îndatoririi  sarcinii  sale 
episcopale. 

Se  prezintă  mai  întâi  la  secretarul  de  stat  care  îl  primeşte  rece  şi  îl 
informează  că  există  un  dosar  contra  lui.  —  «Are  papa  cunoştinţă  de  el? 
intrebă  el  pe  Eminenta  Sa.  —  Nu  încă,  răspunse  Merry  de  Val.  --  Ei 
bine!  răspunse  arhiepiscopul,  binevoiţi  al  comunica  Sanctităţii  Sale  mai 
'nainte  de  audienţa  mea». 

Aşa  se  şi  făcu.  Câteva  zile  mai  târziu  când  papa  primi  pe  Mons. 
Amette,  dosarul  se  afla  pe  biroul  suveranului  pontifice.  Prelatul  se  justi¬ 
fică  uşor.  Dar  că  a  fost  nevoit  a  se  justifica,  iată  ce  e  cu  adevărat  scan¬ 
dalos.  De  unde  venea  delaţiunea?  Prin  ce  intermediari  ajunsese  ea  la  Va¬ 
tican?  Poate  ar  putea-o  spune  generalul  iezuiţilor,  a  cărui  uşă  a  fost  refu¬ 
zată  arhiepiscopului  Parisului  sub  pretext  că  Prea  Reverentul  Părinte  Wernz 
se  odihnea  după  amează  în  timpul  când  Mons.  Amette  se  prezentase 
la  Gesu. 

Deci  Biserica  franceză,  în  toate  gradele  sale,  e  supusă  regimului 
scârbos  al  biletelor  de  denunţare.  Cum  e  posibilă  o  asemenea  scârbă? 

In  Figaro  dela  9  Februarie  am  povestit  că  un  profesor  dcla  semi¬ 
narul  din  Rochester  în  America,  dovedit  că  a  denunţat  pe  unul  din  co¬ 
legii  săi  (căci  delaţiunea  nu  bântue  numai  la  noi,  dar  aiurea  delatorii  sunt 
cel  puţin  executaţi  îndată  ce-s  demascaţi,  şi  foarte  iute),  avusese  îndrăz¬ 
neala  să  se  scuzeze  că  aceea  cu  «actul  care  i-se  imputa  era  recomandat 
de  papa  însuş»,  t/ie  action  for  which  /  am  so  bitterly  attacked  is,  in  fad, 
recomniended  by  the  Pope  himself.  Eu  nu-mi  aduc  aminte  să  fi  găsit  în 
enciclica  Pascendi  sau  în  vre-un  alt  document  pontifical  o  recomandaţiune 
precisă  de  această  natură.  Trebue  să  mărturisim  totuş  că  sistemul  practic 
de  represiune  stabilit  de  enciclica  contra  modernismului,  cu  comitetele 
sale  de  censori  şi  consiliile  de  supraveghere,  cu  uşurinţele  pe  care  acestea 
implicit  le  dau  primului  venit  de  a  desonora  sau  cel  puţin  de  a  compro¬ 
mite  pe  orice  preot,  numai  denunţându-1  ca  modernist,  fără  ca  de  altfel 
să  fie  indispensabil  a  proba  întru  cât  acuzarea  e  fundată,  şi  nici  chiar  de 
a-i  înţelege  sensul,  —  un  asemenea  sistem  de  represiune  echivalează  cu 
promulgarea  unei  nouă  «legi  a  suspecţilor»  şi  constitue  un  fel  de  primă 
pentru  delaţiune,  deşi  eu  cred  sincer  că  Piu  X  nici  n’a  vrut  nici  n’a  pre¬ 
văzut  asta.  Dar  sub  un  asemenea  regim  delatorul  e  fatal  rege. 

Această  regalitate  se  explică  de-asemenea  prin  faptul  că  Biserica  ca¬ 
tolică  actuală  e  de  fapt  cârmuită  de  iezuiţi.  Aceştia  n’au  exercitat  niciodată 
vre-o  influenţă  asupra  poporului  care  îi  detestă,  de  altmintrelea  fără  a-i 


cunoaşte.  Ei  şi-au  perdut  aproape  cu  totul  şi  pe  aceea  care  o  aveau  altă¬ 
dată  asupra  «claselor  diriguitoare»,  care,  să  adăugăm  şi  asta,  în  zilele 
noastre  nu  mai  diriguesc  decât  doar  automobilele  lor.  In  schimb  sunt 
atotputernici  în  sânul  congregaţiunilor  romane  şi  în  Vatican.  Dar  pentru 
ilustra  societate  delaţiunea  a  fost  totdeauna  un  mijloc  de  guvernare,  cel 
mai  bun,  cel  mai  sigur.  Nu  roşeşte  de  asta,  pentrucă  membrii  ei  sunt  prin 
însaş  constituţiunile  sale  constrânşi  să  se  denunţe  unii  pe  alţii.  Şi  se  ştie 
ca  acest  principiu  al  denunţării  mutuale  ea  îl  aplică  nu  numai  în  admi¬ 
nistrarea  interioară,  ci  şi  la  administrarea  colegiilor  sale.  Ce  e  de  mirare 
dacă  ea  îl  întinde  acuma  şi  la  administrarea  Bisericii  întregi?  Biserica 
universală,  şi  în  special  Biserica  Franciei,  n’are  motiv  să  se  mire;  poate 
are  însă  dreptul  de  a  se  plânge  şi  datoria  de  a  lucra  contra. 

Cum  să  lucreze?  Executând  pe  delatori  de  îndată  ce-i  cunoaşte.  Pu- 
nându-i  la  carantină,  adecă  ne  mai  având  cu  ci  decât  raporturile  de  ser¬ 
viciu  strict  obligatoare.  Fără  îndoială  că  episcopii  ar  putea  dacă  ar  voî, 
vreau  să  spun  dacă  ar  avea  curajul  să  se  expue  a  desplăcea  atotputernicei 
societăţi,  ar  putea,  zic,  să  opue  delaţiunii  mijloace  mai  energice.  Dar  sunt 
convins  că  expresiunea  dispreţului  public,  fie  ea  chiar  negativă,  are  să 
descurajeze  pe  şpioni.  Cinstea  Bisericii  are  mare  interes  ca  să  nu  se  şo- 
vâiască, 

Astfel  atmosfera  creată  cu  enciclica  a  dat  curs  liber  spio¬ 
najului  şi  denunţărilor  de  tot  felul,  şi  sigur  că  e  atât  de  lesne  a 
găsi  vinovaţi ! 

La  un  an  după  enciclică,  adecă  la  8  Septemvrie  1908  s’a 
bătut  o  medalie  în  Roma  pentru  a  se  sărbători  aniversarea  ei. 
Revista  clerului  modernist  din  Roma,  Nova  et  Vetera  (Nr.  15 — 16, 
1908)  s’a  apucat  şi  ea  din  vreme  să  facă  bilanţul  enciclicei  şi 
l’a  stabilit  precum  urmează: 

«Rezultatele  practice  ale  enciclicei  Pascendi:  parte  vi  le  în¬ 
chipuiţi,  amici,  şi  parte  le  cunoaşteţi.  Era  spionagiului  şi  a  dela¬ 
ţiunii,  nu  inaugurată  (oh,  nu,  ea  începuse  de  o  bucată  bună  în 
staulul  lui  Hristos),  ci  sancţionată,  încurajată  cu  act  suveran; 
stârpite  fură  iniţiativele  în  faşă  ale  ştiinţei  catolice;  aservit  încă 
şi  mai  mult,  dacă  era  posibil  patruzeci  de  ani  după  conciliul  va¬ 
tican,  acel  episcopat  laş  care  îşi  închee  ministeriul  său  cu  o  ce¬ 
remonioasă  vizită  ad  Utnina,  omagiu  de  vasali  cătră  seniorul  feudal, 
şi  între  o  murmurare  discretă  contra  tiraniei  biurocratice  romane; 
pustiire  în  cultura  seminaristică  italiană;  tot  mai  mult  fură  con¬ 
strânse  sufletele  tinărului  cler  inteligent  între  barierile  scolasti- 
cismului  şi  mecanismul  ritual;  aruncat  încă  odată  cu  mânile  pline 
discreditul  asupra  capacităţii  civilizătoare  a  catolicismului,  în  faţa 

lumii  care  lucrează  şi  progresează.  Frumos  bilanţ,  într’adevăr, 
pentru  organismul  bisericesc,  moştenitor  oficial  al  evangheliei  şi 
a  misiunii  sale  de  lumină  şi  bine  pe  pământ  !  > 

Astfel,  cu  toată  dorinţa  de  a  îndrepta  pe  cei  căzuţi  şi  a  feri 
pe  cei  atinşi  de  modernism,  s’a  făcut  mai  mare  sgomot  şi  mai 
mult  au  fost  zădărâţi  cei  contrari  direcţiunii  dela  cârma  catoli¬ 
cismului.  De  sigur  că  lucrul  n’ar  fi  avut  aşa  urmări  dacă  s’ar  fi 
mărginit  numai  a  utiliza  mijloacele  existente  contra  celor  care 
ajungeau  la  extremităţi  în  materie  de  credinţă.  Aşa,  s’a  ajuns  a 
se  lovi  şi  pe  dreptul  şi  pe  nedreptul,  s’a  introdus  mai  multă  ri¬ 
giditate  în  studii,  în  fiecare  a  intrat  groaza  de  a  mai  cugeta  prin 
sine  însuş,  şi  cu  asta  de  sigur  s’a  slăbit  şi  putinţa  muncii  creatoare. 

Ce  va  aduce  viitorul  e  greu  de  spus.  Mulţi,  precum  Harnack, 
Paulsen,  spun  că  modernismul  nu  va  putea  fi  înăduşit  şi  va  merge 
înainte.  Probabil  că  aşa  va  fi,  pentrucă,  fiind  o  mişcare  de  spirit, 
din  lumea  ideilor  şi  simţirilor,  nu  va  putea  fi  înăduşită  decât  tot 
prin  arme  de  această  natură,  şi  anume  nu  prin  arme,  ci  prin 
explicare  convingătoare  de  o  parte  şi  de  alta. 

Cred  că  unele  părţi  exagerate  vor  rămânea  în  urmă.  Dim¬ 
potrivă,  poate  vor  străbate  unele  vederi  înainte  mai  moderate,  din 
admiterea  cărora  Biserica  nu  va  perde  nimic. 

Generaţiunile  sub  care  se  întâmplă  mişcarea  se  opun.  Cele 
care  vin  după  ele  însă  se  deprind  şi  ajung  de  se  împacă  foarte 
bine  cu  lucruri  de  care  mai  ’nainte  nici  nu  puteai  îndrăzni  să 
vorbeşti  pe  faţă.  Chestiunea  învârtirii  pământului  a  făcut  odată 
mare  bucluc  lui  Galilei,  iar  acum!... 

Unii  preoţi  catolici  speră  mult  dela  o  schimbare  de  guvern 
la  cârma  Bisericii  catolice.  Ei  cred  că  venirea  altui  papă  poate 
schimba  cu  totul  faţa  lucrurilor  şi  să  rămâie  enciclica  «Pascendi» 
numai  ca  un  document  istoric  dintr’o  luptă  de  idei. 

Oricum  va  fi,  să  însoţim  cu  simpatia  noastră  pe  cei  ce,  în¬ 
sufleţiţi  de  puterea  credinţei,  caută  şi  alte  căi  pentru  a  aduce 
lumea  la  religiune,  şi,  crezând  în  curăţia  conştiinţei  lor,  să  le 
respectăm  avântul  chiar  când  nu  mai  putem  fi  de  acord  cu  ei, 
căci  greşala  însoţeşte  totdeauna  încercarea  omului  de  a  străbate 
regiuni  nouă.  Arhim.  Iuliu  Scriban. 

JURĂMÂNTUL 

în  cele  21  predici  „despre  statui"  şi  în  predica  întâia  „cătră  cate- 
chumetiî“  ale  celui  întru  sfinţi  părintelui  nostru  IOAN  GURĂ  DE  AUR. 

(Urmare). 

2.  Jurământul  acesta,  adecă  cel  neconces,  e  păcat.  Defini- 
ţiunea  scurtă  a  păcatului  este:  abaterea  precugetată  şi  liberă  dela 
prescriptele  legii  morale,  care  este  legea  lui  Dumnezeu.1  O  ac¬ 
ţiune,  ca  s’o  poţi  numi  păcătoasă,  trebue  să  corespundă  deci  ace¬ 
stor  condiţiuni.  Jurământul  neconces  constitue  o  abatere  dela 
prescriptele  legii  morale.  «Iar  eu  vă  zic  să  nu  juraţi  nici  când » 2 
sunt  cuvintele  Mântuitorului,  la  cari  de  repeţiteori  face  provo¬ 
care  sf.  loan,3  ca  la  o  lege,  a  cărei  păzire  nu  îngăduie  pregetare. 
El  accentuează  adeseori,  că  Dumnezeu  a  oprit  jurământul  (acela 
bine’nţeles,  la  care  se  referă  locul  dela  Mateiu  V,  33,  adecă  ju¬ 
rământul  neconces)  şi  deci  altă  desbatere  şi  argumentare  nu  mai 
încape.*  Dumnezeu  a  zis,  spune  sf.  loan,  să  nu  juri!  Deci  nu 
ridica  prin  purtarea  ta  legea  ta  în  contra  legii  lui.5  Jurămintele 
combătute  de  sf.  loan  sunt  deci  o  abatere  dela  acest  prescript 
al  legii.  Abaterea  aceasta  trebue  să  fie  precugetată.  jurământul 
din  datină,6  jurământul  făcut  în  momente  de  afect,7  de  beţie,8 
etc.  cum  zice  sf.  loan  şi  cum  sunt  aproape  toate  exemplele  pe 
cari  le  arată  el,  drept  că  exchid  această  premisă;  dar  totuş  celce 
face  un  jurământ  ca  acesta,  nu  este  liber  de  vină,  căci  îl  apasă 
imputarea  deprinderii,  ca  una,  care  dacă  e  rea,  trebue  şi  se  poate 
părăsi,  iar  dacă  prin  nestăpânire  de  sine  n’a  părăsit-o,  nu  se  poate 
nici  decutn  desvinovăţi  de  păcatul  neglijenţii.  Vina  zace  în  indo¬ 
lenţă  şi  neglijenţă,  ne  spune  şi  sf.  loan.8  Neprecugetarea  deci, 
această  a  doua  condiţie  a  păcatului,  îşi  susţine,  deşi  indirect,  po¬ 
ziţia  de  premisă  pentru  concluzia,  că  jurământul,  aşa  cum  se  pre¬ 
zintă  în  tratarea  sf.  loan,  este  un  păcat.  A  treia  condiţie  a  pă¬ 
catului  e  libertatea.  Pentru  creştin,  învaţă  sf.  loan  nu  există  altă 
împrejurare  ce  i-ar  putea  nimici  libertatea  voei,  decât  porunca 
Domnului.  Aceasta  este  o  învăţătură  practicată  în  acele  timpuri, 
când  nici  vieaţa,  nici  moartea  nu-1  puteau  sili  pe  creştin  să  se 
despartă  de  legea  lui  Dumnezeu.  Cu  atât  mai  puţin  poate  să  fie 
alterată  voia  creştinului,  când  e  vorba  de  a  se  feri  de  un  păcat 
aşa  uşor  de  încunjurat.  Sf.  loan  îşi  dă  mare  silinţă,  după  cum 


1  Cf.  Dr.  E.  Voiutschi:  Prelegeri  din  teologia  morală  ortodoxă,  manuscris. 
3  Mat.  V.  34. 


8  XV,  5.  ş.  a. 
4 -XVI,  2. 


îbid. 

VS,  6.  7.  Cătră  catech.  I. 
V1V,  6.  XIX,  4. 


«  XIV  1.  jur.  lui  Irod. 

vom  vedea  mai  la  vale,  să  arate  cât  îi  este  de  uşor  creştinului 
a  se  feri  de  jurăminte  neconcese,  şi  cu  multă  energie  combate 
pe  aceia  cari  susţin,  că  jurământul  ar  fi  atât  de  necesar,  încât 
n’ar  fi  posibil  al  evita  etc.1  Aşa  dar,  jurământul  oprit  prin  legea 
divină,  săvârşit  cu  precugetare  şi  cu  voie  liberă,  este  un  păcat. 
Păcat  îl  numeşte  şi  sf.  loan.2 

Sf.  loan  îl  numeşte  şi  « deprindere  rea ».  Şi  într’adevăr,  gân- 
dindu-ne  la  uşurătatea  cu  care  se  făceau  jurămintele  acestea  în 
tot  locul  şi  la  toată  acazia,  ba  şi  fără  ocazie,  cum  am  văzut  mai 
sus  din  însaş  spusele  sf.  loan,  trebue  să-l  luăm  drept  o  datină 
rea,  care  se  răspândise  ca  o  boală  contagioasă. 

a)  Ca  păcat,  ca  datină  rea  şi  viţiu,  jurământul  acesta  jigneşte 
mai  întâi  legea  lui  D-zeu,  şi  prin  aceasta,  ca  ori  şi  ce  păcat, 
şi  pe  D-zeu  însuş.  Să  urmărim  însă  pe  sf.  loan  în  expunerea 
raportului  în  care  ne  aflăm  faţă  de  Dumnezeu  când  suntem  stă¬ 
pâniţi  de  acest  păcat.  Ştiind  că  jurământul  neconces  este  contrar 
voei  lui  Dumnezeu,  ne  provoacă  sf.  loan  să  judecăm,  ce  nebunie 
este  a  jura.  Cuvine-se  a  considera  atât  de  puţin  pe  acela,  care 

întru  bunătatea  sa  a  zis:  ca  «nici  pe  capul  tău  să  nu  te  juri»,3 4 

atât  de  puţin  să  ţii  la  el,  încât  să  te  juri  chiar  pe  mărirea  lui? 

Voeşti  să  ştii,  cum  îl  numesc  pe  el  puterile  cele  de  sus?  Cu 

câtă  frică!  Cu  ce  cutremur!  «Văzu-tam  pe  Domnul»,  zice  Isaia,* 
«şezând  pe  un  tron  înalt  şi  măreţ,  şi  Serafimii  în  jurul  lui,  şi  strigau 
unul  cătră  altul  şi  ziceau :  sfânt,  sfânt  sfânt  este  Domnul  oşti¬ 
rilor:  plin  este  tot  pământul  de  mărirea  lui».  Vezi,  cu  ce  frică 
îl  numesc  ei  în  cântări  de  laudă  şi  preamărire  ?  Iar  tu  îl  numeşti 
şi  în  rugăciune  cu  atâta  uşurătate!...  Şi  la  jurământ,  unde  acest 
nume  minunat  deloc  nu  trebue  să  vie  pe  buzele  tale,  tu.,  legi 
jurământ  de  jurământ.5  Acelaş  dispreţ  faţă  de  Domnul  se  arată 
şi  prin  întrebuinţarea  lucrurilor  sfinte  la  jurământul  acesta  uşu- 
ratec.  Şi  oamenii  nu  văd  aceasta,  nici  contrazicerea  cu  credinţa  şi 
sentimentele  lor  înşiş.  Când  trebue  să  prinzi  evanghelia,  îţi  speli 
manile  şi  o  ţii  cu  mare  sfiială  şi  evlavie,  plin  de  frică  şi  cutremur, 
iar  pe  Domnul  evangeliei  ii  porţi  în  tot  locul  pe  vârful  limbii, 
uşuratec  şi  nesocotit.®  Ei,  în  loc  să  o  deschidă  şi  să  se  cutre¬ 
mure,  văzând  ce  zice  Domnul  despre  jurământ,  joară  cu  uşu¬ 
rinţă  tocmai  pe  legea  care  opreşte  un  asemenea  jurământ.  Ce 
nebunie !  exclamă  sf.  loan :  căci  tu  faci  ca  şi  acela,  care  provoacă 
pe  legislatorul,  care  opreşte  omorul,  să  fie  părtaş  la  omor;  eu 

1  Vezi,  mai  la  vale  cap.  5  al  acestui  tratat. 

3  Cătră  catech.  1,  5. 

9  Mat.  V.  36. 

4  Isaia,  VI,  1 — 3. 

*  VIL,  5. 

'  ibid. 

când  aud,  că  cineva  a  fost  omorît  pe  stradă,  nu  suspin  şi  plâng 
aşa  de  tare,  precum  suspin,  plâng  şi  mă  cutremur,  când  văd  pe 
unul  venind  la  acest  altar,  punând  manile  pe  evangelie  şi  jurând.1 

Desconsiderarea  lui  Dumnezeu,  împetrirea  şi  nebunia,  de  care 
ne  facem  vinovaţi  comiţând  astfel  de  jurăminte,  o  ilustrează  sf. 
Ioan  prin  comparaţii  luate  din  experienţa  de  toate  zilele.  De  po¬ 
runca  împăratului,  bunăoară,  ascultă  Antiohienii,  iar  porunca  îm¬ 
păratului  împăraţilor  şi  a  tot  ce  există,  nu  o  bagă  în  seamă.  îm¬ 
păratul  a  poruncit  să  se  adune  aur  mult,  iar  după  revoluţie  să 
se  închidă  scaldele,  cari  erau  indispensabile  pentru  traiul  orăşa- 
nului  din  acel  timp,  şi  porunca  împărătească  s’a  împlinit.  Cum, 
se  întrebă  sf.  Ioan  —  a  suporta  şi  cel  mai  greu  lucru,  dacă  îl 
porunceşte  împăratul,  e  posibil  şi  cuviincios,  —  iar  porunca  dată 
de  D-zeu,  care  nu  e  nici  apăsătoare,  nici  grea,  ci  uşoară  şi  înde- 
mânatecă,  e  vrednică  a  o  despreţul,  a-şi  bate  joc  de  ea  şi  a  lua 
deprinderea  drept  pretext  pentru  a  nu  o  împlini?2  Dar  nu  numai 
mai  puţin  decât  pe  împăratul  îl  consideră  pe  Dumnezeu,  aceia 
cari  jură  pentru  lucruri  de  nimic,  ci  şi  mai  puţin  decât  pe  cel 
mai  mic  funcţionar  cinstit.  Căci,  zice  sf.  ioan,3  când  cumpărăm 
legume,  când  ne  certăm  pentru  doi  bani,  când  ne  supărăm  şi 
ameninţăm  pe  servi,  —  totdeauna  chemăm  de  martor  pe  Dum¬ 
nezeu  la  lucruri  atât  de  neînsemnate,  pentru  cari  nu  îndrăznim 
să  chemăm  pe  un  om  cinstit,  care  posede  un  oficiu  cât  de  mic! 
Ori:  dacă  sclavul  nu  îndrăzneşte  să-i  zică  stăpânului  său  pe  nume, 
nici  să-l  numească  cu  neprecauţiune  şi  indiferenţă,  apoi  cade-se 
a  purta  în  gură  cu  multă  desconsiderare  şi  uşurătate  de  minte 
pe  Domnul  îngerilor!4  Ba,  cei  ce  jură  nesocotit,  dau  chiar  hai¬ 
nelor  mai  multă  cinste  decât  lui  Dumnezeu.  Căci  de  au  o  haină 
scumpă,  nu  o  iau  în  toate  zilele,  ci  o  păstrează  pentru  ocazii 
de  sărbătoare  deosebită,  pe  când  numele  cel  sfânt  al  Domnului 
îl  poartă  în  gură  totdeauna  şi  pretutindenea.5  In  fine  păcatul  ju¬ 
rământului  uşuratec  creşte  şi  mai  mult,  dacă  luăm  în  considerare 
că  desconsiderarea  şi  jignirea  ce  se  aduce  lui  Dzeu  şi  legii  sale 
prin  el,  se  face  pentru  lucruri  de  nimic  şi  în  cazuri,  când  s’ar 
putea  încunjura  cu  uşurinţă. 

b)  Celce  comite  păcatul  acesta,  stă  atât  faţă  de  sine  însuş,  cât 
şi  faţă  de  aproapele  său,  într’un  raport  foarte  păgubitor.  Căci 
jurământul  este  un  izvor  pentru  muite  rele,  atât  vremelnice,  cât 
şi  vecinice. 


•  XV,  5. 

2  XIV,  5. 

3  cătră  catech  I,  5. 

*  VII,  5. 
s  IX,  5. 

Foarte  periculos  este  acest  păcat  mai  întâi  de  aceea,  fiindcă 
nimeni  nu-1  ţine  de  periculos,  zice  sf.  loan  şi  tocmai  de  aceea 
mă  tem  eu  aşa  de  mult,  fiindcă  nimeni  nu  se  teme  de  el;  boala 
de  aceea  este  incurabilă,  pentrucă  nu  pare  să  fie  boală.  Precum 
vorbirea  îndeobşte,  constată  el,  aşa  şi  jurământul  nu  se  socoate 
de  păcat,  şi  de  aceea  se  păcătueşte  în  această  privinţă  cu  mare 
îndrăzneală  şi  indiferenţă.1  Răul  îl  ameninţă  atât  pe  celce  jură 
strâmb,  cât  şi  pe  celce  jură  drept,  dar  din  uşurătate.2 *  Căci  cine 
are  obiceiul  a  jura  des,  nu  poate  să  nu  jure  şi  fals:  cu  sau  fără 
voe,  cu  ştiinţă  ori  cu  neştiinţă,  în  glumă  ori  înadins,  în  focul 
mâniei  şi  din  multe  alte  cauze,  zice  sf.  Ioan.s 

Dar  neapărat  se  păcătueşte  prin  jurăminte  contradictorice 
Un  exemplu:  un  servitor  face  o  greşală;  stăpâna  casei  jură,  că 
are  să-l  pedepsească,  bărbatul  însă  ţinând  parte  servului,  jură 
dimpotrivă  şi  stăruie  în  aceasta.  Acum  facă  ce  vor  voi,  un  ju¬ 
rământ  trebue  să  se  calce,  ori  chiar  amândoi  devin  vinovaţi  căl¬ 
cării  de  jurământ.4  Unul  trebue  să  frângă  jurământul;  aceasta 
însă  se  face,  pentrucă  celalalt  l-a  împedicat  să  şi-l  împlinească 
şi  prin  aceasta  indirect  a  contribuit  la  călcarea  jurământului,  s’a 
făcut  deci  complice  la  o  faptă  atât  de  păcătoasă.1-  Afară  de  aceasta 
mai  izvorăsc  încă  şi  multe  alte  rele  din  jurămintele  contradicto¬ 
rice,  ca  batjocuri,  certe,  părueli  şi  altele,  dimpreună  cu  consec¬ 
venţele  lor,  cari  strică  ambelor  partide.  O  comparaţie  plastică  şi 
foarte  potrivită  pentru  arătarea  absurdităţii  jurămintelor  contra¬ 
dictorice  dă  sf.  loan  prin  următoarele:  precum  copiii,  zice  el,  cari 
trag  de  o  funie  lungă  şi  putredă  cu  toată  puterea  în  direcţiuni 
opuse,  cad,  dacă  se  rupe  funia,  cu  toţii  la  pământ,  unii  rănin- 
du-se  la  cap,  alţii  în  alt  loc,  aşa  şi  aceia,  cari  jură  în  sens  con¬ 
tradictorie,  se  prăbuşesc  în  prăpastia  jurământului  fals:  unul  pen¬ 
trucă  jură  fals,  iar  celalalt,  pentrucă  dă  ansă  la  acest  fapt.6 

De  tot  triste  urmări  are  jurământul  făgăduitor  făcut  într’un 
moment  de  afect,  sau  într’un  moment,  când  raţiunea  este  întu¬ 
necată,  respective  preocupată  ori  distrasă  prin  alte  circumstanţe. 
Jurământul  făcut  sub  aceste  condiţii  este  cel  mai  periculos  dintre 
toate,  şi  acela,  care,  după  părerea  sf.  loan,  aduce  şi  a  adus  cele 
mai  mari  rele  şi  mai  multă  peire  omenimii.  Este  cursa  cea  mai 
reuşită  a  păcatului  şi  a  perzării.  Ititr’adevăr,  jurământul,  zice  sf. 
loan,  gândindu-se  la  acest  fel,  este  povara  cea  mai  grea,  căci 
adese,  cuprinşi  de  mânie  şi  turbare,  jurăm  să  nu  ne  împăcăm 


1  Cătră  catech.  I,  5. 

2  XIV,  1. 

»  lbid. 

*  lbid. 

*  XIV,  1. 

4  lbid. 

nicicând  cu  ceice  ne-au  jignit;  mai  apoi  însă,  când  mânia  s’a 
stâns,  fierberea  s’a  liniştit,  şi  dorim  să  ne  împăcăm  —  jurământul 
ne  opreşte  dela  aceasta,  atunci  ne  doare  inima,  că  suntem  prinşi 
ca  într’un  laţ  şi  ferecaţi  cu  lanţuri  ce  nu  se  pot  desface.  Iar  dia¬ 
volul,  ştiind  aceasta  şi  înţelegând  foarte  bine  că  mănia  foc  este, 
şi  uşor  se  stânge  şi  după  ea  vine  împăcarea  şi  prietenia,  ne  leagă 
adese  cu  jurământ,  ca,  una  din  două  să  se  întâmple:  ori  să  frângem 
jurământul,  împăcându-ne,  ori  să  nu  ne  împăcăm  şi  astfel  să  ne 
facem  vinovaţi  de  pedeapsa  răsbunării.1  Istoria  ne  dă  exemple: 
lefte  prin  un  jurământ  a  devenit  ucigaşul  copilei  sale,  jertfindu-o 
în  urma  jurământului  făcut.  Şi  Dumnezeu  a  conces  un  astfel  de 
jurământ,  ba  şi  împlinirea  lui.  Ştiu  bine,  zice  sf.  loan,  când  vor¬ 
beşte  despre  aceasta,  că  mulţi  dintre  necredincioşi  ne  impută, 
din  pricina  acestui  sacrificiu  cruzime  şi  neumanitate,2  şi  se  vede 
nevoit  să  explice,  de  ce  a  conces  Dumnezeu  lucrul  acesta;  că 
el  nu  află  plăcere  în  astfel  de  jertfe,  a  arătat  singur,  oprind  jun- 
ghiarea  lui  Isaac,  pe  care  însuş  o  poruncise.  Cauza  permiterii 
jertfirii  fiicei  lui  lefte  este  purtarea  de  grijă  şi  dragostea  lui  Dum¬ 
nezeu  pentru  neamul  omenesc:  căci  dacă  Dumnezeu  împiedecă 
jertfirea  copilei,  atunci  alţii  făceau  voturi  de  asemenea  natură, 
bazându-se  pe  speranţa,  că  Dumnezeu  întru  bunăvoinţa  şi  bună¬ 
tatea  sa  nu-i  va  lăsa  să-şi  împlinească  promisiunea.  Dacă  Dum¬ 
nezeu  oprea  într’adevăr  această  jertfire,  atunci  nu  putea  să  permită 
instituirea  plângerii  de  patruzeci  de  zile  ce  se  făcea  de  fecioarele 
izrailtene  pentru  acel  omor:  dar  tocmai  prin  acestea  a  voit  el 
să  stabilească  un  memento  pentru  a  feri  de  astfel  de  jurăminte 
nesocotite.  Prin  această  faptă  conceasă,  s’a  arătat  aşa  dară  tocmai 
provedinţa  lui  Dumnezeu  şi  nu  cruzimea  şi  neumanitatea  cre- 
dinţii  adevărate,  cum  afirmau  păgânii.3  Alt  exemplu  îngrozitor, 
pentru  a  arăta  urmările  triste  ale  jurământului  nesocotit,  este 
tăierea  capului  sfântului  loan  Botezătorul:  urâţi  pe  călăul  meu: 
jurământul,  —  strigă  acest  cap  ingrozitor.4  Aceste  două  exemple 
ne-au  arătat  cazuri,  in  cari  numai  persoana  care  a  făcut  jură¬ 
mântul  ş’a  atras  pedeapsa  cea  vecinică. 

Dar  sf.  loan  aduce  şi  pilde,  cari  arată  în  ce  mod  se  nasc 
dintr’un  singur  jurământ  un  lanţ  întreg  de  jurăminte  false,  de 
cari  se  fac  vinovaţi  mai  mulţi,  chiar  comunităţi  întregi,  deci  ur¬ 
marea  unui  asemenea  jurământ  nesocotit  nu  înseamnă  numai  o 
moarte,  ci  nenumărate  cadavre,  cum  zice  el.  Chiar  peirea  unui 
întreg  popor  a  venit  pe  urma  unei  călcări  de  jurământ.  Să  ne 


1  VIII,  4. 

2  3.  XIV., 

s  XIV,  1. 

4  XIV,  3. 

gândim  la  jurământul  lui  Saul  şi  al  lui  Zedechia.  Saul,  într’un 
moment  de  slăbiciune  a  jurat,  ca  ’ntreaga  oştire  să  nu  mănânce 
nimic,  până  ce  nu  va  fi  învins  pe  Filisteni.  Iată  nesocotinţa  ju- 
rământului  căci  tocmai  această  dispoziţie  putea  să-i  aducă  înfrân¬ 
gerea  şi  nu  biruinţa,  slăbind  armata  prin  foame.  Un  lanţ  de  pă¬ 
cate  s’a  desprins  din  acest  jurământ,  care  obligase  o  oaste  în¬ 
treagă.  jurământul  a  fost  călcat  tocmai  de  Ionatan,  fiul  lui  Saul ; 
neştiindu-se  însă  cine  este  vinovatul,  Saul  conzultă  soartea  şi 
jură  că  acela,  pe  care  va  cădea,  va  trebui  să  moară.  Iată  şi  al 
doilea  jurământ  nesocotit  şi  iată  şi  omorul  pus  în  curs!  şi  fiindcă 
soartea  căzu  pe  Ionatan,  Saul  trebuia  să  devină  ucigaşul  fiului 
său  propriu.  Mănia  lui  Saul  şi  jurământul  al  doilea  nu  se’ntâmpla, 
dacă  poporul  n’ar  fi  ascuns  pe  cel  vinovat,  pe  Ionatan  pe  care  îl 
iubea.  Prin  acest  act  s’a  făcut  şi  poporul  complice  la  păcat.  Când 
auzi  poporul,  că  Ionatan  trebue  să  moară,  întru  indignarea  sa 
jură,  că  aceasta  nu  se  va’ntâmpla.  Acum  avem  jurăminte  contra- 
dictorice;  şi  am  ajuns  la  povestea  copiilor  celor  cu  funia.  Ajunşi 
aici  să  ne  gândim,  ce  era  să  urmeze.  Că  nu  au  ajuns  la  împli¬ 
nire  toate  nenorocirile  ce  se  porniră,  nu-mi  vorbi,  zice  sf.  Ioan, 
ci  cugetă  ce  calamităţi  puteau  să  urmeze  din  acest  jurământ  nebun. 
De  voia  regele  să-şi  ţină  jurământul,  atunci  poporul  s’ar  fi  ridicat 
întru  apărarea  favoritului  său  Ionatan,  şi  urmarea  era  cea  mai 
mare  anarhie,  respective  tirănie;  iar  dacă  fiiul,  din  dragoste  cătră 
viaţa  sa,  ş’ar  fi  căutat  scăparea  prin  puterea  armatei,  atunci  de¬ 
sigur  devenea  paricid.  Vezi,  continuă  sf.  Ioan,  dintr’un  singur 
jurământ  se  nasc:  tirănie,  ucideri  de  copii  şi  de  părinţi,  răsboaie 
civile,  lupte  şi  măceluri,  vărsări  de  sânge  şi  nenumărate  cadavre. 
Căci  de  se  făcea  răsboi,  poate  şi  Saul  şi  Ionatan  îşi  perdeau 
vieaţa,  cădea  mulţime  de  oşteni  şi  astfel  jurământul  nu-i  era  ni¬ 
mănui  spre  mântuire.1 2  Aceste  însă  nu  s’au  întâmplat,  ci,  potrivit 
stării  lucrurilor,  puteau  să  se’ntâmple.  Dar  fapt  întâmplat  e,  că 
din  călcarea  unui  jurământ  a  urmat  peirea  unui  oraş  şi  nenoro¬ 
cirea  unui  întreg  popor.  Ierusalimul,  oraşul  în  care  se  afla  sicriul 
cel  sfânt  şi  cultul  adevăratului  Dumnezeu;  oraşul,  în  care  s’au 
arătat  îngeri,  acest  oraş,  care  de  atâtea  ori  îşi  bătuse  joc  de 
oştirile  duşmane  cel  încunjuraseră,  s’a  dărâmat  pentru  călcarea 
unui  jurământ.  Acest  oraş  dimpreună  cu  poporul  său  a  ajuns  în 
sclăvie,  pentrucă  regele  Zedechia  a  frânt  jurământul  dat  lui  Ne- 
bucadneţar,  regelui  babilonean;  el  adecă  n’a  păzit  credinţa  jurată, 
ci  ş’a  căutat  un  aliat  de  arme  în  regele  Egiptului.  Urmarea  o  ştim.a 

Din  aceste  toate  se  poate  zugrăvi  icoana  jurământului,  la 
care  se  gândeşte  sf.  Ioan,  când  îl  combate  cu  atâta  vehemenţă. 


1  Tot  ce  se  ţine  de  jurământul  lui  Saul  este  luat  din  XIV,  5. 

2  XIX,  3. 


157  — 


După  cele  expuse  aici,  putem  înţelege  care  e  jurământul  com¬ 
bătut  de  sf.  loan  şi  pentru  cari  cauze  este  a  se  considera  ca 
păcat.  Tot  din  cele  înşirate  înţelegem  şi  îndreptăţirea  afirmărilor 
sf.  loan:  Nu  te  poţi  împăca  cu  Dumnezeu,  dacă  despreţueşti  ju¬ 
rământul;1  jurământul,  ori  îl  calci  ori  ba,  tot  te  bagă’n  pedeapsă; 
el  răneşte  mai  rău  decât  sabia  şi  omoară  mai  iute  decât  pum¬ 
nalul;  cine  a  făcut  un  jurământ  (jurământul  acesta  neconces,  de¬ 
spre  care  e  vorba),  acela,  zice  sf.  loan,  deşi  pare  a  trăi,  mort 
este  şi  ş’a  primit  lovitura,  şi  precum  acela,  care  a  primit  funia, 
mort  este  încă  înainte  de  ce  ese  din  oraş  şi  ajunge  la  locul  de 
execuţie,  aşa  se  întâmplă  şi  cu  acela,  care  a  jurat.2  Înţelegem  şi 
rostul  afirmării  iui  că  jurământul  este  cea  mai  grea  sarcină,3  precum 
şi  rostui  neobositului  său  zel  întru  stârpirea  păcătoasei  deprinderi 
a  jurământului,  cunoscând  aceste  toate  vom  înţelege  mai  bine  şi 
însemnătatea  cuvintelor  Mântuitorului:  «iar  eu  vă  zic  vouă  nici 
decum  să  nu  juraţi....  ci  să  fie  cuvântul  vostru:  aşa,  aşa;  nu, 
nu;  iară  ce  este  mai  mult  decât  acestea,  dela  cel  rău  este.4 

(Va  urma).  Nicolae  CotOS. 


ROMÂNII  Şl  RUTENII  ÎN  BISERICA  GR.  OR.  DIN 

BUCOVINA. 

III. 

Dela  1849,  resp.  1854,  rolul  propagandei  catolice  avea  să  fie 
susţinut  de  uniţi  —  de  origine  şi  provenienţă  şi  ei  din  Galiţia 
—  în  Bucovina.5  In  diferite  rânduri  s’au  plâns  Românii  la  guvernul 
ţării  de  intoleranţa  bisericei  catolice  şi  de  râvna  ei  de  a  câştiga 
prozeliţi.  Aşa  fu  îndreptată  în  a.  1857  cătră  prezidiul  ţării  o  plângere 
a  profesorului  de  teologie  Constantin  Popovici,  în  care  uniţii, 
toţi  Ruteni  din  Galiţia,  sunt  numiţi  «ei ne  gestern  liber  den  Pruth 
hereingedrungene  Partei".6  Dar  Catolicii  mai  târziu  nu  întrebuinţau 
alte  mijloace,  nici  mai  încolo  nu  propagau  altfel  de  dragoste 

1  XIV,  1. 

-  XV,  5. 

8  VIII,  3. 

4  Mateiu  V,  34,  37. 

f  Prin  decretul  din  4  Martie  1849  se  desfăcu  Bucovina  de  Galiţia,  despărţirea 
desăvârşită  se  făcu  abia  în  anul  1854,  la  1860  se  mai  încercă  o  împreunare,  dar  fu 
zădărnicită  de  intervemrea  tuturor  stărilor  din  Bucovina,  f.  Kaindl,  Gesch.  der  Buk.  III. 
Pg.  27.  28. 

*  Offener  Brief  zur  Verieidigung  des  gr.-or.  verstorbeuen  Theologieprofessors 
C.  Popovicz  von  Euseb.  Popovicz,  gr.-or.  Theologieprofessors  Csernovitz  1891.  pg.  14. 

creştinească  decât  cea  mai  dinainte.  Vre-o  câteva  specimene  a 
acestei  deosebite  iubiri  a  deaproapelui  ne  vor  ilustra  îndeajuns 
năzuinţele  nobile  ale  bisericei  catolice  faţă  de  cea  gr.-or.  In  prima 
apologie  a  mitropolitului  Silvestru  Morariu,  în  care  între  altele 
ni  se  spune  că  dela  1849  încoace  a  încetat  «vânarea  după  suflete» 
din  partea  Catolicilor  («die  directe  confesionelle  Seelenfăngerei 
von  Seite  der  abendlăndischen  Geistlichkeit»),  făcând  loc  unei 
propagande  naţionale  —  cetim  un  raport  al  protopresbiterului 
gr.-or.  Dionisie  Mitrofanovici  din  Lemberg,  care  stătea  sub  juris¬ 
dicţii!  nea  consistorului  gr.-or.  din  Cernăuţi,  despre  relaţiile  bise¬ 
ricei  catolice  şi  unite  faţă  de  cea  neunită.  Aşa  ni  se  spune,  că 
preoţimea  romano-catolică  şi  greco-catohcă  înjură  (beschimpft) 
religiunea  gr.-or.  publice,  învăţând  în  biserică  de  pe  anvon,  că 
biserica  «pravoslavnicilor  e  mai  rea  decât  un  grajd,  şi  ar  fi  mai 
bine  pentru  catolici  de  a  merge  într’un  coteţ  de  porci,  decât  în 
biserica  greco-orientalilor».  «Schisma,  această  poartă  a  iadului,  e 
mai  rea  decât  religiunea  mohamedană,  şi  fiecare  să  se  facă  mai 
bine  Turc  decât  să  primească  ortodoxia»  —  glăsuia  un  al  preot. 
Iar  cooperatorul  gr.-cat.  din  Lemberg,  un  anumit  Bobrovici,  vestea 
din  biserică,  că  «schismaticii  ar  fi  draci,  şi  biserica  schismaticilor 
ar  fi  un  sălaş  al  dracului».'  Bieţii  schismatici! 

Dar  aceste  rele  erau  trecătoare;  odată  ce  s’a  despărţit  Bucovina 
de  Galiţia  şi  a  rămas  predicarea  «iubirei  evangelice»  numai  în 
sarcina  Uniţilor  din  Bucovina,  înţepăturile  şi  aluziile  la  biserica 
gr.-or.  nu  mai  erau  aşa  «forte  ,  se  răreau  cu  timpul  şi  se  uitau, 
mai  ales,  uşor. 

Biserica  ortodoxă  în  această  direcţie  n’a  fost  păgubită  aşa 
de  tare  încât  să  fi  avut  multă  vreme  de  a  pătimi  pe  urma  iubirei 
exuberante  a  bisericei  catolice. 

Cât  a  încetat  controla  Lembergului  asupra  Bucovinei,  un 
vânt  cald  al  libertăţii  a  înviorat  toate  elementele  pline  de  vieaţă, 
şi  biserica  gr.-or.  română  ar  fi  putut  uşor  să  dea  uitării  cele 
suferite  în  anii  1786—1849,  dacă  n’ar  fi  avut  împreunarea  Bu¬ 
covinei  cu  Galiţia,  această  tristă  epocă  de  slavizare  chiar  şi  a 
numelor  româneşti,  şi  o  urmare  grea  şi  nefastă  —  creşterea  şi 
întărirea  preste  măsură,  în  mod  nefiresc,  a  elementului  rutean. 

1  Dr.  Silvester  Morav-  Andrievicz,  Erzbischof  und  Metropolă,  ,, Apologie  der 
griechisch-orientalischen  Kirche  der  Bukovina“.  Csernovitz  1885.  pag.  23. 

După  1786  nu  mai  există  hotar  despărţitor  între  Bucovina 
şi  Oaliţia,  şi  multă  lume,  dar  mai  ales  Ruteni,  apucară  drumul 
spre  Bucovina  slab  populată,  spre  a  nu  se  mai  întoarce  nicicând 
în  ţara  ce  o  părăsise.  «îndată  ce  Austria  ajunse  stăpână  şi  iarăş 
nu  mai  fu  o  graniţă  de  spre  Galiţia,  începu  o  nouă  descălecare 
rusească.1  încă  de  prin  anii  1780—90  erau  sate  unde  se  vorbia 
rău  româneşte,  altele  în  care  limba  noastră  n’o  înţelegeau  toţi 
locuitorii.  Cu  cât  a  trecut  vremea  cu  atâta  mai  mult  s’au  stre¬ 
curat  în  Bucovina  de  sus  şi  apoi  în  jos  spre  văile  Şiretului  şi 
Sucevei  Rusanii».2 

Şi  aceste  inundări  de  străini  au  contribuit  mai  mult  că  cetim 
azi  în  statisticile  oficioase  că  nu  sunt  Românii  mai  mult  în  ma¬ 
joritate  covârşitoare,  cum  erau  la  finea  veacului  al  XVlll-lea. 

Câţi  Ruteni  au  fost  pe  timpul  anexării  ?  Nu  se  ştie.  Oamenii 
cari  ne-ar  fi  putut  da  ştire  despre  ei,  nu  spun  nimic,  sau  mai 
nimic.  Spleny  nici  nu  pomeneşte  de  Ruteni,  şi  nu  putem  decât 
să  deducem  din  această  tăcere,  că  dacă  erau  apoi  erau  în  număr 
foarte  mic  Rutenii  în  Bucovina.  Altfel  nu  ne-am  putea  explica, 
cum  acest  general  aşa  de  acurat  în  toate,  care  a  dat  un  raport 
aşa  de  amănunţit  şi  care  îşi  dădea  silinţă  să  fie  nepărtinitor  şi 
drept  cu  fiecare,  cum  să  fi  omis  de  a  aminti  un  popor  de  câteva 
mii  pe  când  nu  pregeta  a  spune  că  pe  lângă  cele  16124  de  familii 
(sau  vre-o  75000  suflete),  ar  mai  fi  fost  45  negustori,  58  armeni, 
526  jidani  şi  294  «vagierende  Zigeuner».3 

Cât  despre  Enzenberg,  acesta  vorbeşte  undeva  de  «Rusniacb 
în  districtul  Câmpulungului,4  dar  când  e  vorba  de  scoale  stărue 
să  se  înveţe  pe  lângă  limba  germană  şi  moldovenească  şi  limbile 
clasice, "latina  şi  greaca,  despre  limba  ruteană  însă  nici  nu  aminteşte 
măcar.  Iar  cărţile  de  şcoală  sunt  «halbdeutsch  und  halb  wallachisch»* 

1  Cea  dintâi  a  fost  între  anii  Î683 — 1699  când  cu  stăpânirea  unui  colţ  al  Moldovei 
de  Poloni.  Vezi  mai  pe  larg  N.  Iorga.  Neamul  Românesc  din  Bucovina.  Bucureşti 
M inerva  1905.  pag.  224  şi  urm. 

*  N.  Iorga,  Neamul  Românesc  din  Bucureşti:  pag.  225. 

“  Spleny,  Besehreibung  pg.  166.  D.  Polek  publica  la  finea  descripţiei  lui  Spleny 
pe  lângă  observările  sale  finale  şi  nişte  însemnări1'  care  se  află  numai  in  copia  din 
arhiva  curţii  imperiale  şi  a  statului  şi  par  a  fi  fost  scrise  în  cancelaria  curţii.  Totodată 
crede  d.  Polek  că  autorul  lor  ar  fi  secretarul  atdic  v.  ienisch  care  a  fost  prezent  la 
stabilirea  hotarului  Bucovinei.  In  aceste  însemnări  e  vorba  şi  de  ,.Rusniaci“  cari  ar  fi 
însă  mai  puţini  decât  Moldovenii  („minders  betiâchliicfr)  cf.  pg.  162. 

4  Polek,  Anfănge  des  Volkschiilwesens  pg.  42.  nota  63. 

s  Idem.  pg.  72. 

Chiar  dacă  au  existat  Ruteni  pe  timpul  anexării  în  Bucovina, 
trebue  să  fi  fost  numărul  lor  foarte  restrâns,  căci  altfel  nu  li  s’ar 
fi  dat  pretutindenea  aşa  de  puţină  importanţă  sau  nici  o  impor¬ 
tanţă.  Şi  ceice  revendică  pentru  Ruteni  dela  început  un  număr 
mare,  nu  o  probează  cu  nimic,  toate  afirmările  de  acest  fel  sunt 
numai  opiniuni  şi  ipoteze  nesigure  în  lipsa  unor  documente  evi¬ 
dente.  Pe  când  n’avem  documente  precise  despre  starea  populaţiei 
din  Bucovina  pe  la  1774/75,  avem  destule  indicii  din  reformele 
proiectate  şi  din  cele  introduse,  că  poporul  băştinaş  căruia  îi  se 
cuveneau  drepturile  ţării  erau  Românii.  Ne-o  arată  aceasta  Spieny, 
ne-o  arată  Enzenberg,  ne-o  arată  reformele  lui  Iosif  11. 

Când  invită  Spieny  în  numele  Măriei  Therezia  toţi  deputaţii 
Bucovinei  la  jurământ,  o  făcu  aceasta  printr’o  scrisoare  numai 
românească.  Şi  de  sigur  va  fi  avut  interes  să  fie  înţeles  de  toţi 1 * 

Dar  mai  evident  e,  că  pe  timpul  acela  era  numai  o  limbă  a 
ţării,  limba  românească,  din  reformele  şcolare.  Spieny  propune 
odată  să  se  facă  spre  lăţirea  unei  culturi  cât  mai  largi  şcoale: 
«Ingleichen  wăre  es  sehr  nutzlich,  eine  Deutsch  und  Wallachische 
Less-,  Schreib-  und  Rechenschule  zu  errichten.»  a  Limba  germană 
avea  să  se  înveţe  fiindcă  ea  avea  să  fie  mijlocitoarea  spre  o 
civilizaţie  austriacă,  limba  românească  fiindcă  era  limba  poporului 
din  Bucovina.  Limba  ruteană  nu  e  de  lipsă,  şi  ce  rost  ar  fi  avut 
ea  între  Români?  —  «Constitutio  criminalis  Mariae  Theresiae» 
încă  s’a  distribuit  în  ţară  numai  «in  vvallachischer  Sprache»  3  şi 
doar  s’a  distribuit  cu  intenţia,  ca  să  fie  adusă  la  cunoştinţa  fie¬ 
căruia,  altfel  n’ar  fi  avut  sens  răspândirea  ei. 

Şi  în  administraţie  trebuea  să  fie  cunoscută  limba  română. 
Spieny  vorbind  de  <  Constitutionen  des  Generalats-Conssils»,  a 
forului  suprem  în  ţară,  pretinde  ca  să  fie:  «1  deutsch  und  1  walla- 
chischer  Secretar,  jeder  â  600  fi-,  2  deutsche  und  2  wallachische 
Canzellisten,  jeder  per  300  fb.4 

Am  văzut  că  şi  Enzenberg  vorbeşte  numai  de  limba  românească. 
Deasemenea  nu  ştie  nici  cancelarul  Biumegen  de  altă  limbă  decât 
de  cea  a  «Moldovenilor».5 

1  Rutenizarea  Bucovinei  şi  cauzele  desnaţionalizârii  poporului  român,  după  datele 
autentice.  De  un  Bucovinean,  Bucureşti,  Miner’va  1904  pg.  20. 

-  Spieny,  Beschreibung.  pg.  125. 

3  Idem  pg.  89. 

*  Idem  pg.  79. 

5  Rutenizarea  Bucovinei  pg.  22. 

Împăratul  losif  11.  călătorind  în  a.  1783  prin  Bucovina,  se 
putea  încredinţa  din  experienţele  proprii  despre  nevoile  popo¬ 
rului.  El  şi  scrie  între  altele  consiliului  aulic  de  răsboiu,  că 
numai  decât  să-i  trimită  pentru  judecătorie,  mai  ales  pentru 
purtarea  proceselor  criminale,  «den  geschicktesten  Auditor,  der 
die  Landessprache  verstehet  >3  Şi  această  «limbă  a  ţării;?  nu  putea 
fi  alta  decât  cea  românească;  o  spune  de  altfel  însuş  Împă¬ 
ratul,  căci  vorbind  de  necezitatea  de  a  aduce  funcţionari  străini 
în  ţară,  cari  să  ştie  limba  românească,  crede  că  i-ar  putea  găsi 
în  Bănat:  «Vielleicht  lassen  sich  noch  ein  paar  gute  Subjecten, 
die  der  wallachischen  Sprache  wohl  kundig  sind,  in  dem  Temes- 
vârer  Banat  ausfindig  machen,  uin  sie  allhier  mit  Nutzen  verwenden 
zu  konnen».2  In  genere,  dacă  se  făcea  o  petiţie  sau  vre-o  plângere 
la  judecătorie,  sau  se  cereau  alte  desluşiri,  —  tot  se  făcea  româ¬ 
neşte.  In  oficii  publice,  în  societate,  în  familie  se  vorbea  numai 
româneşte.3 

Cu  ocaziunea  călătoriei  sale  prin  Bucovina  se  îngrijeşte 
losif  II.  şi  de  soartea  şcolilor,  poruncind  generalului  Enzenberg 
să  întemeieze  şcoli  şi  să  aducă  învăţători  din  Ardeal  şi  Ţara- 
Ungurească,  cari  să  ştie  bine  româneşte  şi  nemţeşte.4  Astfel  de 
învăţători,  fireşte,  n’au  mai  fost  aduşi  atâţia,  odată  ce  fură  predate 
şcolile  unei  comisiuni  din  Lemberg. 

O  statistică  oficioasă  din  timpul  anexării  nu  avem;  dar 
avem  diferite  rapoarte  despre  starea  poporului,  rapoarte  în 
cari  se  aminteşte  numai  de  un  popor,  de  o  limbă:  de  cea 
românească.  Rutenii  cari  vor  fi  fost  pe  la  1774  în  Bucovina  erau 
în  orice  caz  în  număr  disparent,  într’un  număr  atât  de  disparent, 
încât  Enzenberg,  care  face  amintire  odată  de  «Rusniaci»,  nu  mai 
vorbeşte  nicăiri  de  limba  acestor  «RusniacR.  Erau  puţini  Rutenii 
atunci,  după-cum  se  exprimă  dl  lorga  în  minunatul  său  mod  de 
a  caracteriza  cu  puţine  cuvinte,  «aşa  de  puţini  şi  unii  şi  alţii 
(sc.  Rutenii  băştinaşi  şi  cei  robiţi),  încât  conştienţiosii  funcţionari 
civili  din  vremea  organizaţiei  de  Austriaci  îi  uitau  cu  totul  şi 
pretutindeni:  şi  în  rapoarte  şi  în  statistică,  ori  unde  ar  putea,  ar 
avea  datoria  să  vorbească  de  dânşii-;.  6 

'  Bidermann,  Bukovina  un  Ier  osterreichischer  Verwaltung,  pg.  36. 

J  idem.  pg.  36,  37. 

:i  Rutenizarea  Bucovinei  etc.,  pg,  24. 

"  Kulturh.  und  ethnogr.  Skizen  pg.  7. 

1  N.  lorga.  Cuvinte  adevărate  pg.  70. 

IV. 

Dar,  dacă  au  fost  aşa  de  puţini  Ruteni,  cum  de  s'au  înmulţit 
în  timpul  din  urmă  aşa  de  tare?  O  cauză  a  acestei  creşteri  re¬ 
pezi  e  sigur  împreunarea  Bucovinei  cu  Galiţia.  Au  fost  şi  înainte 
de  anexare  Ruteni  în  Bucovina  de  azi,  căci  boerii  Moldoveni 1 2 
deschizând  «slobozii»  aduceau  pentru  lucrarea  moşiilor  ţărani  pe 
cari  îi  scuteau  de  bir  —  din  toate  ţările;  şi  în  nordul  Moldovei 
au  imigrat  mai  ales  Rutenii  din  Galiţia.  Vor  fi  imigrat  deci  mulţi 
Ruteni  în  timpul  acesta,  însă  cu  timpul  ei  vorbiau  numai  româ¬ 
neşte  şi  «Austriecii  n’au  apucat  decât  o  singură  limbă  în  Buco¬ 
vina.»  8  Şi  profesorul  de  istorie  dela  Cernăuţi,  dl  R.  Fr.  Kaindl, 
ne  spune,  că  Domnul  Moldovei,  Grigorie  Alexandru  Ghica,  re¬ 
gulând  zilele  de  muncă  ale  ţăranilor  şi  scăzându-le  în  1766,  făcu 
soartea  acestora  mai  bună,  şi  urmarea  a  fost  că  imigrară  mulţi 
ţărani  nemulţumiţi  din  Galiţia,  mai  ales  Ruteni  («vorziiglich  Rut- 
henen»)  spre  Moldova. 3  Dar  aceştia,  fără  drepturi,  fără  conştiinţă 
naţională,  pur  şi  simplu  lucrători  cari  îşi  schimbaseră  stăpânul, 
n’au  constituit  nici  când  o  individualitate  etnică.  Ei  erau  numai 
«robi  boerului».4  Abia  după  anexarea  Bucovinei,  şi  mai  vârtos 
după  împreunarea  ei  cu  Galiţia,  începu  o  nouă  «descălecare  ru¬ 
sească  din  Galiţia», 5 6  dar  acum  mai  intenzivă. 

Populaţia  Bucovinei  pela  1774  era  rară,  bun  prilej  pentru 
Austria  de  a  aduce  coloni  din  alte  provincii  ale  sale  mai  împo- 
pulate  şi  sărace,  şi  de  a  slăbi  totodată  elementul  compact  româ¬ 
nesc  prin  aceste  descălecări  de  străini  şi  a  delătura  prin  slăbirea 
lui  temerea  de  o  prea  mare  apropiere  de  Moldova,  ţara-mamă, 
sau  chiar  o  alipire  de  ea  într’o  bună  zi.  Spre  acest  scop  chemă 
ţărani  din  Galiţia  şi  Transilvania.  «Acum  fură  chemaţi  ca  ţărani 
privilegiaţi  Ruteni  din  Galiţia,  Ciangăi  din  Ardeal,  Poloni  şi  Ger¬ 
mani,  şi  aşa  se  întâmplă,  că  Românii  îşi  pierdură  în  secolul  ur¬ 
mător  preponderanţa  numerică.»  8 

Imigrarea  din  Galiţia  fu  o  adevărată  inundare,  în  2 — 3  ani 
năvăliră  Rutenii  cu  miile  în  ţinuturile  Bucovinei.  Intr’un  raport  al 

1  N.  lorga,  „Neamul  Rom/1  din  Buc.  pg.  224. 

2  Ibidem. 

s  Kaindl,  gesch.  d.  Bnk.  II.  pg.  131  132. 

4  N.  Iorga,  Cuvinte  adevărate  pg.  70. 

4  N.  lorga,  „Neamul  Rom."  din  Bucovina  pg.  225. 

6  N.  lorga,  Gesch.  des  rumân.  Volkes.  II.  pg.  187. 

comandamentului  general  din  Lemberg  cătră  consiliul  aulic  de 
răsboiu  cu  datul  de  12.  1.  1779  se  spune,  că  după  ocuparea 
Bucovinei  veniră  din  Galiţia  aţâţi  Ruteni,  încât  numărul  imigra¬ 
ţilor  era  la  1778  de  9000.' 

Bucovina  pe  timpul  anexării  pur  ortodoxă  şi  tot  aşa  de  bine 
am  putea  zice,  pur  românească,  îşi  pierde  caracterul  său  unitar 
împestriţându-se  şi  în  privinţa  confesiunilor  şi  a  naţionalităţilor. 
Oamenii  cari  se  pripăşesc  aici  nu  erau  nici  Români  nici  ortodocşi, 
ci  catolici,  «parte  arândaşi  şi  plugari,  parte  transfugi  şi  emigranţi 
din  Ungaria  şi  Galiţia. 2 

Bogăţiile  nerisipite  ale  ţării,  ţarina  prin  multe  locuri  înţele- 
nită,  le  promiteau  un  traiu  mai  bun  şi  mai  lipsit  de  griji  decât 
cel  de  acasă,  unde-i  apăsau  nevoile.  Şi  apoi,  invitarea  guvernului 
şi  privilegiile  date  celor  noi  veniţi,  avea  darul  de  a  spori  con¬ 
siderabil  numărul  lor.  Mai  ales  scutirea  de  serviciul  militar  pe 
50  ani  făcu  pe  mulţi  să-şi  părăsască  ţara  şi  să-şi  întemeieze  altă 
vatră  în  Bucovina.5*  Bucovina  deveni  un  fel  de  Canaan  pentru 
populaţia  săracă  şi  lacomă  a  Galiţiei.  Galiţienii  însă,  oameni 
chibzuiţi  şi  cu  gândul  la  câştiguri  mari,  nu  pregetară  de  a-şi 
schimba  şi  credinţa,  cei  mai  mulţi  părăsind  unirea  trecură  la  bi¬ 
serica  gr.  or.4  Şi  aceşti  Galiţieni  ce  puteau  fi  decât  Ruteni? 
Uniţii  câţi  se  oploşiră  în  Bucovina  erau,  după  cum  ne  spune 
preotul  catolic  din  Cernăuţi  pela  anul  1822,  Anton  Kunz, 5  toţi 
din  Galiţia.  Şi  fiindcă  erau  temeri  că  unirea  cu  Roma  va  pierde 
toţi  gregarii,  aflară  catatolicii  de  cuviinţă  de  a  lua  măsuri  din 
vreme  contra  ortodoxizării.  Intr’un  timp  se  purtau  chiar  cu  gândul 
de  a  clădi  în  oraşe  biserici  catolice  şi  de  a  aduce  preoţi  formaţi 
în  Blaj,G  nu  pentru  că  ar  fi  fost  între  Români  uniţi,  ci  mai  mult 
pentru  a  întări  legăturile  dintre  Catolici  şi  Uniţii  veniţi  din  Ga- 
liţia  pe  de  o  parte  şi  de  a  câştiga  prozeliţi  printre  Români  pe 

’■  Polek,  Anfănge  des  Volksschulwesens,  pg.  42,  nota  63. 

-  Polek,  Ausgew.  Kapitel  pg.  31. 

3  Rutenizarea  Bucovinei  pg.  37. 

4  N.  Iorga.  Neamul  Rom.  d.  Buc.  pg.  256.  Kanidl,  Oesch.  d.  Buk.  III.  pg.  30. 

‘  Preotul  rom.  cat.  din  Cernăuţi  Anton  Kunz  din  primul  pătrar  al  secolului  XIX. 
a  purtat  un  îel  de  jurnal  întitulat  „Memorabilia  Ecclesiae  parochialis  v.  1.  Czernovici- 
ensis  in  Tracta  Bukovino  ab  anno  1775  usque  ad  1325^,  folosind  şi  date  cari  nu  le 
putea  cunoaşte  din  experienţă.  Unele  capitole  le-a  tradus  în  germană  şi  le-a  publicat 
dl  Dr.  I.  Polek  sub  titlul  amintit  „Ausgewâhlte  Kapitel  etc.“  vezi  pag.  42. 

*  Polek,  Ausgewâhlte  Kapitel,  pg.  42,  43  nota  83. 

de  alta.  Insă  dela  intenţii  până  la  realizarea  lor  mai  era  un  pas, 
un  pas  greu  pe  care-I  zădărnici  episcopul  Cherescul,  arătând  că 
s’ar  putea  isca  «tulburări  în  popor».  1 

Totuş  Rutenii  uniţi  cerură  Ia  1811  un  păstor  sufletesc,  şi 
acelaş  Anton  Kunz  ne  spune,  că  în  Iulie  1811  veni  (din  Galiţia) 
«un  anumit  Alexius  Stupnicki»  spre  a  cerceta  «cam  câţi  Ruteni 
s’ar  afla»  în  Bucovina, 8  dovadă  că  Rutenii  uniţi  din  Bucovina, 
cari  au  rămas  prea  puţin  credincioşi  Unirii,  erau  Ruteni  veniţi  din 
Galiţia.  Ba  mai  departe  ni-se  spune,  că  la  1812  căpătară  Rutenii 
iarăş  un  preot  de  al  lor,  pe  «venerabilul  Basilius  Terlecki», s  care 
mai  târziu  fu  trimis  la  Iliria  spre  a  converti  şi  acolo  «schismatici». 
Mai  târziu  (1814)  căpătară  Rutenii  uniţi  un  alt  preot  în  persoana  lui 
Theodor  Laurecki  care  se  numia  cu  pomposul  titlu  «Parochus  et 
Decanus  ac  Missionarius». 4  Aceşti  preoţi  ruteni  uniţi  serveau  în 
aceeaş  biserică  cu  romano-catolicii,  până  la  ivirea  unor  divergenţe 
şi  certe  între  ei.  In  1821  primesc  şi  Rutenii  uniţi  biserica  lor 
proprie  şi  se  mută  «în  mod  sărbătoresc»  în  biserica  lor  « dorin - 
du-le  Latinii  tot  binele.»5 

Numitul  Laurecki  se  vede  a  fi  fost  în  genere  cam  răsboinic 
de  fire,  căci  autorul  «Memorabiliilor»  se  plânge  că  «decanul  acesta 
greco- catolic»  blăstăma  Rutenii  cari  ascultau  o  missâ  latină, 
pecând  pe  de  altă  parte  se  silea  de  a  recâştiga  pe  toţi  Rutenii 
galiţieni  trecuţi  la  biserica  ortodoxă,  cerând  a-i  convinge  cu  cu¬ 
vântul,  cu  puterea  şi  cu  ameninţări,  şi  nu  arareori  să  fi  avut 
conflicte  grave  cu  preoţii  gr.-or,  dela  ţară.  *  E  caracteristic,  că 
unde  se  vorbeşte,  se  vorbeşte  numai  de  Ruteni  uniţi  veniţi  din 
Galiţia  şi  trecuţi  la  ortodoxism  şi  de  greco-orientali  băştinaşi, 
adecă  Români  sau  Moldoveni.  Chiar  A.  Kunz  7  spune  despre 
Laurecki,  că  în  zelul  său  pentru  Unire,  se  purta  astfel  ca  şi  când 
ar  vrea  să  întemeieze  o  sectă  miljlocitoare  între  «Galiţienii  uniţi» 
—  deci  Rutenii,  şi  «Moldovenii  neuniţi»  —  Românii  din  Buco¬ 
vina.  Aâulte  izbânzi  nu-i  încoronară  opera  propagandistă  a  lui 

1  Ibidem. 

-  Polek,  Ausgeviihlte  Kapitel  pag.  43. 

*  Idem.  pag.  44. 

*  Idem,  pag.  45. 

i  Polek,  Ausgev.  Kapitel,  pg.  47. 

o  Idem,  pg.  48. 

’  Ibidem. 

Laurecki.  Rutenii  pierdură  tot  mai  mult  conştiinţa  că  odinioară 
au  fost  uniţi  cu  biserica  latină,  şi  împreună  cu  acei  Ruteni-mulţi 
puţini  câţi  vor  fi  fost  —  pe  cari  i-au  găsit  Austriacii  în  1774  în 
Bucovina,  alcătuiau  şi  ei  o  parte  integrantă  a  bisericei  răsăritene 
din  Bucovina. 

(Va  urma.)  R-  Câtuletl- 

SPOVEDIREA  FEŢELOR  BISERICEŞTI. 

Prin  anul  1854  episcopul  de  înălţătoare  şi  sfântă  pomenire  Şaguna 
trimitea  clerului  său  o  scrisoare-circulară,  în  care,  între  altele,  spunea  ur¬ 
mătoarele: 

-  Am  băgat  de  samă,  cumcă  una  dintre  scăderile  şi  lipsele  cele 
mai  de  căpetenie,  la  care  este  supusă  preoţimea  eparhială,  stă  în  necuno- 
ştinţa  legilor  sau  a  canoanelor  sfintei  noastre  biserici,  care  împrejurare  pe 
mulţi  dintre  preoţi  îi  duce  la  greşală  şi  la  rătăcire  fără  de  voia  lor.  Ade¬ 
vărat,  că  unii  păstori,  fiind  aşa  de  norocoşi  de  a-şi  putea  câştiga  o  Pravilă 
ori  un  Pidalion,  au  prilej  a  străbate  la  cunoştinţa  canoanelor;  însă  fiindcă 
asemenea  cărţi  sunt  foarte  rari  şi  scumpe,  ba  şi  grele  de  întrebuinţat, 
dreptaceea,  —  având  eu  înaintea  ochilor  chemarea  mea  cea  înaltă  de  a 
risipi  intunerecul  şi  a  răspândi  lumina,  în  privinţa  trebilor  bisericii  şi  ale 
religiei,  între  creştinii,  mie  dela  Dumnezeu  încredinţaţi,  şi  cu  deosebire 
între  preoţii  din  această  eparhie,  —  am  întocmit  o  carte  cu  titlul:  Elemen¬ 
tele  dreptului  canonic  al  bisericei  dreptcredincioase  răsăritene,  în  care  am 
desfăşurat  aşezămintele  S.  noastre  biserici,  după  canoanele  S.  S.  Părinţi». 

Am  premis,  înainte  de  a  lămuri  rostul  acestor  rânduri,  constatarea 
lui  Şaguna  de  mai  sus,  pentruca  să  putem  face  şi  astăzi,  după  o  jumătate 
de  veac,  aceeaş  constatare,  puţin  măgulitoare  pentru  clerul  nostru. 

Intr’adevăr,  dintre  toate  ramurile  literaturii  bisericeşti,  se  pare,  că  nici 
unul  n’a  fost  atât  de  neglijat  şi  nedreptăţit  din  partea  preoţimii  noastre, 
ca  ramul  canonic.  înţelegem  această  nedreptăţire  în  sensul,  că  pe  terenul 
literaturii  canonice  preoţimea  de  rând  e  mai  puţin  orientată,  decât  pe  toate 
celelalte  ramuri  ale  chemării  sale  duhovniceşti.  Şi  nu  se  poate  zice,  că 
literatura  canonică  a  bisericii  noastre  n'ar  fi  încă  desvoltată,  câtă  vreme 
astăzi  avem  în  traducere  sau  prelucrare  românească  aproape  toate  ope- 
i'ile  mai  însemnate  şi  mai  trebuincioase  din  ramul  acesta,  cari,  pe  vremea 
Iui  Şaguna,  lipsiau  încă  cu  desăvârşire.  Dar  oare  câţi  dintre  preoţii  no¬ 
ştri  pot  susţinea,  că  şi-au  luat  osteneala  să  cetească  mai  intensiv  cel 
puţin  Dreptul  canonic  sau  Euchiridionul  mitropolitului  Şaguna,  ca  să  nu 
ntai  amintim  şi  de  alte  colecţinni  canonice  ale  bisericii  noastre?  De  bună 
samă,  foarte  puţini.  Şi  ce  e  mai  caracteristic:  pe  mulţi  dintre  mirenii  no¬ 
ştri  îi  auzim  adeseori  zicând,  că  noi,  preoţii,  suntem  prea  canonişti,  prea 

ţinem  cu  cerbicie  la  slova  pravilelor  moarte  —  câta  vreme  noi,  cei  mai 
mulţi,  abia  dacă  am  văzut  vre-odată  Pravila  cu  ochii!1 

Ce  e  drept,  în  timpul  mai  nou,  chestiunile  de  ordin  canonic  se  propun 
mai  intensiv  şi  de  cătră  profesori  cu  mai  temeinică  cvalificaţiune  în  semi- 
nariile  noastre  teologice  şi  astfel  se  poate  zice,  că  generaţiunea  mai  re¬ 
centă  de  preoţi  şi  sub  raportul  acesta  este  pregătită  mai  bine  pentru  che¬ 
marea  sa  pastorală. 

* 

*  * 

Din  necunoaşterea  canoanelor  urmează  însă  cealaltă  nedreptăţire, 
care  li-se  face  şi  anume,  că:  în  biserica  noastră  nu  toate  dispoziţiunile 
canonice  se  observă,  nu  toate  se  cinstesc  şi  se  aplică  pe  o  formă.  Dar, 
în  sfârşit,  nici  faptul  acesta  n’ar  fi  cel  mai  păgubitor  pentru  disciplina,  or¬ 
dinea  şi  vaza  bisericii,  câtă  vreme  este  ştiut  şi  îndeobşte  recunoscut,  că 
o  samă  de  canoane  azi  nu  mai  corăspund  cu  spiritul  timpului  şi  cu  îm¬ 
prejurările  vieţii  bisericeşti,  sociale,  culturale  şi  chiar  politice,  şi  că,  în  ur¬ 
mare,  acestea  nici  nu  se  mai  pot  observa  cu  toată  rigoarea. 

Adevărata  nedreptate,  după  părerea  noastră,  zace  însă  în  faptul,  că 
în  cinstirea  canoanelor  se  observă  o  prea  arbitrară  libertate.  Unele,  cari, 
după  oameni  şi  împrejurări,  azi  nu  se  mai  potrivesc,  le  ţinem  cu  sfinţenie, 
iar  altele,  a  căror  observare  ar  cere-o  tocmai  interesul  bisericii,  le  dăm 
uitării  şi  le  nesocotim.  Păstrăm  în  cinste  unele  dispoziţiuni  canonice,  cari 
şi-au  perdut  rostul  în  faţa  vremurilor  noastre  şi  în  acelaş  timp  am  lăpădat 
—  în  mod  tacit  —  alte  canoane,  a  căror  îndrumare  înţeleaptă  şi  folosi¬ 
toare  pentru  toate  vremile  este  un  semn  învederat,  că  la  aducerea  lor  în- 
thadevăr  a  conlucrat  darul  Duhului  sfânt,  revărsat  asupra  sf.  Părinţi  ai  bi¬ 
sericii.  Nu  ne  vom  extinde  de  astădată  Ia  ilustrarea  cu  exemple  concrete 
a  acestei  afirmaţiuni  —  care  unora  li-se  va  părea  nouă,  altora  prea  în¬ 
drăzneaţă,  —  rezervându-ne  să  tratăm  într’un  articol  special  chestiunea 
aplicării  unora  din  sfintele  canoane  bisericeşti. 

Ne  mărginim  deocamdată  a  scoate  la  iveală  un  singur  caz. 

In  «Pravila»  sau  «îndreptarea  Legii»  tipărită  pe  româneşte  cu  chel¬ 
tuiala  mitropolitului  Ştefan,  la  Târgovişte,  în  anul  1652,  la  Cap.  321,  este 
un  canon  a  lui  Simeon  Soluneanul,  care  sună  aşa: 

....«Şi  tuturor  ne  trebue  să  ne  pocăim,  Arhierei,  Episcopi,  Popi,  Că¬ 
lugări,  Călugăriţe,  Bărbaţii,  Muierile,  Mireanii  şi  nici  unul  să  nu  se  des- 
parţă  sau  să  fugă  de  pocăianie  şi  de  ispovedanie,  pentrucă  toţi  greşim, 
ori  cu  cuvântul,  ori  cu  lucrul,  ori  cu  vederea,  ori  cu  gândurile;  ci  trebuie 

1  O  dovadă  în  privinţa  aceasta  este  şi  faptul,  că  cei  mai  mulţi  sub  Pravilă  înţeleg 
o  anumită  carte  mai  groasă,  pe  care  linii  preoţi  speculanţi  şi  uitaţi  de  sine,  numiţi  şi 
„păscâlieri"  o  deschid  creştinilor  superstiţioşi,  cari  aleargă  la  dânşii  în  năcazuri,  şi  din 
care  pentru  bani  scumpi  le  gâcesc,  sau  tnai  drept  zis,  le  minţesc  câte  verzi  şi  uscate, 
îndrumându-i  la  felurite  slujbe,  care  nu  există  şi  care  numai  ei  le  ştiu  iscodi  —  şi  hră¬ 
nind  în  chipul  acesta  credinţa  deşartă  în  popor,  spre  batjocura  creştinismului  şi  a  tagmei 
noastre  preoţeşti.  Aceşti  negustori  de  cele  sfinte,  de  sigur,  n’au  nici  idee,  că  Pravila 
sau  îndreptarea  Legii  este  o  colecţiune  de  canoane  ale  bisericii  ortodoxe. 

să  ne  pocăi  m,  pentrucă  şi  Mântuitorul  nostru  zice  şi  al  lui  Botezătorii!, 
Ioan  Dumnezeescul  predică:  «Pocăiţi-vă,  că  s’au  apropiat  împărăţia  ce- 
riurilor!» 

«Deci  grăiesc  eu  tare  şi  strig  tuturor  cu  mine,  pentru  darul  Mântui¬ 
torului  nostru,  să  ne  pocăim,  ca  să  ne  spăşim,  căci  şi  sfinţiţilor  şi  mirea- 
nilor  de  treabă  le  este  ispovedania  şi  pocăiania.  Şi  mărturiseşte  de  aceasta 
Apostolul,  zicând:  «Ispoveduiţi-vă  unul  altuia  greşalele  şi  vă  rugaţi  unul 
pentru  altul,  ca  sa  vă  tămăduiţi!»1 

E  vremea  postului  mare  al  păresimilor.  Preoţii  ne  pregătim  pentru 
scaunul  mărturisirii.  In  virtutea  chemării  noastre  duhovniceşti  aşteptăm  şi 
pretindem  chiar  dela  fiecare  credincios  din  turmă  să  se  înfăţişeze  înaintea 
noastră  spre  a-şi  mărturisi  greşalele,  în  cari  a  alunecat,  pentrucă  pocă- 
indu-se  să  dobândească  prin  noi  deslegare  şi  iertare  dela  Dumnezeu  şi 
să  se  învrednicească  de  sfânta  taină  a  cuminecăturii.  Cerem  zic,  dela  fie¬ 
care  creştin  să-şi  împlinească  datorinţa  aceasta  faţă  de  sufletul  şi  conştiinţa 
sa,  faţă  de  biserica  şi  legea  creştinească,  în  care  s’a  botezat  şi  osândim, 
ca  pe  o  oaie  rătăcită,  pe  cel  care  nu  se  mărturiseşte. 

Se  naşte  însă  întrebarea,  oare  noi  preoţii  ne  împlinim  această  ele¬ 
mentară  datorinţă  creştinească,  căreia,  în  înţelesul  canonului  de  mai  sus, 
suntem  deopotrivă  supuşi  cu  toţi  mireni?  Câţi  preoţi,  de  sus  până  jos, 
de  toate  stările  şi  rangurile,  pot  zice,  că  s’au  mărturisit  vre-odată  după 
chirotonire?  După  cunoştinţa  noastră,  sau  nici  unul,  sau  foarte  puţini. 
Iată,  prin  urmare,  un  canon,  care-1  nesocotim  şi-l  călcăm  toată  ceata  preo¬ 
ţească  şi  călugărească.  Şi  pentruce?  Pentrucă,  deoparte  nu-1  cunoaştem, 
de  alta  fiindcă  aşa  ne-am  pomenit  şi  nu  avem  nici  un  circular  sau  regu¬ 
lament,2  care  să  ne  oblige  la  datorinţa  aceasta.  Evident,  că  în  cursul  tim¬ 
pului  însaş  preoţimea  a  lăpădat  partea  aceea  a  canonului,  care-i  impune 
şi  ei  mărturisirea,  păstrând  în  vigoare  numai  partea  care  priveşte  pe  laici. 

Iar  dacă  vom  supune  acest  canon  unei  analize  moral-psihologice, 
vom  afla  mai  multe  argumente  pentru  susţinerea  lui,  decât  pentru  neso¬ 
cotirea  de  care  se  împărtăşeşte  şi  azi. 

înainte  de  toate  preotul,  ca  creştin  este  supus  tuturor  datorinţelor 
morale,  prescrise  de  legea  dumnezeiască  şi  bisericească.  Astfel  este  obligat 
şi  la  taina  mărturisirii,  după  preceptele  bisericii,  al  cărei  fiu  este.  Am  văzut 
canonul,  comentat  şi  de  Şaguna,  care  încă  constată,  că  subiectul  mărturi¬ 
sirii  şi  al  pocăinţa  este  fiecare  creştin, 3  —  deci  şi  preotul.  Greşeşte  deci, 
cela  ce  ar  fi  aplicat  a  crede,  că  mărturisirea  nu  obligă  şi  pe  cei,  cari  au 
primit  puterea  legării  şi  a  deslegării  păcatelor. 

1  Cf.  şi  Compendiu  de  dreptul  canonic  al  lui  Şaguna,  Sibiiu,  1868  pag.  52:  „...aşiş¬ 
derea  în  tot  anul  câte  odată  dator  este  a  se  ispovedul  fiecare  arhiereu ,  preot,  diacon  şi 
monah,  în  postul  mare  sau  în  cele  7  săptămâni  dela  Paşti  până  la  Rusalii 

1  Dacă  conştiinţa  fiecăruia  nu  e  „regulament"  viu  spre  aceasta,  —  poţi  pune  pe 
hârtie  oricâte  „regulamente"  Că  nu  vei  folosi  nimic.  N.  R. 

3  Op.  cit.  pag,  51. 

în  rândul  al  doilea  preotul  ca  om  încă  este  supus  tuturor  greşelilor 
şi  slăbiciunilor  legate  de  firea  omenească.  Ar  putea  oare  vre-unul  dintre 
preoţi  să  afirme,  cu  conştiinţa  liniştită,  că  na  alunecat  în  nici  o  greşală  şi 
că  prin  urmare  mare  trebuinţă  de  mărturisire?  Nu  numai  că  nu,  dar  toţi 
ştim  şi  cunoaştem  preoţi,  cari  şi-au  îngreunat  sufletul  cu  păcate  mult  mai 
grele,  decât  cutare  credincios  al  lor,  şi  cari,  prin  urmare,  ar  avea  mult 
mai  mare  trebuinţă  să-şi  descarce  conştiinţa  prin  mărturisire! 

Până  când,  dacă  sar  aplica  canonul  acesta  şi  cu  privire  la  preoţi, 
suntem  de  convingerea,  că  mulţi  dintr’ânşii,  ştiind,  că  până  la  dreptul  ju¬ 
decător  ceresc,  au  mai  întâi  să-şi  dea  sama  de  faptele  lor  şi  înaintea  mai 
marelui  lor  -  să  zicem  înaintea  episcopului  —  s’ar  feri  de  anumite  gre¬ 
şeli  şi  păcate,  bine  ştiind,  că  acestea,  ia  mărturisire,  i-ar  atrage  o  grea 
epitimie. 

De  altă  parte  obligată  fiind  mărturisirea  feţelor  bisericeşti  înaintea 
arhiereului,  acestuia  i-s'ar  deschide  posibilitatea  a-şi  cunoaşte  mai  bine, 
mai  intim  clerul  său  presupunând,  fireşte,  că  fiecare  preot  îşi  face  din 
mărturisire  chestiune  de  conştiinţa  —  şi  astfel  din  aceasta  ar  rezulta  un 
avantagiu  şi  pentru  disciplina  internă  a  clerului. 

Şi  în  sfârşit  câte  sfaturi  şi  bune  poveţe  pastorale  n’ar  primi  preotul, 
cu  prilejul  mărturisirii,  dela  arhiereul  sau,  menite  a-1  feri  de  greşală  pentru 
viitor  şi  a-1  întări  sufleteşte  întru  îndeplinirea  chemării  sale! 

Din  aceste  consideraţiuni  credem,  că  ar  fi  numai  spre  întărirea  bi¬ 
sericii  şi  spre  folosul  preoţimii  noastre,  dacă  s’ar  aplica  suspomcnitul 
canon,  decretându-se  de  obligatoare  spovedirea  feţelor  bisericeşti. 

De  partea  formală  a  chestiunii  nu  ne  ocupăm,  fiind  de  mai  puţină 
importanţă.  Preoţii  bisericei  surori  greco-catolice,  pe  cât  ştim,  se  mărtu¬ 
risesc  cu  prilejul  sinodului  protopopcsc,  înaintea  a  2  3  preoţi  mai  bă¬ 
trâni.  Praxa  aceasta  s’ar  putea  aplica  şi  in  biserica  noastră,  d.  ex.  cu 
ocaziunea  conferinţelor  preoţeşti.  După  părerea  noastră  însă.  mai  con¬ 
sult  şi  cu  mai  mult  folos  sufletesc  s‘ar  aplica  acest  canon,  dacă  fiecare 
preot  ar  fi  îndatorat  a  se  mărturisi,  odată  pe  au,  tntr'unul  din  cele  patru 
posturi,  înaintea  arhiereului  său. 

Altcum,  am  fi  bucuroşi,  dacă  privitor  la  chestiunea  aceasta,  sulevată 
de  noi,  şi-ar  rosti  şi  alţii  cuvântul  de  dreaptă  judecată.  Gh.  Tulbure. 


Celce  se  dedă  Ia  plăceri  şi  patimi,  va  avea  numai  gânduri  peritoare. 
Dar  celce  din  iubire  de  adevăr  se  avântă  la  gândiri  neperitoare  şi  divine, 
acela  va  ajunge  la  nemurire.  Unul  ca  acesta  se  va  bucur-a  de  cea  mai 
înaltă  fericire,  pentrucă  a  cultivat  schinteia  divină  din  fiinţa  sa,  a  primit 
şi  a  purtat  pe  Dumnezeu  în  sufletul  său. 

Pluto :  Timacus  90. 

Multora  le  lipseşte,  nu  întru  atâta  religiunea,  cât  mai  vârtos  raţiunea. 

Fenelon. 

PREDICĂ  ÎN  FORMĂ  DE  CONFERENTĂ  PENTRU 
PRIMA  ZI  DE  PAŞTI. 


Iubit  popor! 


Ce  e  Dumnezeu? 

„întru  ale  sale  a  venit  şi  ai  săi  pe 
dânsul  nu  l-au  primit*'. 

(loatt  I.  11). 


Nu  !-au  primit,  căci  nu  l-au  cunoscut.  ’  Dacă  Domnii  veacului  ace¬ 
luia  îl  cunoşteau,  nici  odată  nu  ar  fi  răstignit  pe  Domnul  măririi. 3 

Dar  că  dânşii  puteau  să-l  cunoască,  ne  adevereşte  însuş  Mântuitorul. 
Mai  de  multeori  ie-a  spus’o,  atât  cu  grai  viu,  cât  şi  semne  le-a  făcut  şi 
dacă  totuş  nu  l-au  cunoscut,  acum  nu  mai  au  „cu  ce  a  se  mântui  de  pă¬ 
catul  lor".3 


Şi  dacă  nu  au  voit  a  crede  lui  (isus.  să  fi  dat  crezâmânt  cel  puţin 
faptelor  lui,4  minimelor  ce  tot  mereu  le  făcea  în  faţa  lor,  în  diferite  locuri 
şi  timpuri. 

Iată  cum  însuş  Mântuitorul,  din  capul  locului,  le  tae  apa  dela  orice 
fel  de  desvinovăţire:  „De  nu  aş  fi  făcut  lucruri  întru  ei,  cari  nimenea 
altul  nu  au  făcut,  păcat  nu  ar  avea;  iară  acum  au  şi  văzut  şi  m’au  urât 
şi  pre  mine  şi  pre  Tatăl  meu».G 

Ura  e  aşa  dară  întunerecul  acela  gros,  despre  care  se  ceteşte  în 
sfânta  evangelia  de  azi,  cumcă  nu  au  cuprins  lumina  hunei;  acea  lu¬ 
mină  vecinică  adecă,  care  totdeauna  în  lume  era  şi  care,  pe  cum  lumi¬ 
nează  acum  pe  tot  omul  cc  vine  în  lume,  tot  aşa  lumina  la  început  pă¬ 
mântul  cel  fără  formă  şi  deşert  şi  întunerecul  de  pe  faţa  adâncului.6 

Toate  câte  s'au  făcut,  cu  ajutorul  acestei  lumini  s’an  făcut,  şi  fără  de 
dânsa  nimica  nu  s'a  făcut  ce  s’a  făcut. 1 


Până  când  ceialalţi  trei  evangelişti  zugrăvesc,  mai  pe  larg,  ori  mai 
pe  scurt,  veaţa  de  pe  pământ  a  învăţătorului  lor,  sfântul  loan,  cel  mai  iubit 
dintre  apostoli,  întocmai  unui  vultur  mândru  şi  maestos,  se  pierde  la 
înălţimi  ameţitoare  şi  de  acolo  tălmăceşte  pe  înţelesul  neamurilor  frânturi 
de  adevăruri  din  dumnezeirea  Dumnezeu-omului, 

Drept  recunoştinţă  vecinică  cătră  evangclistul  dumnezeirii  Mântui¬ 
torului,  sfânta  noastră  maică  biserică  a  răsăritului,  înţălepţeşte  a  orânduit, 
când  a  aşezat  ca  cetirea  evangeliilor,  la  slujbele  mari  dumnezeieşti, 
să-şi  iee  începutul  cu  loan,  şi  ca  în  ziua  de  sf.  Paşti,  căpetenia  sărbă¬ 
torilor,  cetindu-se  dela  loan,  să  nu  se  cetească  vre-o  bucată  de  acelea, 


1  loan  l.  5,  10,  Luca  XXIII  34.  Fapt  III  13. 

1.  Cor.  II,  8. 

8  loan  XV.  22. 

*  loan  X.  37,  38. 

6  loan  XV,  22,  24. 

*  Facerea  I.  2. 

1  loan  I,  3— 11. 

care  ar  glasul  despre  învierea  din  morţi  a  lui  Isus,  ci  o  astfel  de  pericopă 
prin  care  se  mărturiseşte  Fiul  a  fi  din  veci  de  o  fiinţă  cu  Tatăl. 

Deci  nu  existenţa,  pe  carea  numai  nebunul  o  a  tăgăduit  întru  inima 
sa,1 *  ci  natura  lui  Dumnezeu,  ne-o  desfăşură  azi  vulturul  cvangeliştilor. 

* 

*  * 

Ce  e  şi  cum  e  Dumnezeu,  au  cercetat  oamenii  înainte  de  Ioan  şi 
nu  vor  înceta  a  cerceta  până  la  sfârşitul  veacului,  fără  să  poată  afla  cândva 
un  răspuns  pe  deplin  mulţămitor,  de  vremece  nemărginitul  nu  poate  fi 
nici  când  pe  deplin  cuprins  de  făptura  mărginită. 

Pe  cât  de  uşor  îl  aflăm  pe  Dumnezeu,  dăm  de  existenţa  lui,  pe  atât 
de  anevoe  putem  afla ,  ce  e  Dumnezeu  în  adevăr,  care-i  fiinţa  lui?  Unul 
dintre  cei  mai  adânci  cugetători  sfinţi  părinţi,  învaţă  astfel:  Dumnezeu  e 
pretutindenea  ascuns  şi  pretutindenea  de  văzut.  Nimenea  nu-1  poate  cu¬ 
noaşte  precum  este  în  sine  şi  din  contră,  nimăruia  nu-i  este  iertat  să  nu-1 
cunoască. 1 

Dar  cu  toate  că  nici  pe  departe  nu  suntem  în  stare  a  cuprinde 
dumnezeirea,  aşa  precum  este  ea  în  nemărginirea  sa,  şi  a-i  da  o  aşa  nu¬ 
mită  dcfiniţiune  ştiinţifică,  prin  genul  proxim  şi  diferenţa  ultimă,  totuş  ea 
în  infinita  sa  bunătate  şi  înţelepciune,  a  purtat  bună  grijă,  ca  pentru  ajun¬ 
gerea  scopului  nostru  să-i  putem  da  o  noţiune  subiectivă  şi  negativă, 
deosebindu-o  clar  de  toate  creaturile  sale,  şi  pe  de  altă  parte,  compa- 
rându-o  cu  unele  din  ele. 

Marele  cuvântător  al  Romei,  M.  T.  Cicero, 3 4  ne  istoriseşte,  cum  odi¬ 
nioară  filozoful  Simonides,  a  fost  poftit  de  patronul  său  Hiero,  regele 
Siracuzei,  ca  să-i  spună  ce  e  Dumnezeu!? 

Filozoful  întrebat  fiind  să-i  spună  ce  e  Dumnezeu,  a  cerut  timp  de 
o  zi,  ca  să  se  cugete  la  întrebarea  grea  şi  neaşteptată.  După  trecerea 
primei  zile,  a  mai  cerut  două  zile,  apoi  din  nou  alte  patru  zile,  şi  aşa  mai 
departe,  tot  de  două-ori  mai  mult  răgaz  cerând.  Dela  o  vreme  regele 
perzându-şi  răbdarea.  îl  trage  la  răspundere  pe  Simonides,  că  pentruce 
tot  amână  răspunsul!  Of  stăpâne,  răspunse  învăţatul  ostenit,  cu  cât  mă 
cuget  mai  mult  şi  mai  adânc  asupra  întrebării  ce  mi-ai  pus  spre  deslegare, 
cu  atât  mai  rău  mă  încurc. 

Tot  astfel  ne  istoriseşte  Plato,  că  într’o  zi,  a  întrebat  Socrate  pe 
Timeu,  că  ce  să  fie  Dumnezeu?  Timeu  a  fost  gata  cu  răspunsul,  zicând, 
cumcă  aceea  ce  nu  e  Dumnezeu  a  aflat  de  mult,  dar  aceea  că  ce  să  fie 
Dumnezeu  el  nu  va  căuta  nici  când.1 

1  Ps.  XIII,  l. 

■  S.  Augustin  Tract.  despre  psalmul  20,  n.  9. 

9  De  natura  deomm  I,  1,  cap.  22. 

4  Dialogul  lui  Plato,  „Despre  Univers‘%  l’a  tradus  în  latineşte  Cicero.  Timeus  a 
fost  renumit  istoric  grec  în  Sicilia  şi  filozof  pitagorit;  coetan  cu  Plato. 

Vom  mai  cerca  scrisul  unuia  dintre  învăţaţii  vechei  lumi  păgâne,  care 
a  trăit  înaintea  legei  evangelice,  dar  dacă  totuş  vom  da  de  «locul  price¬ 
pere!»  şi  vom  «afla  înţelepciunea»  1 * * 4 5  carea  o  căutăm. 

Epictet  este  acest  bărbat  al  lumei  învechite,  căruia  socoteşte  apo¬ 
logul  creştin  că  s'ar  mai  plăti  să-i  dee  cuvântul.  In  aşteptarea  sa  apologul 
amar  se  înşală.  Distinsul  filozof  ne  surprinde  cu  o  mărturisire  nease¬ 
mănat  mai  goală,  decum  ne-au  dat  ceialaiţi  doi  soţi. 

Ascultaţi  cum  de  iute  se  destrămă  încrederea  pusă  în  el. 

Ca  să  pot  descoperi  mai  de  aproape,  cumcă  ce  e  Dumnezeu,  sau 
eu  însumi  ar  trebui  să  fiu  Dumnezeu,  sau  Dumnezeu  ar  trebui  să  înce¬ 
teze  a  fi  Dumnezeu. 

* 

*  * 

Dupăce  ne-am  încredinţat  pe  deplin  cumcă:  înţelepţii  toţi  împreună 
nu-1  pot  vedea,  -  să  ne  îndreptăm  privirile  noastre  dela  învăţaţi  la  desco¬ 
perirea  dumnezeiască,  dela  ştiinţă  la  credinţă.  Şi  aici  îl  vom  vedea  cu 
sfântul  Pavel  tot  numai  «întrun  chip  întunecos»  şi  ca  «într'o  oglindă.»  s 

întrebarea  că  ce  e  Dumnezeu,  nime  până  azi  nu  a  adâncit-o,  pe  baza 
sfintei  scripturi  şi  a  minţii  sănătoase,  ca  fericitul  Augustin.  Să-l  ascultăm 
aşadară  şi  pe  el  în  deslegarea  acestei  grele  gâcituri. 

«Dumnezeu  este  negrăit,  mai  uşor  zicem  ce  nu  e,  decât  că  ce  e. 
Mai  drept  ni-1  putem  cugeta  ca  şi  spune  şi  mai  drept  e,  ca  şi  cum  ni-1 
închipuim,  *  Cauţi  ce  să  fie  aceia,  ce  ochiul  n’a  văzut,  urechea  n’a  auzit 
şi  la  inima  omului  n'a  străbătut».6 

în  acest  înţeles  grăeşte  şi  tinărul  Elihu,  cătră  dreptul  Iov,  când  îi 
spune:  «Iată  Dumnezeul  mare,  carele  învinge  ştiinţa  noastră»0  şi  de  o 
astfel  de  stare  sufletească  este  stăpânit  şi  marele  proroc  Isaia,  când  uimit 
exclamă:  «Cu  adevărat  tu  eşti  un  Dumnezeu  ascuns».7 

Tot  din  sfânta  scriptură  ne  încredinţăm  mai  departe,  că  nu  numai 
dinaintea  minţii  omeneşti  este  ascuns  Dumnezeu,  nu  numai  ştiinţa  noastră 
o  covârşeşte,  ci  orice  fel  de  făptură,  fie  sufletească8  fie  trupească.  Nimenea 
şi  nimica  nu  este  mai  mare  ca  Dumnezeu. 9 

Toţi  câţi  au  adâncit  cândva  fiinţa  lui  Dumnezeu,  cu  o  inimă  şi  cu  o 
gură,  toţi  ca  unul,  s’au  grăbit  a  adeveri,  cumcă  nu  au  putut  afla  ceva  mai 
mare  ca  Dumnezeu. 10  Nimic  preste  Dumnezeu,  nimic  fără  de  Dumnezeu, 
nimic  după  Dumnezeu;  toate  dela  Dumnezeu  şi  toate  pentru  Dumnezeu. 

1  Iov  XXVIII,  12,  20. 

Iov.  XXXVII  24. 

8  I,  Cor.  XIII,  12. 

4  S.  Augustin  „De  trinitate"  VII,  4,  n,  7. 

i  „Enarratio  în  psalmos"  85  n.  12,  combină  Isaia  LXIV,  4.  I.  Cor.  II,  9. 

5  Iov  XXXVI,  26. 

!  Isaia  XLV,  15. 

8  S.  Origorie  Teologul  zice,  că  nici  îngerii  nu-1  pot  cuprinde  deplin  pe  Dum¬ 

nezeu  „Sionul  Românesc"  Viena  II,  1866  pag.  92. 

0  Ebrei  VI,  13. 

10  F.  Augustin. 

Şi  cu  toate  că  «pre  Dumnezeu  nimenea  nu  l-a  văzut  nici  odinioară» 1 
nici  că-1  poate  vedea3  cândva,  locuind  el  în  lumina  neapropiaîă,  totuş 
acest  Dumnezeu  mare,  precum  e  Dumnezeul  nostru,  tocmai  pentru  faptul 
ca  face  minuni,3  nu  e  un  Dumnezeu  mut  şi  surd,  care  să  nu  aibă  inimă  şi 
simţire  a  se  coborî  la  făptura  sa1,  când  află  ca  făptura  cu  orice  preţ  se 
nevoieşte  a  se  apropia  de  înălţimea  lui,  ca  să-l  poată  cunoaşte  cel  puţin 
într’atâta  cât  e  lipsă  spre  mărirea  lui  şi  mântuirea  noastră.  însuş  el  prin 
rostul  împăratului  său  Solomon  numeşte:  «Deşerţi  pre  toţi  oamenii,  cari 
nu-1  cunosc».6 

La  cunoaşterea  lui  Dumnezeu  putem  ajunge,  numai  cunoscând  mai 
întâi  făpturile  sale.  «Din  mărimea  frumseţei  făpturelor,  după  asemănare, 
se  cunoaşte  făcătorul», "  sau  cum  zice  S.  Pavel :  «că  cele  nevăzute  ale  lui, 
dela  zidirea  lumii,  din  făpturi  fiind  cunoscute,  sevăd«.7 

La  toate  făpturile  văzute,  noi  oamenii  suntem  coroana,  deci  mai 
vârtos  cu  noi  şi  cu  desăvârşirile  noastre  trebueşte  asămănat  Dumnezeu, 
ca  încâtva  să  putem  ajunge  la  ceva  cunoştinţă  despre  natura  şi  însuşirile  lui. 

Din  samă  afară  grea  e  însă  cunoaşterea  de  sine,  de  aceea  fericitul 
Augustin  roagă  pe  Dumnezeu,  ca  să-i  deie  pricepere  îndestulitoare  a  se 
cunoaşte  pe  sine  şi  atuncea  va  cunoaşte  în  destul  şi  pe  Dumnezeu. 

De  sine  se  înţelege,  că  pentru  a  intra  cineva  în  lăuntrul  sufletului 
său  şi  a  se  examina,  înainte  de  toate  se  cere  credinţă  în  Dumnezeu:  «Că 
dator  este  celce  se  apropie  de  Dumnezeu,  să  crează  cumcă  este,  şi  celor 
ce-1  caută  pre  el,  este  dator  de  răsplătire»8  zice  testamentul  nou,  iară  în 
legea  veche  se  spunea,  cumcă  «Dacă  nu  veţi  crede,  nu  veţi  înţelege»." 

De  vremece  numai  pe  atâta  putem  cunoaşte  pe  Dumnezeu,  pe 
cât  îl  credem  şi  îi  slujim,  de  aceea  să  urmăm  şi  noi  tatălui  copilului 
îndrăcit,  dela  Marcu,  zicând:  «Crez  Doamne,  ajută  necredinţii  mele».10 

Toate  desăvârşirile  ce  se  află  în  om  —  dacă  e  iertat  sa  le  privim  ca 
desăvârşiri  —  se  află  în  mod  neţărmurit  şi  în  Dumnezeu;  căci  cum  să  fie 
în  noi  ceva  bun,  frumos  şi  desăvârşit,  cc  nu  ar  fi  în  Dumnezeu?  Ştim  că 
avem  înţelegere  şi  voie  liberă.  Omul  are  iubire,  Dumnezeu  e  iubire. 
Omul  are:  putere,  milă  sfinţenie,  Dumnezeu  e:  putere,  milă,  sfinţenie  şi 
aşa  mai  departe. 11 

*  loan  I,  18  şi  1,  epist.  IV,  12. 

*  I.  Timot.  VI,  16. 

3  Ps.  LXXVI,  14. 

I  Bougatid  E.  „A  keresztenseg  es  Kortink'1  Nagyvârad  1883,  1  (om.  pag.  88  şi  92. 

s  înţelept.  Solom.  XIII,  1. 

*  înţelept.  Solom.  XIII  5. 

»  Rom  I.  20. 

*  Ebrei  XI,  6. 

9  Isaia  VII.  9. 

Marcu  JX,  24. 

II  Bougaud  1.  c.  91. 

Cel  mai  sărbătorit  cuvântător  al  bisericei  franceze,  Bossuet,  aşa  îşi 
puse  sieşi  întrebarea:  «Pentruce  să  existe  nedesăvârşitul  şi  să  nu  existe 
desăvârşitul?  De  ce  să  fie  acela,  în  care  este  mult  din  nimica,  şi  să  nu 
fie  acela,  în  care  nu  este  nimica  din  nimica».1 

Toate  mărimele  lui  Dumnezeu  corespund  neajunsurilor  noastre,  ca 
să  ni  le  suplinească.  El  este  acela  în  care  se  cuprind  toate  a  căror  lipsă 
noi  o  ducem . 2 

Asculta^  numai  cu  mare  băgare  de  samă,  cum  se  sileşte  un  episcop 
al  timpului  de  aur  al  creştinismului  a  descrie  unele  din  măreţiile  lui 
Dumnezeu. 

«Pe  Dumnezeu  îl  putem  întrucâtva  simţi,  meditând  în  tăcere;  nu-l 
putem  însă  tâlcul  în  cuvinte,  aşa  pe  cum  este  el  in  sine.  Căci  ori  de-S 
vei  numi  lumină,  vei  fi  numit  mai  curând  o  făptură  a  lui  decât  pe  el 
însuş,  şi  lui  totuş  nu  îi  vei  fi  zis  pe  nume.  Ori  de-1  vei  numi  putere, 
vei  fi  numit  şi  arătat  mai  mult  numai  o  calitate,  o  destoinicie  a  sa,  decât 
propria  lui  fiinţă.  Ori  de-l  vei  numi  mărire  nesfârşită,  îi  vei  fi  gâcit  mai 
curând  numai  cinstea  lui,  decât  pe  el  însuş. 

Dar  la  ce  să  mai  fac  aicea  întreg  pomelnicul  acesta  lung?  Scurt  şi 
la  înţeles:  Ori  şi  ce  şi  ori  şi  cât  ai  grăi  despre  Dumnezeu,  vei  spune  în 
totdeauna  numai  o  zidire,  o  făptură  a  manilor  lui,  dar  nici  când  pe  el 
însuş.  Căci  ce  vei  putea  spune,  sau  ceţi  vei  putea  închipui  cu  vrednicie 
despre  dânsul,  când  el  întrece  orice  grai  şi  orice  închipuire? 

El  este  doară  mai  măreţ,  decât  orice  măreţie,  mai  înalt  decât  orice 
înălţime,  mai  adânc  decât  orice  adâncime,  mai  luminos  decât  orice  lu¬ 
mină,  mai  limpede  decât  orice  limpezime,  mai  strălucit  decât  orice  strălu¬ 
cire,  mai  puternic  decât  orice  putere,  mai  tare  decât  orice  tărie,  mai  frumos 
decât  orice  frumseţe,  mai  adevărat  decât  orice  adevăr,  mai  destoinic  decât 
orice  destoinicie,  mai  mare  decât  orice  mărime,  mai  în  vârtute  decât  orice 
mărime,  mai  bogat  decât  orice  bogăţie,  mai  înţelept  decât  orice  înţelep¬ 
ciune,  mai  binevoitor  decât  orice  bunăvoinţă,  mai  bun  decât  orice  bună¬ 
tate,  mai  drept  decât  orice  dreptate,  mai  blând  decât  orice  blândeţe». 3 

De  aici  trebue  că  vine,  cumcă  Lactanţiu,  (+  320)  numit  altcum  Cicero 
creştin,  explică  originea  politeismului  tocmai  din  infinitatea  ce  o  am  schiţat. 
Dânsul  socoteşte,  că  nemărginirea  lui  Dumnezeu  într’atâta  covârşeşte  mintea 
oamenilor,  că  ei  numai  aşa  s’au  putut  încâtva  apropia  de  ea,  dacă  mai 
întâi  o-au  împărţit  şi  împărţindu-o,  au  înmulţit  dumnezeirea  în  o  mulţime 

de  fiinţe  dumnezeieşti,  supuse  una  la  alta. 

* 

*  * 

Măcar  că  în  Dumnezeu:  «veţuim  şi  ne  mişcăm  şi  suntem»1  totuş 
nici  cu  înţelepciunea  lui  Solomon,  nici  cu  lumina  Serafimilor  nu  putem 
să  străbatem  mai  departe  decât  au  străbătut  înaintaşii  noştri.  Cea  mai 

1  Bossuct  „Elevations  sur  Ies  Mysteres"  l.  Elev. 

Bougaud  o.  c.  p.  92,  93. 

3  Novatian,  De  trimitate  c.  2.  în  traducere  după  „Răvaşul"  Cluj  1908  pag.  320, 

strălucită  dovadă  despre  neştiinţa  sa,  dă  omenimea  atunci,  când  se  roagă 
la  o  fiinţă  pe  carea  o  presupune  sieşi  superioară.  Şi  n7a  existat  om  care 
să  nu  se  fie  rugat  în  vieaţa  sa  la  Dumnezeu. 

Pe  când  sfântul  Pavel,  apostolul  neamurilor,  urmând  modului  de 
gândire  şi  de  vorbire  a  învăţaţilor  greci,  predica  în  aeropagul  lor,  cutncă: 
în  Dumnezeu  veţuim  şi  ne  mişcăm  şi  suntem, 1  un  alt  învăţat  al  zilelor 
noastre  întoarce  teza  şi  zice,  cumcă  Dumnezeu  e  în  oameni,  zice  adecă 
«Conştiinţa  e  prezenţa  lui  Dumnezeu  în  om*. 2 

Fie  cum  va  fi,  ori  noi  în  Dumnezeu,  ori  Dumnezeu  în  noi;  sau  că 
noi  în  el  şi  el  în  noi  oamenii,  totuş  noi  nici  când  nu-1  vom  putea  cu¬ 
noaşte  aşa  precum  e  el  în  sine.  Deaceea  mărturisirea  noastră  nu  e  măr¬ 
turisirea  cunoaşterii  şi  a  ştiinţii,  ci  e  mărturisirea  credinţii.  Biserica  zice 
«Cm/  în  unul  Dumnezeu»  şi  nu  că  ştiu,  sau  cunosc  un  Dumnezeu! 

Plin  de  înţelepciune  şi  de  spirit  de  observaţie  e  răspunsul  lui  Maxim 
Ciorkij,  ce-1  dă  în  opera  sa  dramatică  «Azilul  de  noapte»,  unuia  care  în¬ 
treabă:  «este  Dumnezeu»  « este  de  crezi». 

Da,  de  credeţi,  nu  numai  este,  dar  îl  veţi  şi  înţelege 5  îl  veţi  cunoaşte 
pe  atâta,  cât  e  de  lipsă  ca  să-l  iubiţi.  Aceasta  ni-o  spune  F.  Fulgenţiu, 1 * * * 5 
(■!'  508),  augustinul  veacului  său  zicând:  Dumnezeu  nu  este  de  a  fi  necu¬ 
noscut,  pentrucă  este  negrăit,  se  cunoaşte  de  cătră  credincioşi  pentru  a 
fi  iubit,  deşi  nu  se  poate  tălmăci,  nici  cu  limbele  omeneşti,  nici  cu  cele 
îngereşti. 

Cum  să-l  tălmăceşti,  sau  să-l  cunoşti,  când  nu  te  poţi  cunoaşte  pe 
tine  însuţi?  Dela  naştere  şi  până  Ia  moarte,  dela  leagăn  până  la  sicriu, 
te  mişti  tot  numai  in  enigme.  Tot  traiul  nostru  pământesc  e  un  şir  lung 
de  neînţelegeri  mari. 

Te  naşti,  păşeşti  pe  locul  de  luptă,  când  te  mână  Domnul,  şi  în  loc 
să-ţi  pui  serios  întrebarea  grea,  cumcă  unde  ai  pornit,  tu  te  mutţămeşti 
cu  aceea  că  verşi  părae  de  lacrimi.  Mori,  părăseşti  lupta  vieţii,  când  te 
chiamă  cela  ce  te-a  trimis  şi  acuma  iarăş  în  loc  să  te  bucuri  că  te  scapi 
de  dureri  şi  osteneală,  sau  ca  să  plângi,  căci  te  despoaie  de  plăcerile  şi 
măririle  vieţii,  tu  in  ambele  cazuri,  tremuri  de  frică. 

Ţie  nu  ţi-a  descoperit  nime  nimica  când  ai  venit,  iu  la  rândul  tău 
asemenea  vei  tăcea  când  te  duci.  Unde  să  aflăm  deci  rostul  părândărei 
omului  în  lumea  asta?  în  voia  şi  natura  lui  Dumnezeu,  carele  e  preaîn- 
ţelept  şi  prea  bun,  prea  drept  şi  prea  milostiv,  atotştiutor  şi  atotputernic. 

Sfântul  Grigorie  cel  Mare  ne  învaţă,  cumcă:  < atuncea  vorbim  mai 
cu  demnitate  despre  Dumnezeu,  dacă  cugetând  asupra  atotputinţii  şi  mă¬ 
rimii  lui,  cuprinşi  de  uimire  şi  mirare,  tăcem».-' 

1  Fapt.  XVII  28. 

■  Fapt.  XVII  28. 

8  Victor  Hugo  „Postscriptum  de  mavie“. 

*  Isaia  VII.  9. 

5  Contra  Arianos  responsnm  ad  obîectionem  2. 

8  Moral.  27  n.  74. 

Deoarece  eu  nevrednicul  robul  lui  Dumnezeu,  nu  numai  că  am 
vorbit,  dar  fără  îndoială  în  mai  multe  locuri  voiu  fi  şi  vorbit  greşit  despre 
fiinţa  lui  Dumnezeu,  aşa  îi  mai  spun  odată  fiinţa,  nu  cu  ale  mele  cuvinte 
slabe,  ci  cu  ale  sfintei  Scripturi,  carea  nu  poate  greşi: 

«Pre  atotputernicul  noi  nu-1  cuprindem.  Măreţ  în  putere  şi  judecată, 
şi  plin  de  dreptate,  el  nu  răspunde  nimănui.  De  aceea  oamenilor,  temeţi-vă 
de  dânsul.  înţelepţii,  toţi  împreună,  nu-l  pot  vedea. 1  Amin. 

_  Gruia. 


PREDICĂ  PENTRU  ZIUA  A  DOUA  DE  PAŞTI. 

Iubiţi  Creştini. 

«Christos  a  înviat»  sunt  cuvintele  cu  cari  se  întâmpină  şi  salută 
creştinii  în  zilele  acestea  de  mare  sărbătoare. 

«Christos  a  înviat»  sună  de  pe  buzele  şi  dela  inima  tuturor  acelora, 
cari  mai  au  în  sufletul  tor  încă  puţină  credinţă  adevărată  în  Dumnezeu 
şi  unul  născut  fiu  al  său. 

«Christos  a  înviat»  este  salutarea  de  pace  şi  dragoste  a  tuturor  fiilor 
adevăraţi  ai  bisericei  creştine.  —  «Christos  a  înviat»  sunt  cuvintele  cele 
dintâi,  sunt  vestea  cea  dintâi,  care  au  auzit-o  învăţăceii  Domnului  despre 
bunul  lor  învăţător,  prin  rostul  preacuratei  fecioare  Maria.  Preasfânta  fe¬ 
cioară  venind  dela  mormântul  lui  Isus,  prin  aceste  cuvinte  vesteşte  faptul 
cel  mare,  minunea  minunilor,  plinită  în  pământul  făgăduinţei.  Cel  chinuit 
şi  batjocurit,  cel  răstignit,  celcc  şi-a  vărsat  sângele  pe  cruce  pentru  păca¬ 
tele  oamenilor,  acela  s’a  sculat  din  mormânt,  după  cum  ne  spune  şi  ap. 
Pavel:  «Acela  care  s’a  dat  pentru  păcatele  noastre,  s’a  sculat  pentru  în¬ 
dreptarea  noastră»  (Romani  4,25).  Isus  Christos  Mântuitorul  a  înviat  din 
morţi  ca  un  biruitor  al  morţii,  ca  un  împărat  al  ceriului  şi  al  pământului. 
Dâtătoriul  de  vieaţă  a  înviat  din  morţi  ca  să  dea  omului  vieaţă  vecinică. 

Ceriul  cu  îngerii  şi  pământul  cu  oamenii  se  bucură  şi  dau  mărire 
lui  Dumnezeu,  căci  iată  a  venit  pacea  şi  libertatea,  dragostea  şi  adevărul 
pe  pământ,  ca  să  se  sălăşluiască  între  oameni. 

1. 

învăţătorul  cel  atotbun  şi  atotsfânt,  carele  a  suferit  martiriul  dela 
oameni  pentru  învăţăturile  sale  mântuitoare  şi  fericitoare,  iată  a  venit  din 
moarte  iarăş  la  vieaţă,  dintre  morţi  a  venit  între  cei  vii,  între  oameni,  şi 
iarăş  numai  şi  numai  pentru  oameni.  Ierusalimul  s’a  cutremurat,  poporul 
jidovesc  s’a  tulburat,  frică  şi  cutremur  a  cuprins  sufletele  fariseilor  şi  căr¬ 
turarilor  jidovi.  Cum  adecă,  acela  carele  a  fost  judecat  şi  osândit  de  dânşii 
la  moarte,  al  cărui  mormânt  ei  l-au  sigilat  şi  l-au  păzit  prin  ostaşi,  acela 
în  loc  de  a  fi  pierdut  pe  veci,  acum,  cu  dela  sine  putere,  a  înviat,  s’a 
sculat  din  morţi  şi  ieşind  din  mormânt  iar  umblă  printre  oameni,  iar  cu¬ 
tează  a  propoveduî  cuvântul  evangeliei  mântuirii,  cuvântul  vieţii  celei 

veeinice,  cu  putere  îndoită.  In  Ioc  de  a  înceta  sminteala  aceasta  despre 
Isus  şi  în  loc  de  a  fi  putut  pune  capăt  împărăţiei  celei  nouă,  vestită  de 
acel  Isus,  iată  că  aceasta  împărăţie  se  întemeiază  şi  mai  tare,  se  întăreşte, 
ba  chiar  îşi  lăţeşte  hotarele  sale,  iar  dânşii,  cei  puternici  ai  poporului 
jidovesc,  trebue  să  mărturisească,  că  sunt  nişte  nemernici  şi  neputincioşi. 
Negura  şi  întunerecul  nopţii  fug  şi  se  împrăştie  dinaintea  puterii  soarelui 
dătător  de  vieaţă,  şi  adevărul  vieţii  veeinice  iasă  din  mormânt. 

Ca  un  trăsnet  din  înălţimele  cerului  senin,  ca  un  fulger  din  văzduhul 
limpede,  vine  peste  întreg  poporul  jidovesc  vestea  cea  minunată  a  în¬ 
vierii  Domnului.  Nici  nu  putea  să  fie  după  placul  şi  după  dorinţa  celor 
din  legea  jidovească  fapta  aceasta  a  mântuirii.  Dânşii  doar  credeau  şi 
susţineau,  că  numai  dânşii  sunt  meniţi  şi  aleşi  spre  a  fi  părtaşi  de  fericire, 
numai  dânşii  pot  fi  popor  ales  a  lui  Dumnezeu,  fiii  cei  adevăraţi  şi  moş¬ 
teni  împărăţiei  ceriurilor.  Şi  acum  Isus  Christos  Mântuitorul  lumii  nu  pune 
margini  împărăţiei  aduse  de  dânsul,  dragostea  Iui  dumnezeiască  nu  cu¬ 
noaşte  hotare,  păstorul  cel  atotbun  nu  închide  raiul,  fericirea  şi  împărăţia 
ceriurilor  naintea  nimănui.  Raiul,  fericirea  vecinică,  împărăţia  ceriurilor, 
împărăţia  luminei,  a  vieţii,  se  deschide  şi  rămâne'  deschisă  tuturor  acelora 
cari  o  voesc,  mântuirea  se  împărtăşeşte  tuturor  acelora  cari  o  caută  cu 
inimă  curată.  Toţi  oamenii  sunt  deopotrivă  fii  ai  lui  Dumnezeu,  toţi  pot 
fi  deopotrivă  buni  şi  deopotrivă  vrednici  de  a  se  apropia  de  Domnul,  toţi 
pot  să  se  împărtăşească  în  mod  egal  de  iubirea  tatălui  ceresc.  Jidovii  nu 
puteau  pricepe  cum  de  se  poate  aşa  ceva,  în  mintea  lor  această 
egalitate  nu  putea  să  încapă;  iar  istoria  ne  învaţă  şi  ne  dovedeşte  deja 
de  2000  de  ani,  că  aceasta  e  adevărat,  aşa  s’a  întâmplat,  aşa  s'a  făcut,  şi 
azi  aşa  este  şi  în  veci  aşa  va  fi:  toţi  sunt  deopotrivă  înaintea  lui  Dumnezeu, 
şi  fiecare  după  vrednicia  sa  proprie  e  răsplătit  de  Dumnezeu. 

Egoismul  şi  răutatea  jidovilor  sunt  batjocurite,  templul  şi  fala  Sio- 
nului  jidovesc  cad  în  ruine,  şi  măreaţă  se  înalţă  biserica  religiunei  creştine, 
ca  un  monument  vecinie  al  păcii  şi  al  iubirii.  Zadarnice  sunt  uneltirile 
vrăşmaşe  ale  jidovilor  în  decurs  de  veacuri,  zadarnice  sunt  uneltirile  vrăş¬ 
maşe  ale  oamenilor  abătuţi  dela  credinţa  adevărată,  zadarnic  voeşte  duhul 
vremii  să  sgudue  temeliile  neclintite  ale  bisericei;  biserica  Sui  Christos,  ca 
biserică  a  dragostei  şi  a  păcii,  stă  şi  rămâne  vecinică,  după  cuvintele  în¬ 
temeietorului  ei :  -.Nici  porţile  iadului  nu  o  vor  dărâma  pe  ea». 

Nu  poate  lanţul  greu  al  iernii  geroase  să  ţină  natura  încătuşată,  când 
soarele  cald  şi  dătător  de  vieaţă  al  primăverei  frumoase  rechiamă  na¬ 
tura  la  înviere,  la  vieaţă,  la  libertate.  Nu  poate  nici  adevărul  să  rămână 
ascuns  în  temniţa  întunecată,  când  dreptatea  cea  vecinică  rupe  lanţul  şi 
lăcatul  de  fier,  pus  prin  uneltire  omenească. 

La  bunătatea  şi  la  inima  cea  blândă  a  lui  Isus  Christos  toţi  pot  veni 
şi  toţi  pot  afla  adăpost:  cei  osteniţi  odihnă  trupului  şi  sufletului,  cei  în¬ 
tristaţi  mângăere  şi  bucurie,  cei  răniţi  alinarea  durerilor,  căci  plin  de  iu¬ 
bire  nemărginită,  el  chiantă  pe  toţi  zicând:  «Veniţi  la  mine  toţi  cei  oste- 

niţi  şi  însărcinaţi  şi  vă  voiu  odihni  pe  voi»  Matei,  11  27.  Tot  celce  voeşte 
a  se  apropia  de  Domnul  o  poate  face,  de  va  dovedi  credinţă  adevărată 
în  Isus  Christos  cel  înviat  din  morţi. 

II. 

învierea  Mântuitorului  nostru  din  morţi,  iubiţilor  creştini,  este  sigilul 
mântuiri  noastre.  Prin  învierea  sa  a  învins  moartea  carea  stăpânea  pe  om 
dela  Adam.  Apostolul  Pavel  ne  spune  «Precum  prin  om  a  venit  moartea 
prin  om  a  venit  şi  învierea  morţilor,  căci  precum  toţi  cei  întru  Adam 
mor,  aşa  şi  toţi  cei  întru  Christos  vor  învia».  (Cor.  15.21,  19.)  Prin  învierea 
sa  s’a  dovedit  de  Dumnezeu  adevărat,  şi  s’a  adeverit  mărturisirea  suta- 
şului  «cu  adevărat  fiu  al  lui  Dumnezeu  a  fost  acesta».  Născut  din  prea¬ 
curata  fecioară,  curat  şi  fără  de  păcat,  ba  chiar  şi  de  umbra  păcatului 
fiind  lipsit,  pe  dânsul  moartea  nici  nu  l-a  putut  stăpâni.  Stăpân  fiind  al 
ceriului  şi  a!  pământului,  chiar  în  iad  s’a  pogorât,  ca  să  slobozească  pe 
cei  robiţi  din  păcat  şi  sâ-i  aducă  din  moartea  vecinică  la  vieaţa  vecinică. 

Precum  vestea  cea  minunată  a  naşterii  în  iesle,  aşa  şi  vestea  cea 
minunată  a  învierii  din  morţi  se  lăţeşte  şi  vesteşte  de  îngeri  şi  de  oameni 
în  cele  patru  părţi  ale  lumii,  trezind  bucurie  şi  nădejde  sfântă  în  tot  su¬ 
fletul  curat  şi  în  toată  inima  simţitoare.  Îngerii  şezând  pe  piatra  mormân¬ 
tului  vestesc  mironosiţelor,  mironosiţele  spun  învăţăceilor,  iar  învăţăceii, 
întăriţi  de  Duhul  sfânt  şi  trimişi  de  Domnul,  merg  în  toată  lumea  şi 
vestesc  la  toată  făptura  pe  Isus  cel  înviat  din  morţi.  Vestea  învierii  tre¬ 
zeşte  omenimea  din  somnul  cel  greu  şi  omul  din  nou  porneşte  pe  calea 
ce  duce  la  adevăr  şi  fericire,  dar  nu  mai  mult  dibuind  şi  pipăind  prin 
întunerecul  neşti inţei  sale,  ci  pe  calea  cea  arătată  şi  luminată  de  Domnul, 
având  pc  drumul  acesta  toiag  de  apărare  şi  sprijinire,  credinţa  în  Isus 
Christos.  credinţa  în  ajutorul  şi  bunătatea  sa  cea  nemărginită.  Omul 
pleacă  spre  steagul  fâifăitor  ai  luminii  şi  al  dreptăţii,  având  ajutorul  Dom¬ 
nului,  armă  de  nebiruită  biruinţă,  şi  având  totodată  siguranţa,  că  cu  fiecare 
clipă  se  apropie  tot  mai  mult  de  izvorul  vieţii,  de  fericirea  deplină,  căci 
Ştie,  că  prin  învierea  Domnului  toată  noaptea  şi  tot  întunerecul  sc  schimbă 
în  lumină:  o  vieaţa  nouă  încolţeşte  în  pământul  eliberat  de  sub  jug. 

Înşişi  oamenii  ne  dovedesc,  că  vestea  învierii  trezeşte  deosebite  sen¬ 
timente  între  dânşii.  Pc  cei  buni  şi  curaţi  cu  inima  îi  cuprinde  bucurie 
şi  plăcere.  Pe  cei  răi  frică  şi  ură,  căci  a  înviat  Domnul  cel  a  toate  ştiutor 
şi  râsplătitor  a  toate,  dânşii  se  tem  de  descoperirea  faptelor  lor  săvârşite 
în  întunerecul  conştiinţei  lor,  se  tem  de  lumina  cea  puternică,  carea  arată 
toate  în  înfăţişarea  lor  adevărată.  Cel  rău  în  conştiinţa  sa  nici  nu  poate 
iubi  pe  cel  care  îi  vădeşte  şi  descopere  toate  faptele  şi  îi  arată  meritele 
adevărate.  Ca  o  suflate  dătătoare  de  vieaţă  străbate  învierea  în  lumea 
întreagă.  Prin  dânsa  se  dovedeşte,  că  toate  cele  prezise  de  proroci  sunt 
adevărate,  că  cel  trimis  de  tatăl  cel  ceresc,  e  Dumnezeu  adevărat,  e  Mân¬ 
tuitorul  Mesia  cel  prezis,  că  adevărata  credinţă  e  cea  mărturisită  de  Domnul 
Isus,  credinţa  în  unul  adevăratul  Dumnezeu.  Această  credinţă  se  întăreşte 

în  inimile  tuturor  oamenilor,  şi  printr’nsa  sufletele  câştigă  putere  de  a 
se  apropia  cu  îndrăzneală  de  Dumnezeu. 

Ca  Dumnezeu  adevărat  s'a  dovedit  pe  sine  prin  întreagă  vieaţa  sa 
şi  prin  învierea  sa,  ca  Dumnezeu  adevărat  îl  vădesc,  îl  arată  învăţăceii 
lui,  după  înălţarea  la  cer.  învăţăceii  prin  numele  şi  în  numele  lui  Isus 
fac  minuni.  Prin  puterea  primită  dela  învăţătorul  lor  din  pescari  neîn¬ 
văţaţi  se  fac  tot  atâţia  învăţători  puternici  ai  omenimei.  cari  învaţă  ca  unii 
cari  au  putere  dela  Dumnezeu  şi  nu  dela  oameni.  Prin  învăţăturile  lor 
primite  dela  Domnul,  spre  a  le  împărtăşi  oamenilor,  dânşii  schimbă  toată 
înfăţoşarea  lumei,  după  cum  ne  spun  sfinţii  părinţi:  «Prin  evangelia 
Domnului  flacăra  iadului  se  potoleşte,  boldul  păcatului  se  pierde,  puterea 
morţii  se  nimiceşte,  şerpele  amăgitor  amuţeşte  în  prav,  şi  piere  în  svâr- 
coliri  neputincioase,  peşterile  de  tâlhari  se  prefac  în  temple  de  pace,  mor¬ 
mintele  batjocurite  ale  martirilor  credinţei  în  paturi  de  trandafiri,  din  pă¬ 
gânii  plini  de  patimi  se  fac  eroii  şi  martirii  creştinismului».  In  locul  ego¬ 
ismului  cras  al  pâgânismului  şi  jidovismului,  se  dă  principiul:  iubiţi-vă 
între  olaltă,  iar  porunca  cea  mai  mare  e:  să  iubeşti  pe  Domnul  Dumne¬ 
zeul  tău  şi  pe  deaproapele  tău  ca  însuţi  pe  tine.  Frumos  şi  maiestos  ră¬ 
sare  în  amurg  vieaţa  creştină  adevărată,  şi  sufletul  priveşte  cu  extaz  şi 
fericire  în  viitoarea  împărăţie  a  nemurire!. 

III. 

întreagă  vieaţa  Mântuitorului  nostru  se  desfăşură  înaintea  ochilor  noştri 
ca  un  câmp  plin  de  roduri  bogate  şi  fericitoare,  ca  o  pajişte  plină  de 
flori  mirositoare  şi  neperitoare.  Şi  de  aceste  toate  noi  oamenii  putem 
avea  parte,  căci  pentru  noi  sunt  date  toate  acestea,  şi  în  schimb  ni  se 
cere  numai  credinţă  adevarată,  mărturisită  prin  faptele  noastre.  Dacă  noi, 
iubiţilor  creştini,  cerem  dela  aceia,  cărora  le-am  făcut  vr'un  bine  trecător, 
ca  dânşii  să  fie  faţă  de  noi  cu  credinţă,  cu  cât  mai  mult  poate  să  o 
ceară  aceasta  dela  noi  acela,  carele  ne-a  dăruit  nouă  darurile  vieţii  şi 
ale  fericirii  vecinicc,  care  zilnic  dovedeşte  faţă  de  noi  îndurare  şi  bunătate 
nemărginită.  Credinţă  cerea  Mântuitorul  dela  aceia,  cari  se  apropiau  de 
dânsul  ca  să-i  înveţe  şi  să-i  vindece,  şi  dela  noi  încă  se  cere  credinţă 
creştinească  adevărată. 

Zilele  sărbării  învierii  Domnului  trebue  însă  să  ne  clarifice,  că  în 
timpul  de  acum  aproape  toate  însuşirile  trecătoare  şi  calităţile  vremelnice 
le  vedem  mai  mult  îngrijite  şi  preţuite  de  oameni,  iar  credinţa  adevărată 
nu  e  preţuită  şi  mărturisită,  parecă  a  rămas  în  trecutul  frumos  şi  glorios 
al  bisericei  noastre,  şi  acum  ea  mai  mult  tânjeşte  decât  vieţueşte  în  su¬ 
fletele  fiilor  bisericei.  Mulţi  se  fălesc  cu  buzele  lor,  că  au  credinţă,  şi 
chiar  voesc  să  folosească  credinţa  ca  o  podoabă,  o  decoraţie  frumoasă 
şi  atrăgătoare,  cu  care  să  se  mândrească  din  când  în  când,  la  sărbători 
mari.  Unii  ca  aceştia  îndrăznesc  chiar  a  avea  convingerea,  că  având  o 
astfel  de  credinţă  au  plinit  pe  deplin,  ba  poate  au  şi  întrecut  măsura  da- 
torinţelor  lor  creştineşti.  Unii  ca  aceştia  uită  că  Mântuitorul  după  temei¬ 
nicia  credinţei  lor  răsplătea  şi  ajuta  pe  oameni.  Dânşii  uită  de  cuvintele 

zise  cătră  bolnava  vindecată:  «Credinţa  ta  te-a  mântuit»;  de  cuvintele 
zise  cătră  părintele  rugător  pentru  fiul  său  muribund:  «Fie  ţie  după  cre¬ 
dinţa  ta».  Da,  iubiţilor  creştini,  după  credinţa  noastră  ne  va  răsplăti  nouă 
Domnul  la  timpul  său,  după  credinţa  noastră  va  fi  judecată  vieaţa  noastră 
pământească.  Insăş  vieaţa  noastră  ne  învaţă  şi  ne  dovedeşte  lipsa 
credinţei.  Ceice  nu  are  credinţă  adevărată  nu  are  linişte  nici  aici  pe 
pământ,  căci  neavând  credinţă  în  Dumnezeu,  în  cine  se  va  încrede  cu 
tărie  în  zilele  năcazurilor,  unde  va  căută  scăpare  şi  mângăere  în  zilele 
tristeţei  şi  amarului.  Că  ce  înseamnă  a  avea  credinţă  adevărată,  şi  că  ce 
putere  are  ea,  numai  atunci  putem  judeca,  când  vine  peste  noi  greul 
vieţii,  cu  dureri  şi  necazuri,  atunci  cu  toţii  ştim  cere  ajutorul  Domnului. 
Noi  în  zile  de  durere  şi  necazuri  ne  aducem  aminte  de  Domnul,  în  zile 
de  bucurie  şi  îndestulire  însă  nu  aflăm  de  lipsă  a  avea  credinţă  şi  mai 
ales  a  o  mărturisi.  Noi  ne  mai  şi  amăgim,  că  purtare  noastră  poate 
rămânea  nerăsplătită.  Nu  e  aşa!  Răsplata  nu  rămâne,  şi  noi  să  nu  ne 
mirăm  când  rugăciunile  noastre  —  pe  cari  noi  credem  a  le  fi  rostit  cu 
inimă  ferbinte  şi  cu  suflet  curat  —  rămân  neascultate  de  Dumnezeu  şi 
cererile  nu  ni  se  plinesc.  Să  nu  credem,  că  cercetând  numai  în  sărbători 
mari  lăcaşul  dumnezeesc  şi  aducându-ne  cererile  înaintea  tronului  ceresc, 
suntem  deja  îndreptăţiţi  a  aştepta  plinirea  lor.  Stăm  departe  de  adevăr. 
Dacă  noi  avem  rar  şi  puţin  timp  pentru  Dumnezeu,  pentru  mărturisirea 
credinţei  noastre,  apoi  să  nu  cerem  ca  făcătorul  ceriului  şi  al  pământului 
cel  atotdrept,  în  fiecare  clipă  a  doririlor  noastre  să  ne  stea  în  ajutor, 
plinind  pe  deplin  tot  ce  cerem.  Cine  nu  are  timp  ca  în  toate  zilele  de 
bucurie  să-şi  aducă  aminte  şi  să  mulţumească  lui  Dumnezeu  prin  mărtu¬ 
risirea  faptică  a  credinţei  sale,  acela  nici  în  zile  de  necazuri  să  nu  aştepte 
împlinirea  tuturor  cererilor  sale.  Credinţa  adevărată  faptic  mărturisită,  e 
pentru  om  ca  un  far  luminător  pe  marea  vieţii  noastre.  Precum  se  ridică 
luceafărul  de  seară  pe  ceriu  şi  străbate  cu  razele  sale  în  pădurea  umbroasă, 
şi  precum  luna  plină  revarsă  lumina  sa  în  întunerecul  nopţii  negre,  lu¬ 
minând  cărările  singuratice,  tot  aşa  se  ridică  şi  credinţa  pe  ceriul  vieţii 
noastre  pământeşti,  şi  razele  ei  străbătând  în  întunerecul  vieţii  noastre 
dau  sufletului  nostru  lumina  adevărată  a  mântuirii.  Credinţa  în  Dumnezeu 
tatăl  şi  cel  trimis  al  lui,  adecă  în  fiiui  cel  înviat  din  morţi  să  ne  însoţească 
pe  toate  căiie  vieţii  noastre  pământeşti. 

Acum  când  firea  şi  natura  întreagă  reînvie  şi  ne  aduce  şi  ea  aminte 
de  învierea  Domnului,  să  reînvie  şi  credinţa  noastră  spre  mântuirea  su¬ 
fletului  nostru  şi  spre  câştigarea  vieţii  cei  de  veci.  Credinţa  adevărată  în 
fiul  cel  preasfânt  al  Tatălui  să  ne  însoţească  şi  să  ne  întărească  toate  zilele 
vieţii  noastre,  ca  la  învierea  a  doua  să  înviem  şi  noi  spre  vieaţa  de  veci, 
ca  să  luăm  moştenirea  flască,  primiţi  fiind  de  judecătorul  cel  atotdrept, 
prin  cuvintele:  Veniţi  binecuvântaţii  părintelui,  de  moşteniţi  împărăţia  ce- 
riurilor,  carea  este  gătită  vouă  dela  întemeierea  lumei.  Amin. 

Prof.  Crăct'tinescu. 

(Rostită  în  catedrala  din  Sibiiu,  a  doua  zi  de  Paşti  a.  1907.) 

DIN  SCRIERILE  S.  IOAN  CHRISOSTOM. 

Cuvântare  la  ziua  Învierii  Domnului. 

Binevenit  ne  este  astăzi  timpul,  ca  noi  toţi  să  strigăm  cuvântul  cel 
zis  de  fericitul  David:  <•:  Cine  va  grăi  puterile  Domnului  auzite  va  face 
toate  laudele  lui *  (Ps.  105.  2).  Că  iată  ne-a  venit  nouă  sărbătoarea  cea 
dorită:  Ziua  învierii  Domnului  nostru  Isus  Christos.  Cauza  păcii,  izvorul 
împăcării,  surparea  răsboiului,  stricarea  morţii,  învingerea  diavolului.  Astăzi 
oamenii  cu  îngerii  stau  împreună,  şi  cei  îmbrăcaţi  în  trup  înalţă  cântări 
de  laude  împreună  cu  puterile  cele  fără  de  trup.  Astăzi  s'a  stricat  tirania 
diavolului,  astăzi  legăturile  morţii  s’au  deslegat,  biruinţa  iadului  s’a  pierdut. 
Deci  astăzi  iarăş  este  timpul,  ca  să  zicem  cu  prorocul:  «Unde-ţi  este 
moarte  boldul?  unde-ţi  este  iadule  biruinţa?  Astăzi  stăpânul  nostru 
Christos  a  sfărâmat  porţile  cele  de  aramă  şi  însaş  faţa  morţii  a  pierdut-o. 
Dar  ce  zic:  faţa  ei?  Chiar  însaş  numirea  ei  a  schimbat-o,  deoarece  nu 
se  mai  numeşte  moarte,  ci  adormire  şi  somn.  înainte  de  venirea  lui 
Christos  şi  de  lucrările  crucei  şi  numai  numele  morţii  era  înfricoşat, 
deoarece  omul  cel  dintâi,  dupăce  a  fost  făcut,  în  loc  de  altă  mai  mare 
pedeapsă,  cu  dânsa  (cu  moarte)  a  fost  osândit  auzind:  «Că  ori  în  ce  zi 
veţi  mânca ,  cu  moarte  veţi  murh  (Fac.  2.  10).  Şi  fericitul  Iov  asemenea 
a  numit-o  zicând:  « Moartea  bărbatului  este  odihnă »  (3.  23),  iar  prorocul 
David  zice:  « Moartea  păcătoşilor  este  rea »  (Ps.  32.  22).  Ci  nu  numai 
moarte  se  numea  despărţirea  sufletului  de  trup,  ci  şi  iad.  Că  ascultă  pe 
patriarhul  iacob’  zicând:  « veţi  pogorî  bătrâneţek  mele  cu  întristare  la  iad*. 
Şi  pe  prorocul  zicând:  < Deschisu-şi-a  iadul  gura  sa*,  şi  pe  alt  proroc: 

Mă  va  mântui  pe  mine  din  iadul  cel  mai  de  jos».  Şi  în  alte  multe  locuri 
ale  testamentului  vechiu  se  numeşte  mutarea  cea  de  aici:  moarte  şi  iad. 

Iar  dupăce  Christos  Dumnezeul  nostru  s’a  adus  pe  sine  jertfă,  lucră¬ 
rile  crucii  s’au  sporit,  stăpânul  cel  iubitor  de  oameni  a  şters  numirile 
acestea  şi  a  adus  petrecere  nouă  şi  străină  în  vieaţa  noastră,  aşa  că  mu¬ 
tarea  cea  de  aici  se  zice  adormire  şi  somn.  Şi  de  unde  este  aceasta  în¬ 
vederat?  Ascultă  pe  însuş  Christos  zicând:  « Lazar  prietenul  nostru  a 
adormit  şi  merg  să-l  deştept  pre  el»  (loan  11.  11).  Căci,  precum  ne  este 
nouă  uşor  a  deştepta  pe  celce  doarme,  aşa  şi  stăpânul  nostru  a  deşteptat 
pe  cci  morţi.  Şi  deoarece  cuvântul  cel  zis  de  dânsul  era  nou  şi  străin, 
nici  ucenicii  nu  l-au  înţeles,  până  când  amăsurat  nepriccperci  lor,  le-a 
spus  mai  învederat.  încă  şi  fericitul  Pavel,  învăţătorul  lumii,  scriind  cătră 
Tesaloniceni  zice:  ■■■Nu  voiu  să  nu  ştiţi  voi  pentru  cei  adormiţi  ca  să  nu 
vă  întristaţi  ca  şi  cei  ce  nu  au  nădejde».  Şi  iarăş  airea:  « Noi  cei  vii,  cari 
vom  fi  rămaşi,  nu  vom  întrece  pre  cei  adormiţi»  (Tes.  4.  15).  Şi  în  alt  loc: 
«De  credem  că  Isus  a  murit  şi  a  înviat,  aşa  şi  Dumnezeu  pe  cei  adormiţi 
îi  va  aduce  împreună  cu  eh  (Tes.  4.  14). 

Văzut-ai  că  pretutindenea  moartea  de  acum  se  numeşte  adormire  şi 
somn?  Văzut-ai  că  ceeace  mai  nainte  avea  faţă  înfricoşată,  acum,  după 

învierea  lui  Christos,  s’a  arătat  lesne  de  defăimat?  Văzut-ai  cât  de  stră¬ 
lucită  este  învingerea  învierii?  Din  cauza  acestei  învieri  ne-au  venit  nouă 
nenumărate  bunătăţi.  Căci  prin  înviere  s’a  pierdut  amăgirea  diavolului; 
pentru  înviere  moartea  se  ia  în  râs;  pentru  înviere  toată  vicaţa  de  acum 
o  trecem  cu  vederea:  pentru  înviere  ne  nizuim  spre  cele  ce  vor  să 
fie  şi  cu  nimic  vom  fi  mai  puţin,  de  vom  voi,  decât  cei  fără  de 
trupuri.  Astăzi  învingerile  cele  strălucite  sunt  pe  partea  noastră;  astăzi 
stăpânul  nostru,  dupăce  a  dobândit  învingere  asupra  morţii  şi  dupăce  a 
stricat  tirania  diavolului,  prin  înviere  ne-a  dat  nouă  calea  cea  cătră  mân¬ 
tuire.  Deci  toţi  să  ne  bucurăm,  să  săltăm,  să  ne  veselim.  Căci  deşi  a 
învins  stăpânul,  bucuria  şi  veselia  este  de  obşte  şi  a  noastră,  deoarece 
toate  le-a  lucrat  pentru  mântuirea  noastră;  şi  prin  cele  prin  cari  ne-a 
învins  pe  noi  diavolul,  prin  acestea  a  învins  acum  Christos;  acelea  arme 
le-a  luat  şi  cu  acestea  pe  dânsul  l-a  surpat.  Şi  acum?  Ascultă:  fecioara, 
şi  lemn  şi  moarte  au  fost  semnele  învingerii  noastre.  Pentrucă  fecioara  era 
Eva,  uecunoscând  încă  bărbat,  când  a  pătimit  amăgirea,  lemn  era  pomul 
şi  moarte  cea  împotriva  lui  Adam. 

Văzut-ai  cum  fecioara,  lemn  şi  moarte  s'au  făcut  semnele  biruinţii 
noastre?  Deci  vezi  acum  cum  chiar  acele  s’au  arătat  cauze  ale  învingerii? 
In  locul  Evei,  Maria;  în  locul  pomului  cunoştinţei  de  bine  şi  rău,  lemnul 
crucii;  în  locul  morţii  lui  Adam,  moartea  stăpânului.  Ai  văzut,  că  prin 
cari  a  biruit,  acum  se  birueşte?  Prin  lemn  a  biruit  diavolul  pe  Adam, 
prin  cruce  Christos  !-a  surpat  pre  el,  deoarece  lemnul  acela  l-a  trimis  în 
iad,  iar  lemnul  crucii  şi  pe  cei  duşi  i-a  chemat  înapoi.  Acela  adecă  as¬ 
cundea  pe  cel  învins  ca  pe  un  robit  şi  gol,  iar  acesta  pe  învingător  pi¬ 
ronit,  gol,  îi  arată  tuturor  întru  înălţime.  Moartea  aceea  şi  pe  cei  după 
Adam  îi  osândia,  iar  aceasta  a  înviat  cu  adevărat  şi  pe  cei  mai  nainte  de 
Christos.  Deci  cine  va  grăi  puterile  Domnului,  auzite  va  face  toate  laudele 
iui».  Din  moarte  ne-am  făcut  nemuritori,  din  cădere  ne-am  sculat,  din 
învinşi  ne-am  făcut  învingători. 

Aceste  sunt  isprăvile  crucii,  acestea  sunt  prea  marea  dovadă  a 
învierii.  Astăzi  îngerii  saltă  şi  toate  puterile  cereşti  se  bucură  împreună 
pentru  mântuirea  genului  omenesc.  Că  dacă  pentru  un  păcătos,  ce  se 
pocăeşte,  bucurie  se  face  şi  în  cer  şi  pe  pământ,  cu  mult  mai  vârtos 
pentru  mântuirea  lumii.  Astăzi,  mântuind  Christos  firea  omenească  din 
tirania  diavolului,  a  redus-o  la  starea  ei  cea  mai  de  întâi.  Când  văd 
pârga  (primitia)  mea.  că  astfel  a  învins  moartea,  nu.  mă  mai  tem,  nu-mi 
este  frică  de  răshoiu,  nici  nu  mai  privesc  cătră  neputinţa  mea,  ci  am  în 
mintea  mea  totdeauna  puterea  cea  neînvinsă  a  acelui  ce-mi  va  ajuta  mie. 
Căci  celce  a  învins  tirănia  morţii  şi  a  prădat  toată  tăria  ei,  oare  de  aici 
înainte  nu  va  lucra  pentru  cel  de  un  neam,  al  cărui  chip  l-a  luat  asupraşi 
pentru  multa  iubire  de  oameni?  Astăzi  este  bucurie  generală  pretutindenea 
in  lume;  astăzi  toate  gloatele  îngerilor  se  bucură  împreună  cu  ceata 
tuturor  puterilor  de  sus  pentru  mântuirea  oamenilor.  Deci  ia  aminte, 

iubite,  mărimea  bucuriei,  pentrucă  şi  puterile  cele  de  sus  nu  numai  ser¬ 
bează,  ci  se  şi  bucură  de  bunătăţile  noastre.  Căci  deşi  darul  cel  dela 
stăpânul  este  numai  al  nostru,  dar  dulceaţa  şi  veselia  este  şi  a  acelora. 
Şi  ce  zic,  când  înşişi  cei  împreună  slujitori  cu  noi  nu  se  ruşinează  a 
serba  împreună?  Când  însuş  stăpânul  lor  şi  al  nostru  nu  se  ruşinează 
a  serba  împreună  cu  noi?  Ce  am  zis,  că  nu  se  ruşinează?,  ba  încă  şi 
pofteşte  a  serba  împreună  cu  noi.  De  unde  este  aceasta  învederat? 
« Auzi-l  pe  dânsul  zicând-.  Cu  dorinţă  am  dorit  a  mânca  cu  voi  Pastile 
acestea ».  Dacă  a  dorit  a  mânca  Paştile  împreună,  atunci  cu  adevărat  a 
dorit  şi  a  serba.  Deci  când  vei  vedea  nu  numai  pe  îngeri  şi  pe  mulţimea 
puterilor  cereşti,  ci  şi  pe  însuş  stăpânul  îngerilor  serbând  împreună  cu 
noi,  ce  cuvânt  de  veselie  îţi  mai  lipseşte? 

Deci  nimenea  să  nu  se  mâhnească  astăzi  din  cauza  sărăciei,  căci 
sărbătoare  duhovnicească  este.  Nici  un  avut  să  nu  se  înalţe  pentru  avuţie, 
căci  din  banii  săi  nimic  nu  poate  adauge  la  această  sărbătoare.  La  praz¬ 
nicele  cele  externe,  la  cele  lumeşti,  unde  nălucirea  este  multă  şi  în 

îmbrăcăminte  şi  pentru  scumpetea  celor  puse  pe  masă,  acoio  săracul  va 
fi  în  întristare  şi  mâhnire,  iar  bogatul  în  desmierdare  şi  strălucire.  Pentruce 
oare?,  pentrucă  acesta  se  îmbracă  în  haine  strălucite  şi-şi  întinde  luişi 
masă  mai  îndestulată,  iar  săracul  de  sărăcie  este  împiedecat  ca  să  arete 
aceiaş  îndestulare.  Aici  însă  nimic  din  acest  fel  nu  este,  ci  toată  nepo¬ 
trivirea  aceasta  este  exclusă  şi  numai  o  masă  este  pusă  înainte  şi  pentru 
bogat  şi  pentru  sărac  şi  pentru  rob  şi  pentru  liber.  Măcar  bogat  de  ai 

fi,  nimic  n'ai  mai  mult  decât  săracul;  măcar  sărac  de  ai  fi,  nimic  n’ai 

mai  puţin  decât  bogatul,  deoarece  sărăcia  ta  nu  împuţinează  cele  ce  sunt 
ale  ospăţului  celui  spiritual,  pentrucă  darul  este  dumnezeesc  şi  nu  cu¬ 
noaşte  deosebire  între  persoane. 

Dar  ce  zic,  că  aceeaş  masă  este  pusă  înaintea  şi  a  bogatului  şi  a 
săracului?  încă  şi  înaintea  celui  încoronat  şi  îmbrăcat  în  alurghidă1  şi 
având  în  mâni  stăpânire  lumească,  aceeaş  masă  i-se  întinde  ca  şi  săracului 
ce  şede  aşteptând  milostenie.  Căci  de  atari  sunt  darurile  cele  spirituale 
de  nu  fac  sieşi  părtaşi  numai  pe  diregători.  Cu  aceeaş  îndrăzneală  şi 
onoare  pornesc  deci  cătră  împărtăşirea  şi  cuminecarea  dumnezeeştilor 
taine  şi  împăraţii  şi  săracii.  Şi  ce  zic  cu  aceeaş  onoare?  De  multe  săracul 
stă  cu  mai  mare  încredere.  Pentruce?  Pentrucă  împăraţii  încunjuraţi  fiind 
de  griji,  lucruri  şi  de  multe  alte  împrejurări  îmbulziţi,  se  află  ca  într’un 
noian,  şi  aşa,  siliţi  de  valurile  ce  se  grămădesc  unele  peste  altele,  sunt 
atinşi  cu  multe  păcate,  iar  săracul  însă  de  toate  aceste  liber,  şi  grijindu-se 
numai  de  nutremânt  şi  ducând  o  vieaţă  fără  griji  şi  liniştită,  şezând 
ca  într’un  port  alinat,  se  apropie  cu  multă  pietate  la  această  masă. 

Dar  nu  numai  aceste,  ci  şi  alte  multe  mâhniri  se  nasc  celor  ce  pe¬ 
trec  în  serbările  cele  lumeşti.  Căci,  iarăş,  acolo  săracul  se  află  în  mâhnire, 


1  haine  Scumpe,  cum  s’ar  mai  zice  purpură,  porfiră  şi  vison. 

iar  bgatul  în  strălucire,  nu  numai  singură  pentru  masă  şi  pentru  îndestu¬ 
larea  bucatelor,  ci  şi  pentru  îmbrăcămintea  cea  strălucită.  Că  ceeace  pă¬ 
timeşte  din  cauza  mesei,  aceea  rabdă  din  cauza  veştmintelor.  Căci,  când 
va  vedea  săracul  pe  cel  bogat  îmbrăcat  cu  haine  mai  scumpe,  s’a  rănit 
în  inima  sa,  s’a  ticăloşit,  cu  nenumărate  cuvinte  s’a  blăstămat.  Ci  aici  şi 
această  mâhnire  s’a  delăturat,  căci  un  vestmânt  este  la  toţi,  adecă  îmbră¬ 
cămintea  cea  mântuitoare  după  cum  zice  s.  Pavel:  « Câţi  în  Christos  v’aţi 
botezat,  în  Christos  v'aţi  şi’mbrâcat».  —  Să  nu  ruşinăm  deci  un  prasnic 
ca  acesta,  ci  deşteptând  în  noi  cugete  vrednice  de  cele  primite  prin  darul 
lui  Christos,  să  nu  ne  dăm  pe  noi  beţiei  şi  lăcomiei  pântecelui,  ci  luând 
în  minte  darul  ce!  mare  al  stăpânului  nostru  şi  cumcă  şi  pe  săraci  şi  pe 
bogaţi  şi  pe  robi  şi  pe  liberi  asemenea  i-a  onorat,  şi  că  peste  toţi,  fără 
deosebire  şi  de  comun,  a  vărsat  darul  său,  să  răsplătim  făcătorului  de 
bine  pentru  dragostea  arătată  cătră  noi;  iar  răsplătirea  cea  îndestulitoare 
va  fi:  petrecerea  plăcută  şi  sufletul  treaz  şi  deşteptat. 

Această  sărbătoare  nu  are  trebuinţă  de  bani,  nici  de  cheltuială,  ci 
singur  numai  de  voinţă  şi  de  cuget  curat.  Nimic  ce  e  trupesc  nu  se  poate 
câştiga  de  aici,  ci  numai  ce  e  duhovnicesc,  adecă:  Ascultarea  dzeeştilor 
cuvinte,  rugăciuni  ale  părinţilor,  binecuvântare  dela  preot,  împărtăşire  cu 
dumnezeeştile  şi  negrăitele  taine,  pace  şi  unire  întru  un  cuget,  cari  toate 
sunt  daruri  duhovniceşti  şi  numai  de  cel  ce  ni-le  dârueşte  vrednice. 

Deci  să  sărbăm  această  sărbătoare,  întru  care  a  înviat  Domnul.  Că 
a  înviat  însuş  şi  lumea  împreună  cu  El.  A  înviat  şi  legăturile  morţii  le-a 
rupt,  iar  pe  noi  ne-a  înviat  şi  lanţurile  păcatelor  le-a  deslegat.  A  păcătuit 
Adam  şi  a  murit;  Christos  n’a  păcătuit  şi  a  murit:  Lucru  nou  şi  preamărit. 
Acela  a  păcătuit  şi-a  murit,  acesta  n’a  păcătuit  şi-a  murit.  Din  ce  cauză 
şi  pentruce?  Că  celce  a  păcătuit  şi-a  murit,  prin  celce  n’a  păcătuit  şi-a 
murit,  să  se  poată  elibera  din  legăturile  morţii.  Astfel  se  întâmplă  de  multe 
ori  şi  celorce  sunt  datori  cu  bani.  Este  adecă  cineva  dator  la  altul  cu  bani, 
dar  neputându-i  să-i  plătească  este  deţinut  în  prinsoare;  un  al  treilea  însă 
nu  este  dator,  dar  putând  să  plătească,  a  plătit  şi  prin  aceasta  a  mântuit 
pe  cel  vinovat.  Aşa  a  fost  şi  cu  Adam  şi  Christos.  A  fost  dator  Adam 
cu  moarte  şi  era  deţinut  de  diavolul  ;  n’a  fost  dator  Christos,  şi  nici  de¬ 
ţinut,  dar  venind  a  plătit  moartea  pentru  cel  deţinut,  ca  pe  acela  să-l 
mântue  din  legăturile  morţii. 

Vâzut-ai  lucrările  învierei?  Văzut-ai  iubirea  de  oameni  a  stăpânului. 
Văzut-ai  mărimea  puilărei  de  grije?  Deci  să  nu  fim  nerecunoscători  şi  ne- 
mulţămitori  cătră  făcătorul  de  bine,  şi  nici  dacă  acum  a  trecut  postul,  să 
ne  facem  mai  trândavi:  ci  acum,  mai  mult  ca  mai  ’nainte,  să  avem  mai 
ntare  purtare  de  grije  pentru  suflet,  ca  nu  îngrijind  trupul,  sufletul  să  se 
facă  mai  neputincios;  ca  nu  purtând  grije  de  rob,  să  ne  lenevim  spre 
stăpânul.  Căci,  spune-mi,  ce  folos  este  a  se  nevoi  mai  presus  de  trebuinţă 
Şi  a  trece  peste  măsură?  Acest  lucru  vatămă  trupul,  iar  bunul  neam  al 
sufletului  îl  dă  jaf.  Ci  să  păzim  măsura  şi  trebuinţa,  ca  să  împlinim  cu- 

viinţa  şi  datoria  atât  cătră  suflet,  cât  şi  cătră  trup  şi  ca  nu  cumva  cele 
adunate  prin  postire,  îndată  şi  degrab  să  le  vărsăm.  Nu  vâ  opresc  dela 
întrebuinţarea  veştmintelor  şi  dela  repaus;  nu  le  opresc  acestea,  ci  sfă- 
tuesc  numai  cumpătul,  să  curmaţi  prea  multa  desfătare,  ca  nu  cumva,  prin 
trecerea  măsurei,  să  se  vatămc  sufletul,  deoarece  celce  a  trecut  margineie 
trebuinţei,  nu  va  gusta  nici  cea  mai  mică  dulceaţă.  —  Acestea  toate  le 
ştiu  cu  deamăruntul  mai  ales  ceice  au  trecut  prin  această  experienţă,  din 
carea  le-au  venit  nenumărate  feliuri  de  boale  şi-au  pătimit  multă  greaţă. 
Şi  cumcă  veţi  da  auz  sfătuirilor  noastre,  nu  mă  îndoesc,  deoarece  ştiu 
liniştea  şi  aplicarea  sufletului  vostru. 

Deci  ţi-se  cade  ţie,  iubitule,  a  vieţui  punându-ţi  ţie  legi  şi  canoane, 
ca  aşa  să  poţi  lucra  toate  şi  să  areţi  multă  purtare  de  grije  şi  pentru  cele 
ce  sunt  ale  sufletului.  —  Nevoinţă  şi  luptă  este  toată  viaţa  şi  celce  a  in¬ 
trat  în  maidanul1  faptei  bune,  i-se  cuvine  a  se  înfrâna  de  toate.  Aibă 
deci  ochiul  margini  şi  canoane,  ca  să  nu  sae  la  toate  lucrurile,  ce  îi  cad 
înainte.  Aibă  limba  îngrădire,  ca  să  nu  alerge  înaintea  minţii ,  deoarece 
dintru  întâi  buzele  spre  înfrânarea  limbii  s'au  zidit,  ca  nici-când  limba, 
sburând  peste  uşi  să  iasă,  ci  numai  dupăce  cele  cugetate  se  vor  fi  aşezat 
cuviincios,  să  iasă  cu  toată  frumseţa,  scoţând  cuvinte,  cari  să  deie  graţie 
celor  ce  le  aud.  Se  cuvine  a  ne  abţinea  dela  râsui  cel  fără  rânduială,  iar 
umbletul  să-ţi  fie  domol  şi  liniştit;  îmbrăcămintea  să  fie  strânsă:  in  scurt 
să  fie  toate  după  bunacuviinţă. 

Dacă  întru  o  obicinuinţă  ca  aceasta  ne  vom  deprinde  dela  început, 
vom  săvârşi  cu  înlesnire  orice  faptă  şi  de  multă  osteneală  nu  vom  avea 
trebuinţă,  iar  de  sus  se  va  pogorî  ajutor  asupra  noastră.  Aşa  vom  putea 
trece  cu  încredere  peste  valurile  acestei  vieţi  şi  uşor  vom  dobândi  bună¬ 
tăţile  cele  vecinice:  Cu  darul  şi  iubirea  de  oameni  a  Domnului  nostru 
Iisus  Christos,  cărui  împreună  cu  Tatăl  şi  Sfântul  Duh,  se  cuvine  mărirea, 
stăpânirea,  cinstea,  acum  şi  pururea  şi  în  vecii  vecilor.  Amin. 

G.  pletosu. 


VIEAŢA  BISERICEASCĂ. 

Din  biserica  noastră. 

Proiectul  de  lege  despre  congrtiâ  s'a  primit  în  cameră  şi  în  casa 
magnaţilor.  Argumentele  celor  trei  deputaţi  români:  Dr.  V.  Lucaciu,  V. 
Damia»  şi  Dr.  St,  C.  Pop,  cari  l-au  combătut  în  cameră,  precum  şi  glasul 
P.  S.  S.  părintelui  episcop  Ioan  al  Aradului,  ridicat  în  casa  magnaţilor, 
—  n’a  fost  luat  în  seamă.  Fără  îndoială  proiectul  va  trece  şi  prin  forma¬ 
lităţile  ulterioare  şi  va  deveni  lege  înzestrată  cu  putere  de  drept.  Contând 
cu  aceasta  ca  cu  un  lucru  sigur,  nu  ne  rămâne  altceva  de  făcut,  decât 

să  ne  determinăm  atitudinea  noastră,  ca  biserică  şi  preoţime,  în  situaţia 
strâmtorată  care  ne-o  crează  această  lege. 

Cu  câţi  bărbaţi  ai  bisericei,  preoţi  dela  ţară  şi  din  centru,  am  avut 
ocazie  să  discutăm  asupra  acelui  proiect,  nu  ni-s’a  dat  să  auzim  altceva 
decât  plângeri  şi  tânguiri.  Mai  ales  de  când  s’a  primit  proiectul',  o  depre¬ 
siune  generală  s’a  înstăpânit  asupra  sufletelor.  Nu  auzi  nici  o  vorbă  de 
încurajare,  nu  vezi  nici  un  semn  care  să  trădeze  o  conştientă  şi  nestră¬ 
mutată  încredere  în  puteri. 

Aceasta  e  ce  ne  doare.  Nu  întru  atâta  dispoziţiile  păgubitoare  ale 
proiectului,  cât  mai  vârtos  slăbiciunea  sufletelor  noastre  în  faţa  lui,  e 
ceeace  ne  inspiră  îngrijorări  mari.  Să  medităm  cu  toată  seriozitatea  asupra 
acestei  întrebări :  ajuns-am  noi,  —  preoţimea  de  astăzi,  urmaşi  ai  aposto¬ 
lilor  lui  Christos,  cari  trebue  să  stăm  pe  temelia  neclintită  a  evangheliei, 
—  la  atâta  slăbiciune  morală,  încât  să  ne  temem  că  în  schimbul  plăţii, 
la  care  altcum  avem  tot  dreptul,  am  fi  în  stare  să  deviem  dela  interesele 
mari  ale  chemării  noastre,  ale  bisericii  şi  poporului,  pe  care-l  păstorim?! 
Dacă  am  ajuns  în  această  tristă  stare,  atunci  e  ceasul  din  urmă  să  r.e 
’ntoarcem,  să  ne  trezim  conştiinţele,  căci  ne  apropiem  de  prăpastie. . . 
Primim  ori  nu  primim  congrua  —  un  lucru  ne  trebue  neapărat:  alta  atmos¬ 
feră  morală  în  biserică,  la  adăpostul  căreia  să  crească  caractere  creşti¬ 
neşti.  Singur  acestea  ne  mai  pot  mântui  de  ruşine,  mai  ales  atunci  — 
dacă  primim  congrua. 

Vom  reveni  mai  pe  larg. 

Pe  rug!  ar  voi  sfi  ne  pună  cineva  dela  „Unirea*1,  în  urma  notiţei  „Spiritul  Ini 
Şaguna**  clin  Nr.  trecut  al  revistei  noastre,  lată  cn  ce  răspuns  frumos  ne  gratifică: 

„ Culmea  răutăţii  (subtras  de  autor)  s’ar  putea  intitula  modul  de  purcedere,  după 
care  cei  dela  ,.R.  T.“  din  Sibiiti  tratează  chestiile  atinse  de  noi  sub  titlu!  acesta.  Aceşti 
oameni,  despre  cari  la  început  aveam  alte  păreri,  s’au  arătat  dc  cei  mai  păcătoşi  în 
privinţa  intoleranţei  confesionale,  oameni,  din  cari  ca  dintr’o  vizuină  sufla  acel  duh 
necurat,  despre  care  cu  atâta  regret  am  vorbit  noi.  Ar  trebui  să  ne  scandalizăm  cu  totul 
de  astfel  de  oameni,  dacă  nu  ni-ar  veni  mai  bine  (sic!)  să-i  compătimim'*  ...  etc. 

Ceice  astfel  scrin,  n’au  dreptul  a  vorbi  de  spirit  creştinesc!  „Din  prisosinţa  inimii 
vorbeşte  gura**  —  a  zis  Mântuitorul. 

In  cercul  Miei  au  fost  aleşi  prin  abuz  ca  deputaţi  mireni  pentru  sinodul  arhid.  d-nii: 
Dr.  St.  Rozvănv  şi  Oct.  Goga.  Primul  nu  ştie  bine  româneşte,  dar  asta  ca  asta,  ■—  al 
doilea  însă,  nu  tocmai  de  mult  se  râsboia  grozav  cu  „chiţibuşeriile  dogmatice**  şi  cu 
„terenul  mlăştinos  a!  canoanelor  şi  al  pravilelor  moarte...**  Ar  fi  o  uitare,  de  sine  şi  o 
batjocură  a  memoriei  Marelui  Şaguna,  care  in  studiul  canoanelor  şi-a  aflat  „toată  mân- 
gâierea  vieţii**,  dacă  ar  tolera  sinodul  în  sânul  său  astfel  dc  bârfilori.  Tt  de  regretat  că 
preoţimea  acelui  cerc  electoral  şi-a  uitat  datorinţa...  Şi  ce  să  mai  zici,  când  oameni 
dela  cârma  bisericei  dau  porunci  pentru  asemenea  fapte  inconştiente!? 

0  întregire  ce  se  impune.  într’un  articol  publicat  în  Nr.  3  din  anul 
trecut  al  acestei  reviste,  combăteam  praxa  repetării  examenului  de  cvalifi- 
caţie  preoţească,  din  mai  multe  motive.  Acea  praxă,  pe  cum  se  ştie,  o 
introdusese  Consistorul  nostru  arhidiecezan  în  mod  ilegal  pentru  acei 
candidaţi  )a  preoţie,  cari,  neîmpiinindu-şi  datorinţele  în  timpul  studiului 

din  seminar,  au  obţinut  nota  mai  slabă  (d.  e  dndestulitor»)  —  dar  mai 
târziu,  ochind  o  parohie  de  clasă  mai  superioară  decât  aceea  la  care  îi  în¬ 
dreptăţea  nota  lor  slabă,  (d.  e.  de  cl.  II  sau  chiar  de  cl.  I)  repeţeau  exa¬ 
menul  de  cvalificaţie,  ca  să  obţină  nota  corespunzătoare  cerinţelor  de 
concurs  ale  parohiei  contemplate.  Dorinţa  li -se  şi  împlinea,  căci  după  in¬ 
formaţiile  ce  le  aveam,  nu  s’a  întâmplat  nici  un  singur  caz,  ca  atari  can¬ 
didaţi  puţin  modeşti  să  nu  primească  nota  care  le  trebuia  Astfel  se  credea, 
că  trecând  prin  purgatorul  unui  examen  repcţit,  sc  poate  repara  pe  uşor 
—  uneori  cam  scump,  dar  în  tot  cazul  fără  mare  încordare  spirituală  — 
neglijenţa  alor  trei  ani  de  seminar. 

Pe  mine,  ca  profesor,  mă  pusese  pe  gânduri  îndeosebi  faptul,  că 
prin  un  asemenea  abuz  se  dădea  îndemn  tinerilor  din  seminar  să  nu-şi 
împlinească  conştienţios  datorinţele  faţă  de  studiu,  ştiind  bine,  că  ori  când 
mai  târziu,  prin  repeţirea  examenului  de  cvalificaţie,  pot  să  obţină  nota 
de  care  vor  avea  trebuinţă  în  vederea  ori-cărui  concurs.  Aveam,  deci, 
destule  motive  de  a  întrevenî  să  se  pună  capăt  acelui  abuz  păgubitor  in¬ 
tereselor  educaţiunei  din  seminar  şi  contrar  intereselor  bisericei.  Deaceea, 
în  sesiunea  trecută  a  sinodului  arhidiecezan  am  şi  venit  cu  propunerea1 
ca  să  se  sisteze  odată  pentru  totdeauna  praxa  repeţirii  examenului  de 
cvalificaţie  preoţească.  Sinodul  a  primit  propunerea.  Notez  şi  aceea,  că 
însuş  referentul  comisiunei  bisericeşti  din  sinod,  părintele  asesor  Dr.  M. 
E.  Cristea,  care  este  membra  al  comisiei  examinătoare  la  examenul  de  cva¬ 
lificaţie  preoţească,  a  timbrat  praxa  repeţirii  acestui  examen  de  «abuz»,  care 
trebue  înlăturat.  Eu  aveam,  deci,  mângâierea  a  fi  conlucrat  la  înlăturarea 
acelui  abuz. 

Dar  ce  să  vezi?  Când  credeam  a  se  fi  închis  uşa  răului,  iată-1  că 
întră  pe  fereastră!  Căci  Preaven.  Consistor,  nemai  putând  să  admită  pe 
candidaţii  cei  slabi  la  repeţirea  examenului:  acum  reduce  clasa  parohiilor 
după  cvalificaţia  acelor  candidaţi.  D.  ex.  dacă  un  candidat  cu  cvalificaţie 
de  clasa  a  11-a  râvneşte  la  o  parohie  de  clasa  1,  Consistorul  nostru  face 
parohia  respectivă  de  clasa  a  U-a. 

Să  mi-se  dea  voie  să  constat,  că  o  asemenea  procedură  este  cel 
puţin  un  neserios  joc  «de-a  constituţia  bisericească?,  o  conştientă  eludare 
a  legilor,  în  stare  să  compromită  tot  mai  mult  vaza  şi  autoritatea  orga¬ 
nelor  noastre  superioare  bisericeşti.  Ce  ne  folosesc  legile  bune  pe  hârtie, 
dacă  în  praxa  vieţii  se  calcă  în  picioare?  Cu  aşa  o  disciplină  bisericească 
nu  vom  progresa  în  vecii  vecilor,  ci  pe  zi  ce  merge,  dăm  din  rău  în 
mai  rău.  . . 

întreb:  ce  scop  are  împărţirea  parohiilor  în  clase1  şi  normarea  cva- 
lificaţiei  candidaţilor J  pentru  fiecare  clasă  de  parohii?  Fără  îndoială,  scopul 
în  primul  rând  nu  poate  fi  altul  decât  acela  ca  păstorirea  parohiilor  să 
se  încredinţeze  conform  cu  cvalificaţia  candidaţilor,  adecă:  parohiile  de 
clasă  mai  superioară  să  se  încredinţeze  unor  candidaţi  cu  pregătirea  mai 

‘  Vezi:  Protocolul  sinodului  arhid.  din  1908  pag.  12  şi  61. 

superioară,  ca  să  fie  în  stare  a  le  mulţumi  pe  deplin  trebuinţele,  —  iar 
candidaţii  cu  pregătire  mai  inferioară  să  nu  ajungă  la  astfel  de  parohii, 
a  căror  conducere  trece  peste  puterile  lor.  Numai  aceasta,  nu  alta,  poate 
să  fie  raţiunea  pastorală  a  împărţirii  parohiilor  în  clase  şi  a  normării  cva- 
lificaţiei  candidaţilor  pentru  fiecare  clasă  de  parohii  Stând  pe  acest  punct 
de  vedere  curat  pastoral,  la  clasificarea  parohiilor  şi  Ia  întregirea  lor  nu 
are  să  fie  decizător  nici  faptul,  că  parohiile  de  clasă  mai  superioară  de 
regulă  sunt  împreunate  şi  cu  venite  mai  mari  pentru  preot.  Nu  zic,  că 
partea  aceasta  materială  a  chestiune!  să  nu  se  ia  deloc  în  considerare, 
pentrucă  e  cu  dreptate  ca  ostenelile  mai  mari  să  se  răsplătească  în  mod 
corespunzător,  dar  sunt  de  părerea,  că  la  ocuparea  parohiilor  au  să  fie 
normative  în  primul  rând  trebuinţele  lor  pastorale 

Dacă  este  aşa,  şi  numai  aşa  poate  fi  bine,  atunci:  ce  înţeles  are  ca 
acelaş  Consistor,  care  prin  memhrii  săi  a  cvalificat  pe  un  candidat  d.  ex 
pentru  o  parohie  de  clasa  a  Ii-a,  să-l  admită  nu  mult  după  aceea  la  o 
parohie  de  clasa  I,  reducând  clasa  parohiei  cu  un  grad?  Nu  este  aceasta 
o  vădită  tendinţă  spre  retrogradism  şi  totodată  o  lipsă  de  consecvenţă 
în  procedura  aceluiaş  organ  bisericesc?  Sau  se  crede  că  prin  un  ase¬ 
menea  gest  s’au  redus  şi  trebuinţele  pastorale  ale  parohiei,  ca  să  le  poată 
mulţumi  şi  un  candidat  mai  puţin  cvalificat?  Ar  fi  justificată  procedura 
Consistorului  când  n’am  avea  candidaţi  disponibili  cu  cvalificaţi e  cores¬ 
punzătoare,  dar  se  ştie,  că  slavă  Domnului,  sunt  încă  prea  mulţi,  încât 
s’a  început  o  adevărată  vânătoare  după  parohii.  In  sufletul  acestor  can¬ 
didaţi  deplin  cvalificaţi  e  firesc  să  se  trezească  nemulţumiri  şi  tot  felul 
de  bănuieli,  văzând  cum  se  deschide  drumul  la  parohii  de  clasă  supe¬ 
rioară  şi  celorce  n'au  dreptul  la  ele.  Şi  mai  ales  în  aceste  timpuri  grele, 
ar  trebui  înlăturată  şi  umbra  ori  căror  bănuieli  în  măsură  a  slăbi  încre¬ 
derea  in  organele  şi  oamenii  dela  cârma  bisericei.  Iar  aceasta  se  poate 
face  numai  respectând  legea  cu  dreptate  şi  făcând  să  o  respecte  toţi  pe 
cari  ii  priveşte.  Şi  tinerilor  din  seminar  ii-se  ia  îndemnul  de  a-şi  câştiga 
o  pregătire  cât  mai  bună,  văzând  cum  nu  se  preţuieşte  cvaliîicaţia  şi  cât 
de  uşor  li-sc  face  accesibilă  şi  celor  cu  note  mai  slabe  ori-care  parohie. 
Autorităţile  noastre  bisericeşti  ar  trebui  să  calculeze  cu  toate  urmările 
rele  ale  unei  abateri  dela  calea  cea  dreaptă. 

Admit  ca  excepţie,  că  şi  dintre  ceice  au  obţinut  o  mai  slabă  cvali- 
ficaţie  se  pot  dovedi  unii  ca  buni  păstori,  dar  trebue  lăsaţi  să  dea  mai 
întâi  dovada  aceasta  într’o  parohie  corespunzătoare  cvalificaţiei  lor.  C011- 
sisforul  are  apoi  dreptul  să-i  promoveze  la  clasă  superioară,  în  virtutea 
meritelor  ce  şi  le-au  câştigat. 

Parohiile  trebue  reduse  la  clasă  mai  inferioară  numai  în  acel  caz, 
dacă  tiu  mai  există  motivele  pentru  cari  s’au  taxat  la  o  clasă  superioară. 


1  Regulamentul  pentru  parohii  din  1906  §  16. 
s  Acelaş  §  17. 

Este  un  joc  nepermis  să  !e  cobori  şi  înalţi  clasa,  după  cum  cer  intere¬ 
sele  candidaţilor  vremelnici. 

Mi-se  va  răspunde,  poate,  că  poporal  o  cere  aceasta.  Ştiu  că  astăzi 
multe  se  acopăr  cu  nepriceperea  poporului,  dar  nu  pot  primi  motivarea. 
Din  contră,  în  aceasta  motivare  găsesc  un  izvor  al  altor  rele,  cari  demo¬ 
ralizează  stările  din  biserică.  Conducătorii  poporului  au  să  fie  paznicii 
legii,  cari  să  lumineze  poporul  asupra  intereselor  sale  de  a  avea  preoţi 
cât  mai  destoinici  şi  să-l  înveţe  a  se  supune  legilor  în  vigoare.  Dacă  po¬ 
porul  greşeşte,  nu  trebue  să  aproabe  greşala  conducătorii  lui,  căci  altcum 
unde  am  ajunge!  Lăsând  poporul  să  calce,  în  nepriceperea  lui,  odată  şi 
de  două  ori  legea,  să  nu  ne  mirăm  dacă  a  ireiaoară  ridică  pumnul  şi 
înjură  în  faţa  conducătorilor  lui.  Cine  poartă  vina  la  aceasta?  în  această 
privinţă  am  avea  de  spus  muite. 

Ar  fi,  deci,  de  dorit  ca  sinodul  din  acest  an  să  întregească  hotărîrea 
ce  a  luat-o  anul  trecut  de  a  sc  sista  repeţirea  examenului  de  cvalificajie 
prin  acea:  că  ar  opri  de  a  se  reduce  clasa  superioară  a  parohiilor  la  ni¬ 
velul  mai  inferior  ai  cvalificaţiei  unor  candidaţi  protejaţi. 

Dr  N.  Bălan. 

Conferinţe  catehetice.  Sub  acest  titlu  „Viitoriul*1,  foaie  clericală  inde¬ 
pendentă  din  Bucovina,  a  publicat  în  mai  mulţi  numeri  un  raport  despre 
conferinţele  cateheţiior  gr.  or.  români  din  Bucovina.  Conferinţele  acestea 
s'au  ţinut  în  zilele  11/24  şi  12/25  Decemvrie  anul  1908.  Raportul  publicat 
ne  arată,  că  domnii  cateheţi  din  Bucovina  au  ţinut  şi  ţin  an  de  an  con¬ 
sfătuiri,  în  cari  discută  asupra  cestiuniior  cari  aparţin  instrucţiunii  şi  edu- 
caţiunii  religioase  a  tinerimei  gr.  or.  române.  Pe  lângă  cestiunile  aceste 
speciale,  vedem  că  se  tractează  şi  discuta  şi  cestiuni  de  interes  generai 
bisericesc,  pentru  a  putea  afla  modul,  metodul  şi  mijloacele  trebuincioase 
cu  ajutorul  cărora  să  se  întărească  sentimentul  religios  în  fiii  bisericei;  în¬ 
şirând  aici  câteva  teme,  din  numărând  cel  mare  al  temelor  discutate  de 
cateheţii  bucovineni,  putem  să  ne  facem  o  icoană  mai  ciară. 

îngenunchiatul  la  serviciul  divin.  E  admisibilă  sau  nu  practicarea 
lui  în  biserica  ortodoxă? 

Planul  de  învăţământ  al  liceelor  de  fete. 

E  conzult  a  pretinde  insistent  dela  tineretul  şcolar  împlinirea  poruncei 
a  treia  bisericeşti  în  praxă?  Actualele  manuale  de  religiune  corespund 
ele  din  punct  de  vedere  didactic  pedagogic?  Raportul  dintre  catehet  şi 
elev.  -  -  Ce  fel  de  canon  să  recomande  a  da  elevilor  cu  prilejul  mărtu¬ 
risire!?  Periodul  religios.  Religia  şi  biserica.  Despre  învăţământul  biblic, 
cum  să  fie  tractat  ca  elevul  să  tragă  folos.  E  consult  a  vorbi  despre 
lucruri  sexuale  cu  tineretul  din  clasele  superioare,  şi  dacă  da,  în  cari 
margini.  Este  numirea  confesională  gr.  oi',  cea  adevărată  ce  compete 
bisericei  noastre. 

Ternele  aceste  ne  dovedesc,  că  aici  e  vorbă  de  cestiuni  cari  inte¬ 
resează  de  aproape  biserica  gr.  or.  română.  Fiecare  temă  e  lucrata  deja 

înainte  de  câte  un  catehet  ca  raportor,  iar  în  conferinţă  se  ţin  desbaterile, 
dupăce  raportorul  ş’a  cetit  elaboratul.  Raportul  din  «Viitorul»  ne  dove¬ 
deşte  că  desbaterile  şi  disensiunile  sunt  la  un  nivel  academic.  La  con¬ 
ferinţe  au  să  fie  prezenţi  toţi  cateheţii  şi  consfătuirile  se  ţin  sub  pre¬ 
zidiul  unui  catehet.  Participa  pot  şi  alţi  membri  din  cler  ca  oaspeţi,  şi 
pot  lua  parte  la  disensiuni.  Exmisui  oficios  din  partea  consistorului  e  aşa 
numitul  inspector:  în  persoana  d-lui  prof.  univ.  pentru  pastorală  Dr.  T. 
Tartiavschi.  La  unele  consfătuiri  a  luat  parte  activă  şi  I.  P.  S.  metropolitul 
Bucovinei,  dimpreună  cu  arhimandritul  consistorial. 

Aceste  conferinţe  ne  dau  dovadă,  că  onoraţii  domni  catcheţi  buco¬ 
vineni  gr.  or.  români  sunt  conştii  de  chiemarea  lor  ideală  şi  ştiu  ce  va¬ 
lorează  pentru  poporul  român  o  educaţie  religioasă  adevărată,  mai  ales 
în  zilele  noastre,  când  duhul  vremii  îi  desparte  tot  mai  mult  pe  oameni 
de  biserică,  —  avem  atâtea  dovezi  triste  că  tocmai  şi  dintre  cei  chemaţi  a  fi 
propagatori  ai  credinţei  adevărate,  mulţi  nu  sunt  conduşi,  şi  nu  sunt  in¬ 
spiraţi  de  un  duh  plin  de  credinţă  şi  religiozitate.  Neamul  nostru  în  cre¬ 
dinţă  şi  biserică  a  afiat  scăpare  şi  mântuire  în  timpurile  de  grea  urgie  a 
veacurilor  trecute.  Credinţa  şi  biserica  strămoşească  ne-a  susţinut  ca  neam, 
ne-a  susţinut  fiinţa  noastră  etnică.  Trecutul  nostru  e  martor  vecinie  pentru 
aceasta.  Trecutul  ne  îndreptăţeşte  a  susţinea  că  şi  pe  viitor  numai  aşa 
poate  să  fie.  Şirul  bărbaţilor  mari,  au  fost  pătrunşi  de  credinţă  adevărată, 
dânşii  au  stat  în  strânsă  legătură  cu  biserica,  şi  au  avut  puternice  senti¬ 
mente  religioase.  Şirul  acestor  bărbaţi  trebuc  să  se  continue,  să  se  pri¬ 
menească  vecinie  din  mijlocul  generaţiilor  tinere.  Nu  e  deci  neînsemnat 
că  ce  credinţă  şi  ce  fel  de  sentimente  religioase  aduce  tinerimea  de  pe 
băncile  şcoalei  în  praxa  vieţii,  şi  întru  cât  s'a  înrădăcinat  în  sufletul  ei, 
credinţa  susţinătoare  şi  mântuitoare  a  strămoşilor  noştri.  Mai  ales  azi  când 
vedem  o  depărtare  şi  înstrăinare  a  fiilor  bisericei  de  biserica  mamă,  ba 
chiar  o  luptă  urgisită  şi  omorâtoare  de  sentimente  nobiie  în  sînul  bisericei, 
bine  să  ne  tragem  seamă,  căci  catehumenii  mici  de  azi,  vor  fi  lumină¬ 
torii  şi  păstorii  de  mâne.  Şi  de  se  va  clătina  tot  mai  mult  biserica 
noastră,  cum  vom  da  scamă  despre  avutul  şi  moştenirea  strămoşească 
perdută,  înaintea  urmaşilor  şi  înaintea  dreptului  judecător.  De  ne  vom 
uita  în  trecutul  nostru  mai  apropiat  şi  chiar  în  prezent,  trebue  să  măr¬ 
turisim,  că  pentru  educaţia  religioasă  a  tinerimei  noastre  nu  s’a  făcut 
destul.  Pe  eatehizaţie  s'a  pus  cu  mult  prea  puţin  pond.  Chiar  oameni 
tineri  în  poziţii  sociale  frumoase,  şi  cu  cvalificaţie  academică,  ne  mărtu¬ 
risesc  că  «catebizaţia  era  mai  mult  o  batjocură,  ba  chiar  o  blasfemie,  nu 
instrucţie  religioasă  .  Urmarea  naturală  a  unei  astfel  de  catehizaţii  e 
decăderea  sentimentului  religios  şi  înstrăinarea  de  biserică,  cari  urmări  se 
văd  azi  şi  la  noi.  Catehizaţia  în  timpul  trecut  era  mai  mult  pro 
forma,  încredinţată  unor  persoane  lipsite  de  adevărata  vocaţiune  şi  chiar 
§i  de  cunoştinţe.  Aşa  ne  putem  explica  ce  ni  se  spune  despre  unii 
catcheţi,  că  în  loc  de  a  ţinea  2  oare  pe  săptămână  sau  ce!  puţin  una, 

ţineau  4  oare  în  întreg  anul  şcolar;  iar  cu  oarele  de  catehizaţie  pentru 
cari  se  dădea  o  remuneraţie  mai  bună,  se  făceau  hatâruri  personale  pre- 
tineşti.  Aşa  nu  se  poate  creşte  o  tinerime  religioasă.  (Cele  susţinute  se 
pot  dovedi). 

E  timpul  suprem  să  ne  îngrijim  cu  toţii  de  o  educaţie  religioasă 
corespunzătoare  a  tinerimei  noastre.  Un  început  s'a  făcut  deja  din  partea 
consistorului  arhidiecezan  prin  sistemizarea  interimală  a  unor  posturi  de 
cateheţi  în  arhidieceză. 

Pentru  a  ajunge  la  rezultat  bun  cu  învăţământul  catehetic,  sunt  de 
stabilit  unele  principii,  dintre  cari  notăm  următoarele:  Să  se  hotărască  de¬ 
finitiv  că  la  toate  şcoalele  preoţii  sunt  în  prima  linie  chemaţi  a  catehiza, 
ca  cei  cari  sunt  anume  pregătiţi  pentru  propunerea  religiunei,  şi  numai 
unde  preotul  din  motive  juste  şi  ponderoase  e  împedecat  a  face  aceasta, 
acolo  învăţământul  religios  să  fie  încredinţat  învăţătorului. 

Ar  fi  de  dorit  ca  onoraţii  fraţi  preoţi  benevol  să  se  angajeze  a  face 
instrucţiunea  religioasă  chiar  gratuit  la  acele  şcoli,  unde  din  cauza  împre¬ 
jurărilor  sau  a  diferitelor  motive  nu  poate  fi  vorbă  de  remuneraţie. 

Taxele  obicinuite  in  uncie  locuri  pentru  atestatele  din  studiul  reli- 
giunii,  sau  mai  bine  zis  taxele  pentru  calculul  din  studiul  religiunii,  după 
posibilitate  să  fie  şterse,  iar  unde  ele  sunt  singura  remuneraţie  pentru 
instrucţia  religioasă,  acolo  să  fie  fixate  odată  pentru  totdeauna  din  partea 
forurilor  competente.  Cauza  aranjării  corecte  a  taxelor  acestora  e  de  lipsă, 
căci  afirmative  cu  aceste  texe  sc  comit  cele  mai  mari  abuzuri. 

Conform  împrejurărilor  să  se  sistemizeze  posturi  de  catiheţi  stabili. 

Pentru  uniformitate  în  propunere  să  se  elaboreze  un  plan  stabil  după 
care  are  să  se  facă  învăţământul  catehetic  in  întreaga  mitropolie.  Acest 
plan  tipărit  şi  împărţit  şi  în  diecezele  surragane,  să  fie  obligator  la  toate 
şcoalele  unde  se  propune  studiul  religiunei  gr.-or.  române.  Până  acum 
există  ici  colea  un  plan  litografiat  şi  neobservat  de  cateheţi.  Tot  pentru 
uniformitate,  să  se  aranjeze  şi  chestiunea  manualelor  didactice  corespun¬ 
zătoare  pentru  singuraticele  şcoale  şi  clase. 

An  de  an  să  între  dela  cateheţi  rapoarte  detailate  la  forurile  com¬ 
petente  bisericeşti,  despre  catehizaţia  făcută.  Astfel  nu  ar  mai  rămânea 
instrucţia  religioasă  la  buna  chibzuială  a  singuraticelor  persoane. 

De  s’ar  face  atâta  în  interesul  instrucţiunei  religioase,  credem  că 
deocamdată  ar  fi  destul. 

Dc  altfel  cestiunea  catehizării  merită  deosebită  atenţiune  din  partea 
preoţimei,  şi  o  discusiune  serioasă  poate  fi  numai  spre  binele  şi  în  inte¬ 
resul  cauzei.  Prof.  Crăciunescu. 


Christos  a  înviat ! 

Dorim  tuturor  cetitorilor  si  colaboratorilor  noştri: 
Sărbători  fericite  ! 

Din  biserica  României. 

Discuţiuttea  despre  modificarea  legii  sinodale  în  senatul  Româ¬ 
niei.  Trecu  legea  prin  senat,  şi  cu  un  sentiment  de  tristeţă  te  gândeşti 
la  discuţiuni.  Treburile  bisericeşti  le  discută  şi  regulează,  nu,  cum  e  firesc, 
cei  mai  pricepuţi,  ci  cei  mai  nepricepuţi.  Limbuţia  unor  senatori  se  amestecă 
în  toate,  până  şi  doctorii  în  medicină  crezură  că  au  cuvânt  să  răstoarne 
lucruri  la  care  nu  se  pricep  şi  faţă  de  care  cea  mai  cuminte  atitudine  ar 
fi  să  tacă.  Astfel  fu  doctorul  Râmniceanu,  căruia  nu-i  plăcea  să  se  vor¬ 
bească  de  acord  dogmatic  cu  biserica  ecumenică  din  Constantinopol. 

Mai  cu  haz,  dar  şi  mai  tristă  în  acelaş  timp,  căci  te  gândeşti  la  cine 
are  puterea  de  a  decide  treburile  bisericeşti  în  România,  fură  discuţiunile 
la  care  domnii  senatori  se  puseră  pe  spinarea  canoanelor.  Le  discutau 
cu  satisfacţiunea  de  ei  înşişi,  de  să  nu  zici  că-s  ignoranţi  nechemaţi  în 
asemenea  chestiuni. 

Ca  să  se  vadă  nepriceperea  acestor  oameni  şi  deci  absurditatea  ca 
ei  să  reguleze  chestiunile  în  care  n’au  nici  o  itiiţiare,  menţionăm  că  sena¬ 
torul  C.  Arion  întrebă  dacă  şi  preoţii  însuraţi  pot  fi  trecuţi  pe  lista  candi¬ 
daturilor  la  episcopat? 

De  sigur  că  trebue  să  fii  un  ignorant  ca  să  poţi  pune  asemenea  în¬ 
trebări  şi  să  crezi  că  această  chestiune  o  poate  deslega  un  parlament. 

Dl  Dissescu,  în  care  mulţi  credeau  că  este  oarecare  pricepere  în  cele 
bisericeşti,  o  făcu  lată  de  tot:  spuse  că  ar  putea  cita  o  mulţime  de  ca¬ 
noane  în  sprijinul  introducerii  clerului  inferior  în  Sinod.  D’apoi  dacă  ar 
fi  asemenea  canoane,  de  când  le-ar  fi  spus  cei  ce  susţin  reforma  1  Dar, 
vezi,  asta  e:  astfel  de  canoane  nu  se  pot  cita,  fiindcă  nu  există,  ci  canoa¬ 
nele  stau  în  mod  consecvent  în  acord  cu  principiul  dogmatic  că  numai  în 
arhiereu  e  plenitudinea  darului  dumnezeesc  şi  deci  numai  el  poate  legifera. 
—  Dar  ce  să  ştie  despre  astea  parlamentarii  noştri ! 

Tot  probă  de  ignoranţă  e  spusa  dlui  Dissescu,  că  preoţii  au  fost  scoşi 
din  Sinoade  de  cei  care  voiau  să  pună  mâna  pe  putere,  ca  cum  episcopii 
ar  fi  smuls  puterea  din  mâna  preoţilor  şi  n’ar  fi  avut-o  deia  început! 

Iar  dupăce  a  spus  că  poate  cita  canoane  în  sensul  introducerii  cle¬ 
rului  inferior  în  Sinod,  mai  pe  urmă  o  întoarce  şi  spune  că  nici  un  canon 
nu  conţine  interzicere  formală  la  intrarea  preoţilor  în  Sinod.  Deci  la  în¬ 
ceput  umbla  s’o  stabilească  pe  cale  pozitivă  că  au  dreptul,  iar  acum  se 
mulţumeşte  numai  cu  negativa. 

Culmea  fu  însă  când  îşi  susţinu  ideile  cu  exemplul  femeilor.  Spuse 
anume  că  şi  împărăteasa  Pulcheria  a  făcut  parte  din  Sinod. 

Şi  curioase  aspecte  ne  fu  dat  să  vedem:  Unii  declară  intrarea  cle¬ 
rului  inferior  în  Sinod  de  canonică,  iar  alţii  de  absolut  necanonicâ.  Dar 
mai  probabil  este  că  nici  unul  nu  ştia  de  canoane  şi  dacă  l-ai  fi  luat  mai 
din  scurt  să-şi  dovedească  afirmaţiunea,  ar  fi  strâns  din  umeri. 

Mitropolitul  Moldovei  vorbi,  după  obiceiul  Înalt  Prea  Sfinţiei  Sale, 
cai  verzi  pe  păreţi,  lucruri  care  nu  se  refereau  ia  chestiune  decât  în  parte. 

Cuvintele  adevărate  au  fost  rostite  de  episcopul  de  Roman,  care  a 
declarat  legea  de  anticanonică  şi  eretică,  i-s’a  contestat,  spunându-se  că 
în  această  lege  nu  poate  fi  vorba  de  dogmă,  deoarece  ea  se  ocupă  numai 
de  chestiuni  administrative,  şi  nu  de  credinţă. 

Totuş  Episcopul  de  Roman  avea  dreptate,  căci  şi  organizarea  bise¬ 
ricească  mi  se  culege  de  pe  păreţi,  ci  are  şi  ea  legătură  organică  cu  cre¬ 
dinţa.  Astfel,  odată  ce  ai  admis  că  în  arhiereu  se  cuprinde  plenitudinea 
puterilor  bisericeşti,  cum  mai  poţi  admite  ca  Biserica  să  fie  condusă  de 
preoţi  şi  nu  de  arhierei,  adecă  de  elemente  cu  putere  derivată  şi  parţială? 
Şi  acest  caz  se  va  întâmpla,  căci  preoţii  vor  putea  majora  pe  arhierei,  şi 
astfel  să  decidă  ei.  Deci  erezia  e  evidentă  şi  cu  neputinţă  de  negat. 

Sigur  că  lucrul  acesta  ar  fi  înlăturat,  când  pentru  orice  hotărâre  a  con- 
sistorului  superior  bisericesc  ar  fi  necesară  aprobarea  Sinodului  arhieresc. 
Dar  această  aprobare  e  necesară  numai  la  unele  chestiuni,  nu  ia  toate ; 
restul  rămâne  rezervat  aprobării  miniştrilor.  Şi  acum  gândiţi-vă:  ce  fel 
de  autoritate  bisericească  e  aceea  în  care  se  cer  aprobări  ministeriale! 

Unii  naivi  din  România  au  simplitatea  de  a  aştepta  progres  dela 
astfel  de  instituţiuni !  Ei  săracă  biserică,  care  ai  uitat  că  spiritul  numai  din 
spirit  se  naşte  şi  care  nu  înţelegi  că  prin  asemenea  măsuri  mai  rău  înăduşi 
apaiiţiunea  spiritului. 

Dar  se  vede  că  aşa  este  dat,  să  se  treacă  preste  toată  scara  neno¬ 
rocirilor  pentrucâ  abia  la  marginea  prăpastiei  să  se  vadă  răul  şi  să  vie 
înţelepţirea.  Oare  nu  va  fi  atuncia  prea  târziu? 

Teologii  vor  răspunde  de  toate,  că  ei  au  împins  lucrurile  aci! 

Celidoniu  Poncea. 

Tipicul  cultului  religios. 

Cazuri  liturgice,  date  şi  indigitări  tipkonale  pe  luna  lui  Aprilie  1909. 

5.  Aprilie:  Dumineca  a  2-a  după  Paşii,  a  Tonţii,  glas  1.  voscr.  l-a. 

La  Vecernie  şi  la  Utrenie:  Toate  ale  acestei  Dumineci,  cum  se  prescrie  Ia  Pen- 
iecosiar.  în  stadiul  ,.Citici-zăcimei“:  Sfetilnele  Pentecosfamlui. 

La  Liturgie  :  Apostolul  şi  Evangelia  Duminecii  cu  Irmosul  şi  Priceastna  Paştilor. 

Preste  săptămână:  Toate  cum  se  prescrie  în  Pentecostar. 

12.  Aprilie:  Dumineca  a  3-a  după  Paşti,  a  Mironosiţelor,  glas  2,  voscr.  a  4-a. 

La  Vecernie  şi  la  Utrenie:  Toate  ale  Duminecii,  cutii  se  găsesc  şi  se  prescrie  în 
Pentecostar;  deasemenea  şi  presle  săptămână. 

La  Liturgie:  Apostolul  şi  Evangelia  acesteia  Dumineci,  Irmosul  şi  Priceastna  Paştilor. 

19.  Aprilie  :  Dumineca  a  4-a  după  Paşti,  a  Slăbănogului,  glas  3,  voscr.  a  5-a. 

La  Vecernie  şi  la  Utrenie  :  Toate,  cum  se  prescriu  în  Pentecostar. 

La  Liturgie:  Apostolul  şi  Evangelia  Duminecii.  Irmosul  şi  Priceastna  Paştilor. 

23.  Aprilie:  Staulul,  M.  Mucenic  Georgie. 

La  Vecernie  şt  la  Utrenie:  Cântările  Praznicului  din  Pentecostar  şi  ale  Muce¬ 
nicului,  din  Mineiu,  cum  se  prescrie  în  Dumineca  Paştilor  pentru  sărbătoarea  sfântului 
George. 

La  Liturgie:  Apostolul,  Evangelia  şi  Priceastna  Sfântului,  Irmosul  Paştilor. 

26.  Aprilie :  Dumineca  a  5-a  după  Paşti,  a  Samarinencei.  glas  4,  voscr.  a  7-a. 

La  Vecernie  şi  la  Utrenie:  Toate  aie  Duminecii,  cum  se  prescrie  în  Pentecostar; 
deasemenea  şi  preste  săptămână. 

La  Liturgie:  Apostolul  şi  Evangelia  Duminecii  cu  Irmosul  şi  Priceastna  Paştilor. 

Cantor. 


